Home » Biography » Scientist Meri Curie\nমহান বিজ্ঞানী মেৰি কুৰী, Scientist Meri Curie.\nপৃথিৱীৰ সকলাে মহান ব্যক্তিকে জীৱনত কৰা কঠোৰ শ্ৰম, সাধনা, পর্যবেক্ষণ আৰু ত্যাগৰ ফলত সমাজে বিশেষ স্বীকৃতি প্রদান কৰি মানৱ সমাজৰ উচ্চ আসনত স্থান দিয়ে। কুৰী দম্পতিয়ে একত্রিতভাৱে দীর্ঘদিন কঠোৰ শ্ৰম কৰি জুইৰ ধোঁৱাৰে ধূসৰিত হৈ পিটছ বেণ্ড (Pitch Blende) নামৰ খনিজ পদার্থৰ পৰা যি চমকপ্রদ পদার্থ ৰেডিয়াম আৱিষ্কাৰ কৰিলে তাৰ তুলনা বিৰল । আত্ম বিশ্বাস, ধৈৰ্য আৰু নেৰানেপেৰা চেষ্টা কুৰী দম্পতিৰ আছিল অক্ষয় মূলধন।\nবৈবাহিক জীৱন আৰু গৱেষণা\nড° মেৰি কুৰীৰ অন্যান্য সেৱা\nমেৰি কুৰীৰ (Scientist Meri Curie) পােলেণ্ডৰ ৰাজধানী ৱাৰ্ছো মহানগৰীত ১৮৬০ চনৰ ৭ নবেম্বৰ তাৰিখে জন্ম হৈছিল। শৈশৱৰ নাম আছিল মাৰিয়া স্কডাউস্কাৰ। দেউতাকৰ নাম ভলভিশ্লাভ কভাউস্কাৰ। মাকৰ নাম বণ্ডস্কা, দুয়াে আছিল শিক্ষক। পাঁচটি ল’ৰা-ছােৱালীৰ ভিতৰত মেৰি কুৰি আছিল কনিষ্ঠা। দেউতাক বিদ্যালয়ৰ বিজ্ঞান আৰু অংকৰ শিক্ষক আছিল বাবে সৰুৰে পৰা মেৰি কুৰীক দেউতাকে বিজ্ঞানৰ কথা বিলাক শিকাইছিল। দেউতাকে মাৰিয়াক লিচীৰ এখন বিদ্যালয়ত নামভৰ্তি কৰি দিলে। ১৮৮২ চনত হাইস্কুলীয়া পৰীক্ষাত ভাল ফল দেখুৱাৰ বাবে মাৰিয়া অর্থাৎ মেৰি কুৰীয়ে সােণৰ পদক লাভ কৰিবলৈ সক্ষম হৈছিল। কিন্তু দেউতাকে পাঁচটা ল’ৰা-ছােৱালীক একেলগে উচ্চ শিক্ষা দিব নােৱাৰাৰ বাবে মেৰিয়ে ঘৰতে দিন অতিবাহিত কৰিব লগা হৈছিল । তথাপি তেওঁ মনত উচ্চ শিক্ষাৰ আশা এৰা নাছিল।\nঅ’ত ত’ত ইটো-সিটো কাম, টিউশ্যন আদি কৰি তথা উপার্জন কৰি বায়েক ব্ৰনিয়াক পেৰিছত উচ্চ শিক্ষাৰ বাবে পঠালে। কিছুদিনৰ পাছত বাৰ্ছোৰ এটা বিজ্ঞান গৱেষণাগাৰত কাম কৰিবলৈ সুবিধা পােৱাত মেৰিয়ে পদার্থ বিজ্ঞানৰ কিছু জ্ঞান আয়ত্ব কৰাৰ সুযোগ পালে। বাকে ব্ৰনিয়াই উচ্চ শিক্ষা সমাপ্ত কৰাৰ পাছত মেৰী কুৰীক পেৰিছ নগৰলৈ মাতি পঠালে। হাইস্কুল শিক্ষা শেষ কৰাৰ দহবছৰ বিৰতিৰ পাছত ১৮১৯ ১ চনত পেৰিছৰ দৰবোন বিশ্ববিদ্যালয়ত উচ্চ শিক্ষাৰ বাবে নাম ভর্তি কৰে।\nআর্থিক অনাটনৰ মাজত অসীম ধৈর্য ধৰি অধ্যয়ন কৰিবলৈ ধৰিলে। পদার্থ বিজ্ঞানত প্ৰথম শ্ৰেণীৰ প্রথম স্থান অধিকাৰ কৰি স্নাতকোত্তৰ ডিগ্রী লাভ কৰি মেৰিকুৰীয়ে এটা বৃত্তি লাভ কৰিলে। সেই বৃত্তিৰ ধনেৰে গণিত বিষয়তাে অধ্যয়ন কৰি প্রথম শ্রেণীৰ দ্বিতীয় স্থান লাভ কৰিবলৈ সক্ষম হ’ল। মেৰীৰ দেউতাক পদার্থ বিজ্ঞান আৰু গণিত বিষয়ৰ শিক্ষক আছিল বাবে সৰু কালতেই মেৰী কুৰী বিষয় দুটাৰ প্ৰতি আকর্ষিত হৈছিল । Scientist Meri Curie.\nScientist Meri Curie.\nমেৰীৰ বৈজ্ঞানিক কৰ্মজীৱন আৰম্ভ হয় ‘ছ’চাইটি ফৰ দ্য এনকাৰেজমেণ্ট অৱ নেচনেল ইণ্ডাষ্ট্ৰি’ৰ দ্বাৰা কমিছন ভুক্ত কাম বিভিন্ন তীখাৰ চুম্বকীয় ধৰ্মৰ গৱেষণাৰ দ্বাৰা। সেই বছৰেই তেওঁ পিয়েৰ কুৰীৰ সান্নিধ্যলৈ আহে। একে বিজ্ঞানৰ প্ৰতি থকা দুয়োজনৰ আসক্তিয়ে দুয়োকো ওচৰ চপাই আনে। মেৰিয়াই সেই সময়ত কামৰ সুবিধাৰ বাবে ডাঙৰ পৰীক্ষাগাৰ বিচাৰি আছিল আৰু পিয়েৰ কুৰীয়ে ‘স্কুল অৱ ফিজিক্স এণ্ড কেমিষ্ট্ৰী’ত কৰ্মৰত আছিল।মাৰিয়াৰ কামত সুবিধা হ’ব বুলি প্ৰফেছৰ জোছেফ উইৰুজ-কোৱালস্কিয়ে দুয়োকে লগ কৰাই দিছিল।পিয়েৰৰ নিজাকৈ ডাঙৰ পৰীক্ষাগাৰ নাছিল যদিও তেওঁ মেৰীক জেগা উলিয়াই দিবলৈ সক্ষম হৈছিল। তাতেই মেৰীয়ে কামৰ শুভাৰম্ভ কৰিছিল।\nমেৰিয়ে পদার্থ বিজ্ঞান আৰু গণিত দুয়ােটা বিষয়তে স্নাতকোত্তৰ ডিগ্রী লাভ কৰাৰ পাছত ১৮৯৪ চনত অধ্যাপক লিপমেনৰ গৱেষণাৰত সহকাৰী শিক্ষক হিচাপে কামত যােগদান কৰিলে কিন্তু মেৰিৰ মেধা-শক্তি তৰু জ্ঞানৰ পৰিসৰৰ তুলনাত সেইকাম তেওঁৰ বাবে উপযুক্ত নাছিল। কিছুদিনৰ পাছত এম স্কাভালাকি নামৰ এজন প্ৰফেচাৰে মেৰিক লগ পাই কথা-বতৰা হওঁতে প্রফেচাৰ লিপমেনৰ গবেষণাগাৰৰ সীমিত সা-সুবিধাৰ কথা প্রকাশ কৰিলে । মেৰিৰ মেধাশক্তি, তীক্ষ্ণ বুদ্ধি, বহল চিন্তাৰ মানসিকতা দেখা পাই তেওঁ আনন্দিত হ’ল এইজন প্রফেচাৰ স্কাভালস্কিৰ সহযােগিতাত বিজ্ঞানী পিয়েৰী কুৰীৰ লগত ১৮৯৫ চনৰ ২৬ জুলাইত মেৰিৰ বিবাহ হয়। মেৰিয়ে নিজৰ মনৰ চিন্তাৰ লগত মিলা এজন জীৱনসংগী পাই আনন্দিত হল। Scientist Meri Curie.\nপিয়েৰী কুৰীয়ে বিয়াৰ আগতেই বিভিন্ন উষ্ণতাত পদাৰ্থৰ চুম্বকীয় ধর্ম এই বিষয়টোৰ ওপৰত ডক্টৰেট ডিগ্রী লাভ কৰিছিল। পিয়েৰী কুৰীয়ে মেৰি কুৰীয়েও গৱেষণা ৰাৰ কথা ভাবিলে। মেৰি কুৰীয়ে গৱেষণাৰ কাম আৰম্ভ কৰিলে। গৱেষণাৰ বাবে যথেষ্ট টকা পইছাৰ আৱশ্যক হােৱাত মেৰিয়ে এখন স্কুলত শিক্ষয়িত্ৰীৰ চাকৰি কৰি অর্থ-উপার্জন কৰিছিল। গৱেষণাৰ বাবে ব্যৱহাৰ কৰা ESPCI ৰ পৰিত্যক্ত কোঠা এটাত গৱেষনাৰ কাম চলাব ধৰিলে। এই কামত স্বামী পিয়েৰী কুৰীয়ে সহযোগিতা কৰিব লগা হ’ল। মেৰি কুৰীৰ গৱেষণাৰ বিষয় আছিল পিটছ ব্লেণ্ডত থকা তেজস্ক্রিয় পদার্থবিধ উদঘাটন, যাৰ নাম মেৰি কুৰীয়ে দিছিল ‘ৰেডিয়াম। Scientist Meri Curie.\nঅৱশেষত ১৯০২ চনৰ এটি সন্ধিয়া তেওঁলোকৰ অবিৰাম সাধনাই সাৰ্থকতা লাভ কৰিলে। তেওঁলোকৰ গৱেষণা কুঠৰী ৰেডিয়ামৰ দ্যুতিয়ে উদ্ভাসিত কৰি তুলিলে। বিশুদ্ধ ৰেডিয়ামৰ খবৰ শুনি বহু সম্পত্তিবান লোকে অপৰ্যাপ্ত ধন-বিত দি এই মহামূল্যবান ধাতু ক্ৰয় কৰিবলৈ আগবাঢ়ি আহিল। কিন্তু ইমান বছৰৰ অধ্যাৱসায়ৰ ফলত যিকণ ৰেডিয়াম সংগৃহীত হ’ল সেইয়া মাথোন চাহ চামোচেৰে এচামোচমানহে।\nএই ৰেডিয়াম পাবৰ বাবে অপর্যাপ্ত পৰিমাণৰ পিট্‌ছ ব্লেণ্ডৰ প্রয়ােজন। ইংলেণ্ড আৰু আমেৰিকাৰ ভূতত্ব বিভাগৰ লগত যােগাযােগ কৰি পর্যাপ্ত পৰিমাণৰ পিছ ব্লেণ্ড সংগ্রহ কৰি দুয়াে যুটীয়াভাৱে অতি কষ্ট আৰু ত্যাগ স্বীকাৰ কৰি ১৯০২ চনত ৰেডিয়াম’ আবিষ্কাৰ কৰিলে, যি বিধ পদার্থ ৰাতিৰ আন্ধাৰত তিৰবিৰাই উজ্বল হৈ থাকে। ১৯০৩ চনত (Scientist Meri Curie) মেৰি কুৰীয়ে ‘থেছিছ বুক’ জমা দিলে। থেছিছ পৰীক্ষাৰ অন্তত মৌখিক পৰীক্ষা অনুষ্ঠিত হ’ল। মেৰি কুৰীয়ে ডক্টৰেট ডিগ্রী লাভ কৰাই নহয় কুৰী দম্পতীয়ে বিশ্বৰ প্রখ্যাত বিজ্ঞানীৰূপে স্বীকৃতি পালে। ১৯০৩ চনতেই মেৰি কুৰীক পদার্থ বিজ্ঞানৰ নােবেল পুৰস্কাৰ প্ৰদান কৰি সন্মান জনালে। ১৯০৪ চনত ড° মেৰীয়ে এটা গৱেষণাগাৰত মুখ্য সহায়ক হিচাপে নিযুক্তি পালে। Scientist Meri Curie.\nজীৱনলৈ অহা প্রচণ্ড ধুমুহাত গৱেষণা কামৰ মুখ্য সহযােগী, স্বামী পিয়েৰী কুৰীৰ ১৯০৬ চনত মৃত্যু ঘটিল, এটা পথ দুর্ঘটনাত। মেৰি কুৰী নিঃসংগ হ’ল। দুটি কন্যা সন্তান বুকুত সাৱটি লৈ কর্ম জীৱনত আগবাঢ়ি গ’ল। মেৰি কুৰীয়ে ১৯০৬ চনৰ ডিচেম্বৰ মাহত ছৰবােন বিশ্ববিদ্যালয়ত পদার্থ বিজ্ঞানৰ প্ৰফেচাৰ পদ লাভ কৰিলে। ১৯১০ চনত তেওঁৰ বিখ্যাত গ্রন্থ ‘Fundamantal Treatise on Radio Activity’ প্রকাশ পালে।\nড° মেৰি কুৰীয়ে ৰেডিয়াম আৱিষ্কাৰ কৰাৰ পাছত বিশুদ্ধ পলােনিয়াম নিষ্কাশন কৰি উলিয়াবতৈ সমর্থ হ’ল। ১৯১১ চনত বিশুদ্ধ ৰেডিয়ামৰ পৃথিকীকৰণ আৰু ৰেডিয়াম পলােনিয়াম আৱিষ্কাৰৰ বাবে দ্বিতীয়বাৰ ৰসায়ন বিজ্ঞানৰ নােবেল বঁটা লাভ কৰে। দুবাৰ নােবেল বটা লাভ কৰা মেৰি কুৰীয়েই একমাত্র মহিলা বিজ্ঞানী। অর্থৰ অভাৱত হাইস্কুলীয়া শিক্ষা শেষ কৰাৰ দহ বছৰৰ পাছত উচ্চ শিক্ষা গ্রহণ কৰি দুবাৰকৈ নােবেল বঁটা পােৱাৰ যােগ্যতা অর্জন, অসীম কষ্ট, ত্যাগ, সাধনা, একাগ্রতা নেৰানেপেৰা চেষ্টাৰ অমৃত ফল।\nScientist Meri Curie, ফ্রাচী চৰকাৰে বিজ্ঞানী পিয়েৰী কুৰী ৰেভিয়াম ইনষ্টিটিউশন প্রতিষ্ঠা কৰি ১৯১৪ চনত মেৰি কুৰীক সঞ্চালকৰ দায়িত্ব দিলে । মেৰি কুৰীয়ে তেওঁৰ স্বামীৰ নামত প্রতিষ্ঠা কৰা প্রতিষ্ঠানটোৰ উন্নতিৰ বাবে সর্বতাে প্রকাৰে চেষ্টা কৰিলে। ধনৰ অভাৱত মেৰি হতাশ হ’ল। কিন্তু আমেৰিকাৰ মিছি নামৰ এজন সাংবাদিক আহি মেৰিক লগ কৰি অর্থ সংকটৰ কথা বুজি পালে। তেওঁ ঘূৰি গৈ আমেৰিকাত ‘মেৰি কুৰী ৰেডিয়াম ফাণ্ড নামৰ এটা ফাণ্ড খুলি অপর্যাপ্ত পৰিমাণৰ ধন সংগ্রহ কৰিবলৈ সক্ষম হ’ল।\nমেৰি কুৰীক তেওঁৰ দুয়ােজনী ছােৱালীসহ আমেৰিকালৈ মিছিয়ে আমন্ত্রণ জনালে। আমেৰিকাৰ পৰা একগ্রাম ৰেডিয়াম, দুহেজাৰ মূল্যৰ তেজক্রিয় পদার্থ আৰু ৬,৯০০ ডলাৰ নগদ মুদ্রা লৈ ঘূৰি আহি ‘পিয়েৰী কুৰী ৰেডিয়াম, ইনষ্টিটিউশ্যনৰ উন্নতিৰ কাৰণে খৰচ কৰিলে। ১৯২২ চনত মেৰি কুৰী ফ্রান্স মেডিকেল একাডেমীৰ সদস্যাৰূপে নির্বাচিত হয়। Scientist Meri Curie.\nScientist Meri Curie, অধ্যয়নৰত অৱস্থাত দাৰিদ্ৰতাৰ চেপা, দীর্ঘদিন ধৰি গৱেষণাৰ প্রতিকূল পৰিৱেশৰ মাজত ৰা অসীম কষ্ট, স্বামীৰ অকাল মৃত্যু আদিৰ বাবে মেৰি কুৰীৰ স্বাস্থ্যৰ অৱনতি ঘটিবলৈ ধৰিলে। দুবাৰকৈ অস্ত্রোপচাৰ কৰাৰ পাছতাে মেৰিৰ স্বাস্থ্যৰ বিশেষ উন্নতি নহ’ল। ১৯৩৪ চনৰ ৪ জুলাই তাৰিখে এইগৰাকী মহিলা বিজ্ঞানীয়ে জীৱন নাটৰ সামৰণি মাৰিলে। মেৰিৰ ইচ্ছা অনুসৰি পিয়েৰী কুৰীৰ সমাধিৰ কাষতেই সমাধিস্থ কৰা হ’ল। ৰেডিয়াম আৱিস্কাৰে মেৰি কুৰীক পৃথিৱীত অমৰ কৰি ৰাখিব।\nFor More Biography Click Here.


Viral Video Alia Bhatt Runs With Luggage Trolley At Airport | বিমানবন্দৰত লাগেজৰ সৈতে আলিয়া ভাটৰ দৌৰ! কিন্তু কিয়? ভাইৰেল ভিডিঅ'– News18 assam\nAlia Bhatt Viral Video: বিমানবন্দৰত লাগেজৰ সৈতে আলিয়া ভাটৰ দৌৰ! কিন্তু কিয়? ভাইৰেল ভিডিঅ'\nঅকল আলিয়াই নহয়, চলচ্চিত্ৰখনৰ কলাকুশলীসকলকো আলিয়াৰ পিছফালে দৌৰি থকা দেখা গৈছিল।\nLast Updated : May 04, 2022, 23:07 IST\nঅভিনেত্ৰী আলিয়া ভাট বিবাহৰ পিছত কামলৈ উভতি আহিছে। আলিয়া বৰ্তমান কৰণ জোহৰৰ পৰৱৰ্তী ছবি 'ৰকি ঔৰ ৰাণী কি প্ৰেম কাহানী'ৰ দৃশ্যগ্ৰহণত ব্যস্ত হৈ আছে। অলপতে তেওঁক দৃশ্যগ্ৰহণৰ পিছত নতুন দিল্লীৰ বিমানবন্দৰত দেখা গৈছিল (Alia Bhatt Viral Video)। আৰু তাতেই আলিয়া ভাটক এক অদ্ভুতধৰণে লাগেজটো লৈ দৌৰি যোৱা দেখা গৈছিল।\nবিমানবন্দৰত উপস্থিত অনুৰাগীসকলে আলিয়াক তেনেদৰে দৌৰি যোৱা দেখি আচৰিত হৈছিল। ভিডিঅ'টো সামাজিক মাধ্যমত ভাইৰেল হৈ পৰিছে।\nএই ভিডিঅ'টো দেওবাৰৰ। ভিডিঅ'টোত আলিয়াক লাগেজ ট্ৰলীখন ঠেলি লৈ দৌৰি যোৱা দেখা গৈছে। ভিডিঅ'টোত পৰিচালক কৰণ জোহৰকো দেখা গৈছিল।\nবিমানবন্দৰৰ কৰ্মচাৰী আৰু অন্যান্য যাত্ৰীসকলে দিল্লীৰ ইন্দিৰা গান্ধী আন্তঃৰাষ্ট্ৰীয় বিমানবন্দৰত আলিয়া আৰু কৰণক চাবলৈ উৎসাহিত হৈ থকা সময়তে আলিয়াক এনেদৰে দৌৰি যোৱা দেখি আচৰিত হৈছিল।\nঅকল আলিয়াই নহয়, চলচ্চিত্ৰখনৰ কলাকুশলীসকলকো আলিয়াৰ পিছফালে দৌৰি থকা দেখা গৈছিল। আলিয়া ভাটে দেওবাৰে তেওঁৰ আহিবলগীয়া ছবি 'ৰকি ঔৰ ৰাণী কি প্ৰেম কাহানী'ৰ দৃশ্যগ্ৰহণ কৰি আছিল যেতিয়া দিল্লী বিমানবন্দৰত ভিডিঅ' লোৱা হৈছিল।\nFirst published: May 04, 2022, 23:07 IST\nAlia BhatViral Video


viral-leech-enters-mens-penis-while-he-was-swimming-and-entering-his-bladder-than-stomach– News18 Assam\nসাঁতুৰি থাকোতে ব্যক্তিৰ গোপন অংগত সোমাল জোক! ব্লাডাৰৰ জৰিয়তে পালেগৈ পেট\nUpdated:June 28, 2020, 10:42 PM IST\nকম্বোদিয়াত সংঘটিত হৈছে এই আচৰিত ঘটনা। সাঁতুৰি থকা এজন ব্যক্তি সন্মুখীন হ’ল অনাকাংক্ষিত পৰিস্থিতিৰ।\nLast Updated: June 28, 2020, 10:42 PM IST\nআচৰিত! সাঁতুৰি থাকোতে এজন ব্যক্তিৰ গোপন অংগত সোমাল জোক। পিছত ব্লাডাৰেৰে জোক পেট পাইগৈ ব্যক্তিজনৰ। পিছত পেটৰ অসহ্য বিষ অনুভৱ কৰাত অস্ত্ৰোপচাৰ কৰি জোক বাহিৰলৈ উলিওৱা হয়।\nডেইলী মেইল নামৰ বাতৰি কাকত খনত প্ৰকাশ পোৱা খবৰ অনুসৰি কম্বোদিয়াৰ ৬৭ বছৰীয়া এজন লোকে ঘৰৰ কাষৰ এখন নদীত সদায় সাঁতুৰাৰ দৰে সাঁতুৰিবলৈ গৈছিল। আৰু সাঁতুৰি থাকোটেই হঠাত্ লোকজনৰ গোপন অংগত সোমাই জোক। পিছত জোক ব্লাডাৰৰ জৰিয়তে পাইগৈ পেট। পিছত অত্যন্ত পেট বিষ হোৱাত লোকজন চিকিত্‍সক কাষ চাপে। আৰু চি টি স্কেন কৰাত প্ৰমাণিত হয় যে, ব্যক্তিজনৰ ব্লাডাৰেৰে জোক পেটলৈ সোমাই যায়। খবৰ অনুসৰি এই ঘটনা ২২ জুনৰ।\nচিকিত্‍সক হৈ পৰিল আচৰিতঃ\nচিকিত্‍সালয়ত যেতিয়া লোকজনৰ চিটি স্কেন কৰা তেতিয়া চিকিত্‍সকে ভাবিছিল যে, ৰেক্টামৰ জৰিয়তে জোক পেটলৈ প্ৰৱেশ কৰিছে। কিন্তু যেতিয়া ৰিপৰ্ট আহিল, তেতিয়া আচৰিত হৈ পৰে চিকিত্‍সকজন। চিকিত্‍সকে জনোৱা মতে, জোক সোমোৱাৰ ফলত ব্লাডাৰত ঘাঁ লাগিছে লোকজনৰ। আৰু ইয়াৰ ফলত ইণ্টাৰনেল ব্লীডিং আৰম্ভ হৈছিল লোকজনৰ।\nFirst published: June 28, 2020, 10:34 PM IST


আই~ গল্প- চৈয়দা চায়ৰা বেগম\nআঘোণৰ পথাৰত ধান দাই থকা সোণপাহিয়ে\nৰবাব টেঙাৰ গোন্ধত দৌৰি আহি ৰজতৰ কাষ পালেহি ৷ তলমূৰকৈ টেঙা কাটি থকা ৰজতক তাই\nজলকীয়া কেইটামান বেছিকৈ দে বুলি কৈ হাতেৰে কেইবাটাও জলকীয়া ভাঙি টেঙাখিনিত সানি দিলে ৷ৰজতে ৰ’ লাগি চাই থাকিল তাইৰ মুখলৈ ৷এই ছোৱালীবোৰক টেঙা খাবলৈ পালে একো নালাগে আৰু কথাষাৰ মুখৰ ভিতৰতে ৰজতে ভোৰভোৰালে ৷ ৰজতে কাটি থোৱা কলপাতত সৰহকৈ টেঙা লৈ তাই খাই শেষ কৰিলে ৷\nৰজত আৰু সোণপাহি একেখন গাঁৱৰে ৷ সিহঁত দুটাৰ মাজত কথা কম আৰু তৰ্ক বেছি হয় সদায় ৷\nদুগ্ধজোনাক গধূলিত ৰজতহতঁৰ চোতালত কাঠৰ পীৰাত বহি সোণপাহিয়ে ৰজতক বাৰে বাৰে চহৰৰ চিন্তা মনলৈ নানিবলৈ কৈছিল ৷ ৰজতৰ মাকৰ পিত্ত অসুখ ৷ দিনে দিনে মাকজনী দুৰ্বল হৈ আহিছে ৷ চহৰৰ ডাক্তৰক দেখুৱাবলৈ ৰজতৰ হাতত ইমান টকা নাই ৷ সেয়ে সি গাঁৱৰে পেহীয়েকৰ পুতেকৰ সান্নিধ্যত এদিন তামিলনাডুলৈ গুছি গৈছিল ৷\nযাওঁতে সোণপাহিক মাকক চাবলৈ কৈ গৈছিল ৷\nকোম্পানীৰ কাম ৷ দৰমহাৰ টকাৰে দুটকামান সাঁচি থৈ কেইটামান টকা মাকলৈ পঠাই আৰু বাকী টকাৰে মাহটো চলে ৷\nআজি ৰজতৰ মাকলৈ বৰকৈ মনত পৰিছে ৷\nসোণপাহিজনীৰো খবৰ নাই ,মাকক ভালকৈ চোৱা-চিতা কৰিছে বা নাই ! গাওঁত ৰাতি হ’লে নেটৱৰ্কৰ বৰ অসুবিধা,কথা পাতিব নোৱাৰি ৷ দিনত ৰজতৰ নিজৰে সময় নাই ৷ কাম আৰু কাম ৷\nকথাবোৰ ভাৱি ভাৱি কেতিয়ানো সি টোপনি গ’ল গমেই নাপালে ৷ ৰাতিপুৱা যেতিয়া মাছ বেপাৰী কেইটাৰ চিঞৰ শুনিলে সি একে জাপে বিছনাৰ পৰা নামি কামলৈ যাবলৈ সাজু হ’ল ৷ লৰালৰিকৈ গাটো ধুই কাপোৰ সাজ পিন্ধি ওচৰৰে হোটেল এখনত চাম্বাৰ খাই কোম্পানী অভিমুখে গাড়ীত উঠিল ৷ একেবাৰে ৰাতি আঠমান বজাত ৰজত ৰুম আহি পাইহি ৷ ভাত-পানী খাই বিছনাখনত পৰিলেই ঘৰৰ কথা মনত পৰে ৷তাৰ মনটো বৰকৈ বিষাই ৷মাজে মাজে তাৰ নিজৰ ওপৰতে খং উঠে ৷\nসোণপাহিয়ে কোৱাৰ দৰে সি গাওঁতে অলপ কষ্ট কৰি খেতি-বাতিৰ ওপৰিও ব্যৱসায় কৰা হ’লে এই অচিন চহৰত নিজৰ মাকক আৰু অসমীয়া ভাষাটোক সুঁৱৰি থাকিব লগা নহ’লহেঁতেন!\nইতিমধ্যে ৰজতে এমাহৰ ছুটিৰ আৱেদন কৰিছে, সি এইবাৰ অসমলৈ আহিয়েই মাকক উন্নত চিকিৎসা কৰিব আৰু সোণপাহিকো বিয়া কৰাব ৷আৰু চহৰ বাদ দি গাওঁতে থাকি উপাৰ্জন কৰিব ৷ অফিচাৰে ছুটি মঞ্জুৰ কৰিলে ৷ সি দীঘলকৈ উশাহ এটা টানিলে ৷ নিৰ্দিষ্ট সময়ত ৰজতে অসমলৈ বুলি ট্ৰেইনত উঠিল আৰু উলাহে নধৰা এখন হিয়া লৈ সি আহি থাকিল ৷ তিনিদিনৰ বাট ৷ চকুৰ আগত আপোন গাওঁখনৰ ছবি ভাঁহি আহিল ৷সেউজীয়া পথাৰ খনৰ কাষেৰে গ’লেই ৰজতৰ ঘৰটো পাই ৷ ৷ ৰজতৰ ঘৰৰ পাছফালে এটা পুখুৰী আৰু পুখুৰীটোৰ ঢাপত কলগছ কেইজোপামান আছে ৷ সি কল বিক্ৰী কৰি কেইটকামান পায় ৷ বাৰীত ৰবাব টেঙা এজোপা আৰু তামোল গছকেইজোপাত পান বগাই থাকে বাৰ মাহে ৷ বাৰীৰ তামোল পান ঘৰতে খাবলৈ হয়৷ ৰজতৰ ঘৰটো পাৰ হ’লেই নামঘৰটো আৰু নামঘৰৰ কাষতেই সোণপাহিহঁতৰ ঘৰ ৷ সোণপাহিৰ মাক-দেউতাক আৰু সোণপাহিৰ ভায়েক এটা ৷\nনাহৰগাওঁ, পকা আলিটোৰ দুয়ো কাষে পথাৰ আৰু পকা আলিৰ কাষে কাষে শাৰী শাৰীকৈ নাহৰৰ গছ ৷সেয়ে ৰজতহঁতৰ গাওঁখনৰ নাম নাহৰগাওঁ দিয়া হৈছিল ৷ নাহৰ ফুলবোৰ যেতিয়া ফুলে ৷তেতিয়া গাওঁখৰ মনোৰম দৃশ্যই সকলোকে মোহিত কৰে ৷ লাহে লাহে ৰজত অহা ট্ৰেইনখন সোণাপুৰ ষ্টেচন পাবলৈ হৈছে ৷সোণাপুৰ চহৰৰ পৰা ৰজতহঁতৰ গাওঁখনৰ দূৰত্ব বেছি নহয় ৷\nএই সোণাপুৰ ষ্টেচনত ট্ৰেইনখন ক্ষন্তেক সময় হে ৰ’ব সেয়ে ৰজতে তাৰ বেগটো ওপৰৰ পৰা নমাই নামিবলৈ সাজু হ’ল ৷ ট্ৰেইনখনে যেতিয়া সোণাপুৰ পাওঁ পাওঁ হওঁতে ধীৰ গতি কৰিলে ৰজতে একেবাৰে ট্ৰেইনৰ দুৱাৰখনৰ মুখ পালেহি আৰু একোবত সাউৎকৰে নামি পৰিল সোণাপুৰ ষ্টেচনত ট্ৰেইনখনে দুইমিনিটমান ৰৈয়ে পুনৰ গতি বৃদ্ধি কৰিলে ৷ৰজতে ইফালে সিফালে চাই অ’ট এখন বিচাৰিলে ৷দুই এখন অ’ট ভাগ্যত থাকিলে পাই , নহ’লে\nখোজ কাঢ়িব লাগে ৷কিছুদূৰ বেগটো কান্ধত লৈ খোজ কাঢ়ি গৈ থাকোতেই অ’ট এখন পালে ৷ অ’টখনত বহি নাহৰগাওঁলৈ যাম বুলি চালকক ক’লে ৷\nসময় তেতিয়া সন্ধিয়া পাঁচ বাজিছে ৷সি নাহৰগাওঁ সোমায়ে মন কৰিলে গাওঁখনত যেন নিমাওমাও পৰিৱেশ ৷আনকালে এই সময়ত গাওঁৰ ল’ৰাবোৰে নিজ নিজ গৰুলৈ ঘৰমুৱা হয় ৷সৰু ল’ৰা -ছোৱালীবোৰেও- দৌৰা দৌৰিকৈ ঘৰলৈ যায় খেল সামৰি ৷আজি ইমান শান্ত গাওঁখন ! সি আহি নিজৰ নঙলামুখ পালেহি ৷অ’টখনৰ পৰা নামি\nচালকক ভাড়াটো দি সি দেখিলে ৰজতহঁতৰ\nচোতালত বহুত মানুহ ৷ সি ভাৱিলে মাকেনো কিয় গোটেই গাওঁখনৰ মানুহক সি আহিব বুলি গোটাই থব লাগে ! ৰজতক দেখি তাৰ লগৰ ত্ৰিদিপে ৰজতৰ বেগটো লৈ ৰজতক একেবাৰে পুখুৰীৰ\nপাৰতে মুখ হাতখন ধুই আহিবলৈ ক’লে ৷\nৰজতে মুখ হাত ধুই ঘৰত সোমাব লওঁতেই পুনৰ ত্ৰিদিপে ক’লে তই একেবাৰে কামবোৰ কৰিহে ঘৰ সোমাবি ৰজতে ভাবিলে ইমান পৰে তাৰ মাকজনী ওলাই অহা নাই কেলেই ! আৰু ত্ৰিদিপেনো কি কামৰ কথা ক’লে তাক ! হঠাৎ তাৰ চকু তুলসীজোপাৰ তললৈ গ’ল ৷ পূবমুৱাকৈ কাক শুৱাই থৈছে ঢাৰীত ৷কাষত ধূপ-ধূনা জ্বলি আছে ৷অজান আকংক্ষাত তাৰ বুকুখন কঁপি উঠিল ৷সি লাহে লাহে তুলসী জোপাৰ কাষ পাওঁতেই খুৰাকে তাক ক’লে বহুত চেষ্টা কৰিও আইক বচাব নোৱাৰিলোঁ ।ডাক্তৰে বহুত পলম হ’ল বুলি ক’লে ৷ তই যিহেতু আহি আছিলি সেয়ে তোক একো খবৰ নিদিলো ৷ৰাতিপুৱা ন মান বজাত আই ঢুকাল ৷\nৰজতে একে দৌৰে গৈ মাকৰ কাষ পাই কান্দিবলৈ ধৰিলে ৷ শেষবাৰৰ বাবে মাকৰ মুখখন চাই ৰজতে কান্দি কান্দি মাটিত বাগৰি দিছিল ৷ গাঁৱৰ ৰাইজে তাক শান্তনা দিবলৈ চেষ্টা কৰিলে ৷ইতিমধ্যে গাঁৱৰ ৰাইজে সৎকাৰৰ বাবে সকলো যোগাৰ কৰি থৈছিল ৷সেয়ে ৰজতক ক’লে হ’ব ৰজত আগতে মাৰৰ কামখিনি কৰি ল’ব লাগে আহ ৷ ৰজতে মাকৰ শেষকৃত্যৰ বাবে চোতালৰ পৰা সাঙীৰ মাদলি দাঙি ল’লে ৷বাকীকেইফালে গাওঁখনৰ ডেকা দুজনমানে আৰু ত্ৰিদিপে সাঙী দাঙি শ্মশানযাত্ৰা কৰিলে ৷ সকলো ৰীতি-নীতিৰ মাজেৰে মাকৰ সৎকাৰ হৈ গ’ল ৷ ৰজতে বহু সময় শ্মশানতে বহি থাকিল ৷ সি বাৰু কিয় গুছি গৈছিল ৷ সোণপাহিৰ কথা শুনি সি যদি নগ’ল হয় তেতিয়া মাকক অন্তঃত মৃত্যুৰ সময়ত কাষতে পালে হয় ,কিন্তু সি জানো মাকৰ অসুখটো চকুৰ আগত চাই থাকিব পাৰিলেহেঁতেন ! তাৰ মনত অন্তৰ্দ্বন্দ্বৰ সৃষ্টি হ’ল ৷\nএনেতে ৰজতৰ বন্ধু ত্ৰিদিপে পিছফালৰ পৰা মাত লগালে ৰজত আহ বহুত ৰাতি হ’ল৷ তই তোৰ ঠাইত শুদ্ধ ৷কথাবোৰ মিছাতে ভাৱি নাথাকিবি ৷এবাৰ সোণপাহিৰ কথা ভাবি চাইছ নে ৷ যিজনী মানুহে অনবৰত আইৰ লগত লাগি আছিল শুশ্ৰূষা কৰি আছিল তাইৰ মনটো কি হৈছে ! তই নথকাৰ অনুভৱ, আইক অকনো হ’বলৈ দিয়া নাছিল ৷\nসকলো ভাগ্যৰ লিখন ৷ তই যদি কেনেবাকে আইক চিকিৎসা কৰিও বচাব নোৱাৰিলিহেঁতেন তেতিয়া কি কৰিলি হয় ! গোটেই গাওঁখনৰ মানুহ আইৰ কাষত আছিল তইও আহি পালিহি সৎকাৰ কৰিলি ৷এইখিনিও নোপোৱা হেঁতেন বেছিকৈ বেয়া লাগিলহেঁতেন ৷ আইৰ আত্মাই শান্তি পালে ৷সেয়ে দুখ নকৰিবি ৷বাকী থকা কামবোৰ ভালদৰে কৰিব লাগিব ৷ তোৰ আই সদায় তোৰ হৃদয়ৰ কাষত থাকিব ৷ আহ, ৰজত, এতিয়া ঘৰলৈ যাওঁ ৷ত্ৰিদিপৰ কথাবোৰ শুনি ৰজতে কিছুপৰিমানে মনটো শান্তি পালে ৷\nশ্ৰাদ্ধৰ সকলো কাম-কাজ ৰজতে কৰি আৰু চহৰলৈ উভতি নগ’ল ৷ গাঁৱৰ মাটিডৰাতে খেতি-বাতি কৰি লগতে ঘৰৰ পদূলিতে দোকান এখন খুলি স্বনিৰ্ভৰশীল হৈ জীৱন-যাপন কৰিবলৈ ল’লে ৷আৰু এবছৰ মানৰ পিছতে ৰজত আৰু সোণপাহিৰ বিয়াখনো হৈ গ’ল ৷ ৷দুয়ো সুখেৰে জীৱন কটাবলৈ ল’লে ৷ ৰজতে দোকানখনৰ নাম “আই”ৰাখিলে ।\n✍চৈয়দা চায়ৰা বেগম\nনাজিৰা নগৰ ৱাৰ্ড\nTags: গল্প চৈয়দা চায়ৰা বেগম


Evolon in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Evolon ar byavahar, ppali, parshwakriya, upkaar, kriya-pratikriya aaru satarkatabani\nEvolon के सारे विकल्प देखें\nEvolon की जानकारी\nEvolon ৰ লাভ আৰু ব্যৱহাৰসমূহ- Evolon Benefits & Uses in Assamese- Evolon ar laabh aaru byavaharsamuh\nEvolon ৰ পালি আৰু সেয়া কেনেদৰে ল'ব- Evolon Dosage & How to Take in Assamese - Evolon ar paali aaru xeya kenedore lobo\nEvolon ৰ পাৰ্শ্চক্ৰিয়াসমূহ- Evolon Side Effects in Assamese- Evolon ar parshwakriyasamuh\nEvolon সংক্ৰান্ত সতৰ্কতাবাণীসমূহ- Evolon Related Warnings in Assamese- Evolon xonkranta xatarkatabanisamuh\nঅইন দৰৱৰ সৈতে Evolonৰ গুৰুতৰ ক্ৰিয়া-প্ৰতিক্ৰিয়া- Severe Interaction of Evolon with Other Drugs in Assamese- Oinor xoite Evolon ar gurutor kriya-pratikriya\nEvolon মতভেদসমূহ- Evolon Contraindications in Assamese- Evolon nishedhsamuh\nEvolon ৰ বিষয়ে সততে সোধা প্ৰশ্নসমূহ- Frequently asked Questions about Evolon in Assamese- Evolon ar bikhoye satate xodha prashnasamuh\nখাদ্য আৰু মদৰ সৈতে Evolon ক্ৰিয়া-প্ৰতিক্ৰিয়া- Evolon Interactions with Food and Alcohol in Assamese- khadya aaru modor xoite Evolon kriya-pratikriya\nEvolon ৰ লাভ আৰু ব্যৱহাৰসমূহ - Evolon Benefits & Uses in Assamese - Evolon ar laabh aaru byavaharsamuh\nEvolon তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEvolon ৰ পালি আৰু সেয়া কেনেদৰে ল'ব - Evolon Dosage & How to Take in Assamese - Evolon ar paali aaru xeya kenedore lobo\nEvolon-ৰ উপাদানসমূহ - Evolon Active Ingredients in Assamese - Evolon-ar upadaansamuh\nEvolon ৰ পাৰ্শ্চক্ৰিয়াসমূহ - Evolon Side Effects in Assamese - Evolon ar parshwakriyasamuh\nগৱেষণাৰ ভিত্তিত, Evolon ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEvolon সংক্ৰান্ত সতৰ্কতাবাণীসমূহ - Evolon Related Warnings in Assamese - Evolon xonkranta xatarkatabanisamuh\nEvolon-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nEvolon ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nEvolon-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEvolon গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Evolon কি প্ৰভাৱ দেখা গৈছে?\nEvolonৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Evolon কি প্ৰভাৱ দেখা গৈছে?\nEvolonৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Evolon ৰ কি প্ৰভাৱ দেখা গৈছে?\nEvolonৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Evolonৰ গুৰুতৰ ক্ৰিয়া-প্ৰতিক্ৰিয়া - Severe Interaction of Evolon with Other Drugs in Assamese - Oinor xoite Evolon ar gurutor kriya-pratikriya\nEvolon তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEvolon মতভেদসমূহ - Evolon Contraindications in Assamese - Evolon nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Evolon লোৱা অনুচিত যাতে -\nEvolon ৰ বিষয়ে সততে সোধা প্ৰশ্নসমূহ - Frequently asked Questions about Evolon in Assamese - Evolon ar bikhoye satate xodha prashnasamuh\nএই Evolon-এ অভ্য়াস বা নিচাৰ সৃষ্টি কৰে নেকি?\nনহয়, Evolonয়ে অভ্যাসৰ সৃষ্টি নকৰে।\nEvolon আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু ডাক্তৰৰ পৰামৰ্শ মতেহে Evolon লওক।\nনহয়, মানসিক ৰোগৰ চিকিত্সাৰ ক্ষেত্ৰত Evolonৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Evolon ক্ৰিয়া-প্ৰতিক্ৰিয়া - Evolon Interactions with Food and Alcohol in Assamese - khadya aaru modor xoite Evolon kriya-pratikriya\nখাদ্য আৰু Evolonৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Evolon আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Evolonৰ মাজৰ প্ৰতিক্ৰিয়া\nগৱেষণাৰ অভাৱত, Evolon লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nEvolon ৰ অনুকল্প - Substitutes for Evolon in Assamese\nEvolon के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Evolon লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Evolon ব্যৱহাৰ কৰিছিল নেকি?\nআপুনি কিমান পৰিমাণে Evolon সেৱন কৰিছিল?\nআপুনি Evolon ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Evolon সেৱন কৰে?


ইস্ত্ৰি - অসমীয়া ৱিকিপিডিয়া\nএটা আধুনিক বৈদ্যুতিক বাষ্প ইস্ত্ৰি\nইস্ত্ৰি (ইংৰাজী: Clothing iron বা flatiron) এবিধ তলিখন চেপেটা ওপৰত হাতল থকা সঁজুলী। এই সজুলীবিধ গৰম কৰি ইয়াৰে পোছাকৰ ভাঁজ নোহোৱা কৰিব পাৰি। সাধাৰণতে লো-ৰে সজা হয় বাবেই লোৰ ইংৰাজী নাম iron-ৰ পৰাই ইয়াকো ইংৰাজীত আইৰণ বুলি কোৱা হয়। গৰম কৰাৰ সময়ত কাপোৰৰ আঁহৰ অণুৰ দীঘলীয়া শৃংখলৰ মাজৰ বান্ধোন সমূহ কোমল হৈ পৰে, ইয়াৰ লগে লগ গধূৰ চেপেটা তলিখনেৰে হেঁচা দিয়াৰ ফলত আঁহবোৰ দীঘল হৈ পৰে আৰু ঠাণ্ডা হোৱাৰ সময়ত সেই ভাঁজেই ৰৈ যায়। কিছুমান তন্তু যেনে কপাহ-ৰ বাবে মাজৰ শৃংখলবোৰ কোমল কৰিবলৈ তাক সেমেকা কৰি ল'ব লাগে। নকৈ আৱিষ্কৃত বহুতো কৃত্ৰিম আঁহৰ বাবে ইস্ত্ৰি কৰাৰ প্ৰয়োজন নথকা বুলি কোৱা হয়।\n১৮৭১ চনত আমেৰিকাৰ মেৰি ফ্লোৰেন্স পট্টছ নামৰ এগৰাকী মহিলাই "ছেড আইৰণ" (ইস্ত্ৰি) উদ্ভাৱন কৰে। নিউয়ৰ্কৰ এগৰাকী ব্যক্তি হেন্‌ৰি ডব্লিউ. ছীলী-য়ে ১৮৭২ চনত বিজুলীচালিত ইস্ত্ৰি আৱিষ্কাৰ কৰে। ইয়াৰ বাহিৰেও বিভিন্ন ধৰণৰ ইস্ত্ৰি আৱিষ্কৃত হৈছে।\nঅষ্টম শতিকামানৰ পৰা চীন দেশত অঙঠা ভৰাই তপতোৱা ইস্ত্ৰিৰ প্ৰচলন হৈছিল। ১৬০০ শতিকামানত হলেণ্ডৰ দৰ্জীবোৰে অঙঠা ভৰাই লোৱা ফোঁপোলা ইস্ত্ৰিৰ ব্যৱহাৰ কৰিছিল। ১৮০০ শতিকামানৰ পৰা ত্ৰিভুজকৃতি আৰু হেণ্ডেল থকা ডাঠ লোৰ গধুৰ ইস্ত্ৰি বিধৰ প্ৰচলন হৈছিল। এনে ইস্ত্ৰিক ইংৰাজীত "ছেড আইৰণ"ছ বুলি কৈছিল। এনে ধৰণৰ ইস্ত্ৰি একেলগে দুটা ব্যৱহাৰ কৰে। গৰম কৰিবলৈ জুইৰ চৌকাত এটা বহুৱাই থয় আৰু আনটোৰে কাপোৰ ইস্ত্ৰি কৰে। ইস্ত্ৰি ঠাণ্ডা পৰিলে ঠাণ্ডাটো থৈ গৰমটো লৈ ইস্ত্ৰি মৰা কাম চলাই থাকে। শ্ৰীমতী পট্টছে উদ্ভাৱন কৰা ইস্ত্ৰিবিধৰ ভিতৰখন ফোঁপোলা আৰু তাৰ ভিতৰখন বালি, চিমেণ্ট আদিৰে ভৰ্তিহৈ থাকে। এই তাপ অপৰিবাহী বস্তুবোৰ ভিতৰত থকা বাবে তাপ ওপৰৰ হেণ্ডেলডাললৈ নাহে আৰু বহুত সময়লৈ ইস্ত্ৰিটো গৰম হৈ থাকে। পট্টছৰ ইস্ত্ৰিবিধ দুয়ো মূৰ জোঙা আৰু ঘেৰ খোৱা হেণ্ডেলৰ। হেণ্ডেলডাল এটাৰ পৰা খুলি আন এটা ইস্ত্ৰিলৈ নি লগাই ল'ব পাৰি। ১৮৫০ চনত কেৰাছিন, এলক'হল, তিমিমাছৰ তেল, গেছ, কাৰ্বাইড আনকি গেছ'লিন জ্বলাই গৰম কৰিব পৰা বিভিন্ন ধৰণৰ ইস্ত্ৰিৰ উদ্ভাৱন আৰু প্ৰচলন হৈছিল।\nএটা অঙঠা ভৰাই তপতোৱা ইস্ত্ৰি\nমূল বাকচৰ সৈতে ১৯৫০ চনৰ মৰ্ফি-ৰিচাৰ্ডছ কোম্পানীৰ এটা ইস্ত্ৰি\nবিদ্যুৎৰ ইস্ত্ৰি[সম্পাদনা কৰক]\n১৮৮২ চনত নিউ জাৰ্ছীৰ "হেনৰি ডব্লিউ ছীলী"য়ে বিদ্যুতৰ ইস্ত্ৰি উদ্ভাৱন কৰে। প্ৰথম অৱস্থাত এনে ইস্ত্ৰিবোৰৰ তাপ নিয়ন্ত্ৰণ কৰিব পৰা ব্যৱস্থা নাছিল। তাপ নিয়ন্ত্ৰণ কৰিব পৰা বিদ্যুৎৰ ইস্ত্ৰিৰ উদ্ভাৱন ঘটে ১৯২০ চনত। আজিকালি বিভিন্ন ব্যৱস্থা থকা ইস্ত্ৰি ওলাইছে। কিছুমান ইস্ত্ৰিত পানীৰ ভাপ উলিয়াই ইস্ত্ৰি কৰাৰ ব্যৱস্থা আছে যাতে ইস্ত্ৰি কৰাৰ আগে আগে কাপোৰবোৰ সেমেকাই কোমল কৰি যাব পাৰি। বিদ্যুৎৰ ইস্ত্ৰিৰ ভিতৰত এচটা "হিটিং ফিলামেণ্ট" থাকে। বিদ্যুৎ প্ৰৱাহিত হ'লে ফিলামেণ্টচটা গৰম হয় আৰু তাৰ তাপে ইস্ত্ৰিৰ তলখন গৰম কৰে। বিদ্যুতৰ ইস্ত্ৰিৰ ওপৰত বেলেগ বেলেগ কাপোৰৰ বাবে তাপ নিয়ন্ত্ৰণৰ এটা নিয়ন্ত্ৰণ চকৰি থাকে। তাত কপাহী, উল, ৰেছম, পলিষ্টাৰ, নাইলন আদি কাপোৰ বেলেগ তাপত ইস্ত্ৰি কৰাৰ বাবে তাপ নিয়ন্ত্ৰণ কৰিব পাৰি। যেনে:\nকপাহী ২০৪° চেণ্টিগ্ৰেড\nৰেছমী ১৪৮° চেণ্টিগ্ৰেড\nঊল ১৪৮° চেণ্টিগ্ৰেড\nনাইলন ১৩৫° চেণ্টিগ্ৰেড\nপলিষ্টাৰ ১৪৮° চেণ্টিগ্ৰেড\n↑ 1.0 1.1 1.2 শান্তনু তামূলী (এপ্ৰিল ২০০৬). "ইস্ত্ৰি". অকনিহঁতৰ বিজ্ঞান আলোচনী (নতুন আৱিষ্কাৰ): পৃষ্ঠা ১৪-১৫.\n"https://as.wikipedia.org/w/index.php?title=ইস্ত্ৰি&oldid=263636"ৰ পৰা অনা হৈছে\nএই পৃষ্ঠাখন ১৮ ফেব্ৰুৱাৰী, ২০২১ তাৰিখে ০৯:৩১ বজাত অন্তিম সংশোধন কৰা হৈছিল।


দুৰ্গা পূজাৰ সময়তে কইনাৰ সাজত নেহা কক্কৰ! কাৰ সৈতে বিয়াত বহিব নেহা? kakkar-new-song-nehu-da-vyah-released– News18 Assam\nদুৰ্গা পূজাৰ সময়তে কইনাৰ সাজত নেহা কক্কৰ! কাৰ সৈতে বিয়াত বহিব নেহা?\nবিনামূলীয়া দিন শেষ! Google Pay–ৰ জৰিয়তে টকা পঠিয়ালে দিব লাগিব শুল্ক!\nআৰে য়াৰ...! চুলি কটাবলৈ গৈ ইটোৰ পিছত সিটো সমস্যা এটি কণমানিৰ, কি ক’লে শুনক, Video\nUpdated:October 22, 2020, 2:58 PM IST\nচাৰি বছৰ ধৰি হিমাংশ কোহলীৰ সৈতে প্ৰমৰ সম্পৰ্ক আছিল নেহা কক্কৰৰ। সম্পৰ্ক শেষ হোৱাৰ পিছতে মানসিক অৱসাদত ভুগিছিল নেহা।\nLast Updated: October 22, 2020, 2:58 PM IST\nনেহা কক্কৰ! বলীউদত অন্যতম জনপ্ৰিয় গায়িকা। নেহা দীৰ্ঘ সময় ধৰি আছে চৰ্চাত। অভিনেত্ৰীগৰাকীৰ বিয়াকলৈ চলিছে চৰ্চা। যদিও এয়াই প্ৰথম নহয়। ইয়াৰ আগতো বহুবাৰ নেহাৰ বিয়াকলৈ চলিছিল চৰ্চা। নেহাই ঘোষণা কৰিছিল যে, তেওঁ আদিত্য নাৰায়ণৰ সৈতে বিয়াত বহিব। সেই সময়ত এটা ৰিয়েলিটী শ্ব’ৰ মঞ্চলৈ আদিত্য নাৰায়ণৰ পিতৃ উদিত নাৰায়ণ নিজৰ পত্নীৰ সৈতে আহিছিল। অনুষ্ঠানটোত আছিল নেহাও। আৰু নেহা আৰু আদিত্য সঁচাকৈ বিবাহ পাশত আবদ্ধ হ’ব বুলি অনুষ্ঠানটোৰ মাজেৰে দেখুওৱা হৈছিল। কিন্তু শেষ পৰ্যন্ত সেয়া সম্ভৱ হৈ নুঠিল। আচলতে সেয়া আছিল এটা মিউজিক ভিডিঅ’ৰ প্ৰমোছন।\nতাৰ পিছতে মুক্তি লাভ কৰে নেহা আৰু আদিত্যৰ মিউজিক ভিডিঅ’। ছুপাৰহিট হয় গীতটো। ইয়াৰ পিছত নেহাই আকৌ ক’লে নিজৰ বিয়াৰ কথা। এইবাৰ পঞ্জাৱী গায়ক ৰোহনপ্ৰীতৰ সৈতে অহা ২৪ অক্টোবৰত নেহা কক্কৰ বিবাহ পাশত আবদ্ধ হ’ব বুলি চৰ্চা চলিল। আকৌ দিলে ধামাকা। নেহাই নিজৰ ইনষ্টাগ্ৰামত শ্বেয়াৰ কৰিলে ‘নেহা দ্য বিহা’ মিউজিক ভিডিঅ’ৰ পোষ্টাৰ। গীতটোত নেহাৰ লগতে কণ্ঠদান কৰিলে ৰোহনপ্ৰীতে।\nকিন্তু প্ৰশ্ন উত্থাপিত হৈছে যে, নেহাই কি সঁচাকৈ বিয়াত বহিব নেকি এইবাৰ? নেহাই জনাইছে যে, ইয়াৰ পূৰ্বে হিমাংশ কোহলীৰ সৈতে চাৰি বছৰ ধৰি প্ৰেমৰ সম্পৰ্কত আছিল। পিছত সম্পৰ্ক ছেদ হোৱাত তেওঁ মানসিক অৱদাসতো ভুগিছিল। তাৰ পিছতে তেওঁ ৰোহনপ্ৰীতৰ সৈতে গঢ়ি তুলিলে প্ৰেমৰ সম্পৰ্ক। ২৪ তাৰিখে দুয়োৰে বিয়া হোৱাৰ কথা। তাৰ আগতে ছচিয়েল মিডিয়াত ব্যাপক ভাবে ভাইৰেল। নেহাৰ এই কইনাৰ সাজৰ ফটো।\nFirst published: October 22, 2020, 2:58 PM IST


ডায়েটিঙৰ নীতি-নিয়ম — বিকাশপেডিয়া\nমূল পৃষ্ঠা / স্বাস্থ্য / স্বাস্থ্য কিটিপ / ডায়েটিঙৰ নীতি-নিয়ম\nডায়েটিঙৰ নীতি-নিয়মৰ বিষয়ে আলোচনা কৰা হৈছে\nপ্ৰতিটো সপ্তাহত কিমান ওজন কমোৱাৰ চেষ্টা কৰা উচিত ?\nধীৰে-সুস্থিৰে ওজন কমাবলৈ চেষ্টা কৰাহে উচিত। প্ৰতি সপ্তাহত যদি একৰ পৰা দুই পাউণ্ড ওজন কমাব পাৰি শৰীৰৰ তেতিয়া কোনো ক্ষতি নহয়। ভৱিষ্যতে যিকোনো কাৰণতে তৎক্ষাণাৎ শকত হোৱাৰ সম্ভাৱনা কম থাকিব।\nকম সময়ৰ ভিতৰত লৰালৰিকৈ ডায়েটিঙৰ দ্বাৰা মেদ কমাবলৈ চেষ্টা কৰা উচিতনে ?\nডায়েটিঙৰ সময়ত শৰীৰত একেলগে কেইবাটাও ঘটনা ঘটে। শৰীৰৰ পেশী-টিচু কমিব ধৰে আৰু তাৰ লগে লগে কমিবলৈ ধৰে অতিৰিক্ত মেদ। লৰালৰিকৈ ওজন কমোৱাত লাগি গলে মেদহীন মাংসপেশীৰ ওপৰত বৰ্ধিত চাপ পৰে। যেনে- হাৰ্ট-মনৰ ওপৰত চাপ পৰে ফলত শৰীৰত বিৰূপ প্ৰতিক্ৰিয়া ঘটাৰ সম্ভাৱনা বহুত। গতিকে ধীৰে ধীৰে ওজন কমোৱাৰ চেষ্টা কৰাই ভাল।\nসন্তানসম্ভৱাৰ ডায়েটিং কেনে হোৱা উচিত ?\nমাতৃ আৰু গৰ্ভস্থ সন্তান দুয়োৰে দৰকাৰ পুষ্টিকৰ খাদ্য। গতিকে ডায়েটিং বুলিলে যি বুজা যায় সেই ডায়েটিং কৰা কেতিয়াও উচিত নহয়। সেইবুলি অতিৰিক্ত হাই কেলৰি, আনহাতে কম পুষ্টিকৰ বুলি সৰহ খাদ্য খোৱাও উচিত নহয়। যেনে- কেক, মাংস, ফেটি মাছ ইত্যাদি। তাৰ পৰিৱৰ্তে ফল-মূল, পাচলি আৰু সামান্য পৰিমাণৰ ভাত-দাইলে অতিৰিক্ত ওজন বঢ়োৱাত নিশ্চয় বাধা দি ৰাখিব।\nডায়েটিং অৱস্থাত এসময়ত ধৈৰ্য হেৰাই যায় নেকি ?\nযথেষ্ট মেদবহুল আছিল। অশেষ সাধ্য-সাধনাৰ বলত বহুখিনি ওজন কমাব পাৰিলে। কিন্তু শেষৰফালে মনৰ জোৰ কমি গ’ল কিয় ? পুনৰ অনিয়মিত খোৱা-বোৱা আৰম্ভ কৰিলে। কিন্তু মনৰ দৃঢ়তাই হৈছে আচল কথা।\nপিৰিয়ডৰ সময়ত বেছিকৈ খাবলৈ মন যায় নেকি-\nবহু মহিলাৰে পিৰিয়ডৰ আগত বা পিৰিয়ড চলা সময়ত খোৱাৰ প্ৰৱণতা বৃদ্ধি পায়। হৰমনৰ পৰিৱৰ্তনৰ ফলত তেনে হয়। এই সময়ত মুখৰোচক খোৱা খায় অতিৰিক্ত খাদ্য খোৱাৰ ইচ্ছা প্ৰশমিত কৰিব পাৰে।\nঅতিমাত্ৰা ভোক অনুভৱ হয় ডায়েটিঙৰ সময়ত-\nযদি ডায়েট সঠিক হয়- সুষম, কম ফেট, হাই ফাইবাৰ ডায়েট তেতিয়া ভোক লগাৰ কোনো কাৰণ নাথাকে। ষ্টাৰ্চযুক্ত খোৱা বেছি খাব লাগে। যেনে- ৰুটী, নুডলছ্, চুজি, চিৰা যাৰ দ্বাৰা পেট ভৰে। দেহত অতিৰিক্ত কেলৰিও জমা নহয়। যদি দুপৰীয়া আৰু ৰাতিৰ আহাৰৰ মাজত কিবা খাবলৈ মন যায় এখন বিস্কুট আৰু ৰঙা চাহ বা এচকল ব্ৰেড নাইবা এটা কল খাব পাৰে।\nদিনে ১৫০০ কেলৰি খাইছে। ইয়াৰ পৰা যথেষ্ট ভিটামিন পাব-\nপুষ্টি বিশাৰদসকলৰ মতে যিমান দিন নানা ধৰণৰ খাদ্য খাই আছে তেতিয়ালৈকে বৰ্ধিত পুষ্টিৰ চিন্তাৰ দৰকাৰ নাই। কম মেদযুক্ত খোৱা মানেই কম পুষ্টি, সেইদৰে ভবাৰো দৰকাৰ নাই। স্কিমড গাখীৰতো স্বাভাৱিক গাখীৰৰ দৰেই সমান পৰিমাণৰ কেলচিয়াম, প্ৰ’টিন পোৱা যায়।\nৰাতি আঠ বজাৰ আগেয়ে খোৱাটো ডায়েটিঙত জৰুৰী-\nকোন সময়ত খাব বা খাইছে সেইটো ডাঙৰ কথা নহয়। নিয়মিত খোৱা ধৰণটোৱেই প্ৰকৃত কথা। নিজেই ঠিক কৰি লওক দিনে তিনিবাৰ প্ৰধান আহাৰ খাব নে দুবাৰ প্ৰধান আহাৰ আৰু মাজত সাধাৰণ স্নেকছ বা ফল খাব। প্ৰয়োজনীয় কেলৰি আৰু নিয়মিত ব্যায়ামে আশা কৰা ধৰণে ওজন কমোৱাত সহায় কৰিব বুলি বিশ্বাস ৰাখিব পাৰে।\nব্যায়ামো কৰিছে, ডায়েটিঙো কৰিছে, কিন্তু খুব কমহে মেদ হ্ৰাস হৈছে-\nএইটো ভাল খবৰ বুলিয়েই ধৰিব পাৰি। এইক্ষেত্ৰত ব্যায়াম আৰু ডায়েট দুয়োটাই ভাল কাম কৰিছে বুলি ভাবিব পাৰে। ওজন নকমাৰ কাৰণ অতিৰিক্ত মেদ মাংসপেশীত পৰিণত হোৱা। পেশীৰ ওজন মেদৰ ওজনতকৈ বেছি। আনহাতে ব্যায়ামে মাংসপেশীক আটিল কৰি তোলে। পুষ্টি বিশাৰদৰ মতে এইটো এটা ভাল কথা আৰু নিৰাশ হোৱাৰ কাৰণ নাই, বৰঞ্চ নিয়ম অব্যাহত ৰাখক।\n(উৎসঃ অসম বাণী, অংশুমা শইকীয়া)।


drugs-edict-youth-arrested-with-pistol-in-jorhat-tv-gautom-skd– News18 Assam\nসাৱধান! যোৰহাটত হাতত মাৰণাস্ত্ৰ লৈ ঘূৰিছে ড্ৰাগছ আসক্ত যুৱক\nUpdated:February 5, 2021, 5:43 PM IST\nআৰক্ষীয়ে আটাইকেজন যুৱকৰ পৰা মুঠ প্ৰায় ৬ গ্ৰাম সন্দেহজনক ব্ৰাউন চুগাৰ জব্দ কৰিছে।\nLast Updated: February 5, 2021, 5:43 PM IST\nধৰি লওক আপুনি ৰাজপথেৰে কৰবালৈ গৈ আছে। আপুনি চলাই যোৱা বাহনখনে আন এখন বাহনৰ সৈতে সামান্য অগাভেটা হ’ল। ইয়াকে লৈ আনখন বাহনৰ গৰাকীৰ সৈতে আপোনাৰ কথা কটাকটি হ’ল। এয়া আমি সচৰাচৰ ৰাজপথসমূহত দেখি থকা এটা ঘটনা। কিন্তু এনে সাধাৰণ ঘটনাতে যদিহে কোনো যুৱকে আপোনালৈ পিষ্টল টোৱাই আক্ৰমণ কৰিবলৈ উদ্যত হয় তেন্তে আপুনি নিশ্চয় হতবাক হৈ পৰিব। যোৰহাটত আপুনি এনে ধৰণৰ ঘটনাৰ সন্মুখীন হ’লে তাত আচৰিত হ’বলগীয়া নাই! কাৰণ ড্ৰাগছ আসক্ত যুৱকৰ পৰা যোৰহাট আৰক্ষীয়ে উদ্ধাৰ কৰিছে সজীৱ গুলীসহ অবৈধ পিষ্টল।\nযোৰহাটৰ নগৰ , গাঁও সকলোতে ভয়ংকৰ ৰূপত গা কৰি উঠিছে অবৈধ ড্ৰাগছৰ প্ৰচলন। যোৰহাট নগৰত বৃহস্পতিবাৰে আৰক্ষীয়ে বিশেষ সূত্ৰৰ পম খেদি ড্ৰাগছ বিৰোধী এক অভিযান আৰম্ভ কৰে। এই অভিযানত আৰক্ষীয়ে সন্দেহজনক ব্ৰাউন চুগাৰ আৰু পিষ্টলসহ চাৰিজন যুৱক আৰু কিশোৰক গ্ৰেপ্তাৰ কৰিছে। যোৰহাট সদৰ আৰক্ষীয়ে ধাৰাবাহিকভাৱে চলোৱা অভিযানত যোৰহাট গড়মুৰ কুমাৰগাঁৱৰ ৰিজু আলী, ভোগদৈ শুৱনিগাঁৱৰ সঞ্জয় ঘোষ , ঢাপকটাৰ পাপু ভুঞা আৰু এজন কিশোৰক গ্ৰেপ্তাৰ কৰিছে। পাপু ভূঞাৰ পৰা এটা .22 পিষ্টল আৰক্ষীয়ে জব্দ কৰিছে। আৰক্ষীয়ে আটাইকেজন যুৱকৰ পৰা মুঠ প্ৰায় ৬ গ্ৰাম সন্দেহজনক ব্ৰাউন চুগাৰ জব্দ কৰিছে।\n"আমি চাৰিওজন যুৱকৰ পৰাই সন্দেহজনক ব্ৰাউন চুগাৰ, সৰু সৰু টেমা, চিৰিঞ্জ জব্দ কৰিছো। ইয়াৰে এজন যুৱকৰ পৰা সজীৱ গুলীসহ এটা .22 পিষ্টল পোৱা গৈছে। এই ড্ৰাগছসমূহ কোনে যোৰহাটলৈ যোগান ধৰি আছে সেই সন্দৰ্ভত আমি অনুসন্ধান চলাই আছো।", যোৰহাটৰ উপ আৰক্ষী অধীক্ষক বিভাষ দাসে এনেদৰে কয়।\nআনহাতে, এই গোচৰত গ্ৰেপ্তাৰ হোৱা দুজন যুৱকে কয় যে তেওঁলোকে এই ড্ৰাগছসমূহ আনিছে নাগালেণ্ডৰ পৰা। এই ড্ৰাগছ যোগান ধৰা বহু লোক আছে। নাগালেণ্ডৰ একাংশ পুৰুষ আৰু মহিলাই অতি সহজেই যোৰহাটকে ধৰি অসমৰ বহু ঠাইলৈ ড্ৰাগছৰ সৰবৰাহ কৰি আছে বুলি জানিবলৈ দিয়ে ধৃত দুগৰাকী যুৱকে।\n" আমি ড্ৰাগছ খোৱা মানুহহে। যদিহে ধৰিবলৈ মন আছে তেন্তে আৰক্ষীয়ে নাগালেণ্ডত অভিযান চলাওক। তাত চব পায়। নাগালেণ্ডৰ পৰাই ভৈয়ামলৈ ড্ৰাগছ আহি আছে।", ড্ৰাগছসহ আৰক্ষীৰ হাতত গ্ৰেপ্তাৰ হোৱা দুজন যুৱকে এনেদৰে কয়।\nFirst published: February 5, 2021, 5:43 PM IST


অপৰাধপূৰ্ণ পৰিবেশ আৰু বিপন্ন ব্যক্তিগত নিৰাপত্তা (কৌস্তুভমনি শইকীয়াদত্ত) - সাহিত্য ডট অৰ্গ\nদূৰদৰ্শণৰ বাতৰি প্ৰত্যক্ষ কৰি বা বাতৰিকাকতখনত চকু ফুৰাই উঠি অজ্ঞাত আশংকাত মন কঁপি উঠে । চৌদিশে কেৱল অপৰাধ আৰু অপৰাধ । নিজৰ আৰু নিজৰ আপোনজনৰ নিৰাপত্তাৰ বাবে মন ব্যতিব্যস্ত হৈ উঠে ।বৰ্তমান আমি যি সামাজিক পৰিবেশত বাস কৰিছো নিঃসন্দেহে প্ৰতিজন ব্যক্তিয়েই প্ৰতিপলে অনুভৱ কৰিছে কিবা নহয়কিবা এটা নিৰাপত্তাহীনতা । হত্যা, ধৰ্ষণ, শ্লীলতাহানি, অপহৰণ, চুৰি, ডকাইতি, গোষ্ঠীগত সংঘৰ্ষ, বোমা বিস্ফোৰণ, সন্ত্ৰাসবাদ ! কি ঘটা নাই আজিৰ অসমত ! এহাতে বিশাল মাত্ৰাত ঘটি\nথকা অপৰাধ আৰু তাৰ চিকাৰ হোৱা নিৰীহজন সাধাৰণ আনহাতে অপৰাধ নিয়ন্ত্ৰণ কৰা যন্ত্ৰৰ অপৰাধ নিয়ন্ত্ৰণত ব্যৰ্থতা ।ই সৰ্বসাধাৰণৰ মনত সৃষ্টি কৰিছে অন্য এক সন্ত্ৰাস – নিৰাপত্তাহীনতাৰ সন্ত্ৰাস ।\nজনসাধাৰণৰ মনত সৃষ্টি হোৱা নিৰাপত্তাহীনতা হৈছে ব্যক্তিগত ক্ষতি, সম্পদৰ ক্ষয়ক্ষতি, অনিশ্চিতভাৱে আৰু হঠাতে আহি পৰা বিপদৰ বৰ্ধিত হাৰ আৰু চৌদিশে ব্যাপ্ত আইন-শৃংখলাজনিত পৰিবেশ হানিৰ লজ্জাজনক ফল ।এই অপৰাধ জৰ্জৰ পৰিবেশে আজিৰ অসমৰ সামাজিক ভেঁটি কঁপাই তুলিছে । অপৰাধে সদায় একোখন দেশৰ আৰ্থিক আৰু সামাজিক উন্নতিক প্ৰত্যাহ্বান জনাই আহিছে ।নিবনুৱা সমস্যা আৰু অৰ্থনৈতিক সমস্যাৰ দৰে সমস্যাই সমাজত উদ্বেগ বঢ়ায়, কিন্তু অপৰাধে প্ৰত্যক্ষভাৱে জীৱনৰ প্ৰতি ভাবুকি কঢ়িয়াই আনে আৰুব্যক্তিৰ সম্পত্তি নষ্ট কৰে । গতিকে আন আন সমস্যাসমূহ ৰাইজৰ বাবে গৌন হৈ পৰে ।তেতিয়া স্বাভাবিকভাৱেই তেওঁলোকে প্ৰশাসনৰ প্ৰতি অনাস্থা প্ৰকাশ কৰে আৰু বহু ক্ষেত্ৰত বিদ্ৰোহী হৈ উঠে । অসমতো বৰ্তমান এনে পৰিস্থিতিয়েই বিৰাজমান । বৰ্ধিত অপৰাধে সামাজিক আৰু বৌদ্ধিক বাতাবৰণ দূষিত কৰি তুলিছে ।ই সুস্থ সমাজৰ লক্ষণ নহয় । অনতিবিলম্বে এই পৰিস্থিতিৰ অৱসানৰ অতীব প্ৰয়োজন ।\nএনে পৰিস্থিতিৰ পৰিপেক্ষিতত সমাজত ঘটি থকা অপৰাধসমূহ নিয়ন্ত্ৰণ কৰাটো অতিজৰুৰী । প্ৰশাসন যন্ত্ৰ আৰু পুলিচে উপযুক্ত শক্তি আৰু কৌশল প্ৰদৰ্শণেৰে অস্থায়ীভাৱে অপৰাধ নিয়ন্ত্ৰণ কৰিব পাৰে ।কিন্তু স্থায়ীভাৱে অপৰাধৰ উৰ্ধগামী গ্ৰাফডাল নিয়ন্ত্ৰণ কৰিবলৈ অপৰাধীসকলৰ সংশোধন আৰু পুণৰ সংস্থাপন অতি জৰুৰী ।\nকোনো লোকেই অপৰাধী হৈ জন্ম নলয় । সমাজতত্ববিদসকলে স্বীকাৰ কৰে যে অসুস্থ পৰিবেশেহে একোজন ভাল মানুহক অপৰাধীত পৰিণত কৰে ।বিশেষকৈ কম বয়সীয়া অপৰাধীসকলৰ ক্ষেত্ৰত দেখা যায় যে কোনো অপৰাধপ্ৰৱণতা বা কু-অভিপ্ৰায় নোহোৱাকৈয়ে তেওঁলোকে কিছুমান অপৰাধ সংঘটিত কৰে । ইয়াৰমূল কাৰণ হৈছে চৌদিশৰ বৌদ্ধিক চৰ্চাবিহীন অসুস্থ বাতাবৰণ আৰু তেওঁলোকৰ প্ৰাণশক্তিক দেশৰ সম্পদ কৰি গঢ় দিবলৈ উপযুক্ত আৰু আইনসংগত সুযোগ-সুবিধাৰ অভাৱ । অনস্বীকাৰ্য যে এজন অপৰাধীয়ে শাস্তি পোৱাটো বৰ প্ৰয়োজনীয় কথা ।কিন্তু শাস্তি প্ৰদান প্ৰক্ৰিয়াত অপৰাধীজন থকা পৰিবেশ, পৰিস্থিতি আৰু তেওঁকৰা অপৰাধৰ ধৰণ সদায় বিবেচনা কৰা উচিত । বন্ধুত্বপূৰ্ণ আৰু সহৃদয় বিচাৰ প্ৰক্ৰিয়াই এজন অপৰাধীক দায়িত্বশীল নাগৰিকলৈ পৰিবৰ্তিত কৰিব পাৰে ।দেশজুৰি ব্যাপ্ত হৈ পৰা অপৰাধৰ সৰ্বনাশী জুইকুৰাৰ পৰা জনগণক বচাবলৈ অপৰাধীসকলৰ মানসিক উত্তৰণৰ প্ৰয়োজন- এই গুৰু দাযিত্ব মূলতঃ ৰাষ্ট্ৰৰ ।কিয়নো আইনগত অপৰাধ নিয়ন্ত্ৰণ আৰু শাস্তিপ্ৰদান হৈছে এটা আনুস্থানিক প্ৰক্ৰিয়া – পুলিচ, আদালত, আইন প্ৰণয়ন এই সকলো মিলি এটা বিশাল অনুস্থান।ৰাষ্ট্ৰহে তাৰ উপযুক্ত পৰিকল্পনা আৰু নীতি নিৰ্ধাৰণ কৰিব পৰা একমাত্ৰশক্তি ।\nঅপৰাধ নিয়ন্ত্ৰণৰ ক্ষেত্ৰত পুনৰ-শিক্ষণ আৰু শাস্তিপ্ৰদান- এইদুই ধৰণৰ প্ৰতিকাৰৰ প্ৰচলন থাকে ।সাধাৰণ অপৰাধীৰ ক্ষেত্ৰত কিছু নৰম শাস্তিআৰু শিক্ষণৰ দ্বাৰা শুধৰণি আনিব পাৰি ।কিন্তু স্বভাৱগত আৰু বাৰেবাৰে অপৰাধত লিপ্ত হোৱা অপৰাধীৰ ক্ষেত্ৰত কঠোৰ দৃষ্টান্তমূলক শাস্তিয়েহে কাম দিয়ে । অপৰাধ সৃষ্টি কৰাত অৰিহণা যোগোৱা কাৰকসমূহ নিৰ্মূল কৰিও সুফলপ্ৰাপ্ত কৰিব পাৰি । বিভিন্ন হস্ৰম্যাদী আৰু দীৰ্ঘম্যাদী আঁচনিৰ যোগে নিবনুৱা সমস্যা আৰু জনসংখ্যা বৃদ্ধি ৰোধ কৰাটো প্ৰয়োজনীয় পদক্ষেপ ।তদুপৰি মাদক দ্ৰব্যৰ বহুল প্ৰচলন বন্ধ কৰাৰো অতিশয় প্ৰয়োজন আছে । যিকোনোপ্ৰকাৰে অপৰাধ আৰু অপৰাধীক নিয়ন্ত্ৰণত ৰখাটো চৰকাৰৰ কৰ্ত্তব্য । এইটো সঁচাযে এশ শতাংশ অপৰাধ নিৰ্মূল সম্ভৱ নহয় । কিয়নো অপৰাধ প্ৰৱণতা হৈছে এনে এটা মানসিক কাৰক যি স্থায়ী ভাবে মানুহৰ মনত থাকেই, যিটোৱে যুগে যুগে মানুহৰ মনত ত্ৰাস, অশান্তি সৃষ্টি কৰি আহিছে আৰু নিৰাপত্তা খৰ্ব কৰি আহিছে । কিন্তু সুপৰিকল্পনা আৰু বৌদ্ধিক উন্নতিয়ে এনে অপৰাধ প্ৰৱণতা নিয়ন্ত্ৰণতৰাখে । সুস্থ আৰু সবল ৰাষ্ট্ৰ-নেতৃত্ব থাকিলে আমাৰ অসমত হোৱাৰ দৰে জটিল আইন-শৃংখলাজনিত পৰিবেশ কেতিয়াও নহয় । এনে পৰিস্থিতিয়ে অতি নিষ্ঠাৰে আইনমানি চলা আৰু নৈতিকতাৰ পথত থকা সু-নাগৰিক সকলৰ মনত বিৰূপ প্ৰতিক্ৰিয়াৰ সৃষ্টি কৰে । কিয়নো তেওঁলোকে কোনো অপৰাধ নকৰাকৈ চৰম নিৰাপত্তাহীনতাত দিন কটায় ।নাগৰিকসকল নিজেও এই ক্ষেত্ৰত সজাগ হবৰ হল । সকলোৱে পৰাপক্ষত অপৰাধৰ চিকাৰ হোৱা লোকক সহায় কৰি, অপৰাধ সংঘটিত হোৱাৰ খবৰ পুলিচক দি, অনুসন্ধানত সহায়-সহযোগিতা কৰি নাগৰিকৰ কৰ্তব্য পালন কৰাত পিছ হুহকিব নালাগে । অপৰাধীক ঘৰত আশ্ৰয় দি কেতিয়াও সহায় কৰিব নালাগে । সৰ্ব্বোপৰি, এই পৰিস্থিতিতউঠি অহা সন্তানৰ মনত প্ৰচলিত আইন ব্যৱস্থাৰ প্ৰতি সন্মান আৰু ব্যক্তিগত জীৱনত নৈতিকতাবোধ জগাই তোলাটোও প্ৰতিজন নাগৰিকৰ কৰ্তব্য ।\nসমাজত এতিয়া জীৱন আৰু সম্পত্তিৰ নিৰাপত্তা সুনিশ্চিত কৰাৰ আকুল আহ্বান । সুৰক্ষা মানৱ সভ্যতাৰ, সমাজৰ মুখ্য দাবী ।বৰ্তমানৰ সন্ত্ৰাস আৰু অপৰাধ জৰ্জৰ সমাজৰ মানুহৰ মূল প্ৰয়োজনলৈ অন্তৰদৃষ্টি দিলে আৰু আলোকপাত কৰিলে দেখা যায় যে প্ৰতিজন লোকেই ব্যক্তিগত সুৰক্ষাৰ অভাৱত ভূগিছে আৰু নিজক বিপদৰ পৰা বচাই ৰখাৰ প্ৰচেষ্টাত সদা-সন্ত্ৰস্ত জীৱন যাপন কৰিছে । এই পৰিবেশৰ পৰা আমি মুক্তি বিচাৰো । আমাক সকলো প্ৰকাৰ নিৰাপত্তাজনিত উদ্বিগ্নতাৰ পৰা , ভয়ৰপৰা, সন্দেহৰ পৰা আৰু সম্ভাব্য বিপদৰ পৰা মুক্তি লাগে । এখন গণতান্ত্ৰিক দেশৰ নাগৰিক হিচাপে ব্যক্তিগত সুৰক্ষা আমাৰ মৌলিক অধিকাৰ । কিন্তু এতিয়াও সেই অধিকাৰৰ ভিত্তিত আমাৰ আত্মবিশ্বাসৰ সৌধ গঢ়ি উঠা নাই । ই সচাঁই অতি লজ্জাজনক অভিজ্ঞতা ।\nসামাজিক পৰিস্থতিৰ লগত খাপ খোৱাকৈ অপৰাধ-নিয়ন্ত্ৰক আইনসমূহৰ সংশোধন আৰু সংযোজন হোৱা উচিত । এই আইনসমূহ সামাজিক আৰু নৈতিক দায়িত্ববহন কৰিব পৰা আৰু সময়ৰ আহ্বান তথা অপৰাধৰ প্ৰকৃতিৰ লগত তাল মিলাব পৰা নহ’লে এই অপৰাধৰাজ আৰু নিৰাপত্তাহীনতাৰ অৱসান সম্ভৱপৰ নহ’ব ।\n← কৰ্মবিমুখতাৰ বাবে অসমীয়াই চাহবাগিচা হেৰুৱাইছিল নেকি? (ৰঞ্জীত গোবিন্দ বৰা)\nকেইটামান পাৰহৈ অহা দিনৰ সৰু সৰু ঘটনা (নীতুল বৰা) →\nএখন অদেখা অৰণ্যৰ বিষয়ে (মনোজ কুমাৰ মহন্ত)


ক্ৰীড়া উদ্দীপনা: দিল্লীৰ শ্লামৰ পৰা গৈ সেউজীয়া ট্ৰেকত ধুমুহা আনিবলৈ সাজু নিচাৰ | Olympia Sports\nক্ৰীড়া উদ্দীপনা: দিল্লীৰ শ্লামৰ পৰা গৈ সেউজীয়া ট্ৰেকত ধুমুহা আনিবলৈ সাজু নিচাৰ\n(প্ৰতিভূ দত্তৰ মূল লেখাৰ আঁত ধৰি)\nদিল্লীৰ শ্লাম( slum) এটাৰ ঠেক গলিবোৰৰ মাজে মাজে দৌৰি যোৱা ল’ৰা এজনে যাকেই সন্মুখত দেখিছে বা পাইছে চিঞৰি কৈছে- ‘ দুটা ভাঙি দিলো। পাত্তাই নাপালে। আম্মা আব্বাক দেখিছে নেকি?’ এনেদৰেই আম্মা, আব্বাক বিচাৰি হাবাথুৰি খাই অহা ল’ৰাটোৰ নাম নিচাৰ আহমেদ। মহম্মদ হক আৰু শ্বফিকুনন্নিছাৰ পুতেক নিচাৰ।\nপিতৃ মহম্মদ হক আৰু মাতৃ শ্বফিকুনন্নিছাৰ সৈতে নিচাৰ\nদিল্লীৰ আজাদপুৰৰ ৰেলআলিৰ কাষৰ বঢ়া বাগৰ শ্লামৰ বাসিন্দা মহম্মদ আৰু শ্বফিকুনন্নিছা। মহম্মদৰ মাল টনা ৰিক্সা এখন আছে। সেইখনৰে আজাদপুৰৰ বিভিন্ন ঠাইত চলি থকা নিৰ্মাণ কাৰ্য্যলৈ চিমেণ্ট বা লোহা কঢ়িয়ায়। আজাদপুৰত মহম্মদক বহুতেই নানুক বুলিয়েই জানে।নানুকৰ দৈনিক উপাৰ্জন দিনে ২০০ টকা। সেইখিনিৰে সংসাৰ নচলে। গতিকে পৰিবাৰ শ্বফিকুনন্নিছাই ওচৰৰে কেইবাঘৰত ঘৰুৱা কাম কৰি আৰু দু পইচা উপাৰ্জন কৰে। এই যে নিচাৰে হঠাৎ চিঞৰি চিঞৰি কৈছিল দুটা ভাঙি দিলোঁ বুলি সেয়া আছিল দুটা ৰাষ্ট্রীয় অভিলেখ। নিচাৰে ১০০ আৰু ২০০ মিটাৰ দৌৰত দুটাকৈ ৰাষ্ট্ৰীয় অভিলেখ ভংগ কৰাৰ লগতে তেওঁ ১০০ মিটাৰ দৌৰত যি সময় লৈছিল সেয়া দিল্লী পুৰুষৰ ছিনিয়ৰ অভিলেখতকৈও ২ চেকেণ্ড সময় কম আছিল।\n১৬ বছৰীয়া নিচাৰ এজন দৌৰবীৰ— স্প্ৰিন্টাৰ। ১৫ বয়সত নিচাৰে দিল্লী ৰাজ্যিক এথলেটিক মীটত নিচাৰ আছিল ডবল স্প্ৰিন্ট মেডেলিষ্ট। নিচাৰে পদক দুটা লৈ দৌৰি দৌৰি মাক দেউতাকক বিচাৰি ফুৰিছিল।নিচাৰে জানিছিল ইচ্ছা থকাৰ পিছতো মাক দেউতাকে নিচাৰৰ দৌৰ বা পদক লাভ কৰাৰ দৃশ্য চাবলৈ ষ্টেডিয়ামলৈ যাব পৰা নাছিল। ষ্টেডিয়ামলৈ যোৱা মানেই দিনৰ উপাৰ্জন হেৰুৱাব লাগিব। সেয়া সম্ভৱ নাছিল তেওঁলোকৰ বাবে। নিচাৰে দৌৰিবলৈ আৰম্ভ কৰাৰ পিছত দৌৰৰ জোতা(spike),চোলা পেন্ট, সুষম আহাৰ আদিৰ বাবে মহম্মদ হকে ২৮,০০০ টকাৰ ঋণ এটা লৈছিল। এঘাৰ মাহ ধৰি সেই ঋণ পৰিশোধ কৰাৰ নামত মহম্মদে দুগুণ কাম কৰিব লগাত পৰিছে। তেনে কৰোতে মহম্মদৰ এটা ভৰিৰ আঙুলিত ঘা লাগি ভালকৈ খোজকাঢ়িব নোৱাৰা অৱস্থা এটা হৈছে। দৰাচলতে পিতৃ মহম্মদে আজিলৈকে নিচাৰৰ দৌৰ দেখা নাই। আনৰ মুখতহে শুনিছে পুতেক হেনো এজন চেম্পিয়ন। মাক শ্বফিকুনন্নিছাই খেলৰ কথা বুজি নাপায়। কিন্তু ভাৰতৰ এথলেটিক্স ক্ষেত্ৰখনৰ বাবে নিচাৰ আহমেদ এটা ধ্ৰুৱ তৰা।\n২০১৮ বৰ্ষত এইগৰাকী প্ৰতিভাৱান স্প্ৰিন্টাৰে খেলো ইণ্ডিয়া য়ুথ গেমছত ১০০ মিটাৰত স্বৰ্ণ পদক লাভ কৰিবলৈ সক্ষম হয়। নিচাৰৰ আদৰ্শ উছেইন ব’ল্ট। উছেইনৰ দৰেই হাঁহি হাঁহি দৌৰি থাকে নিচাৰে। পাৰ্থক্য মাথোঁ এটাই—ব’ল্টৰ দৌৰৰ আৰম্ভনিটো বৰ লেহেমীয়া আৰু শেষৰ ফালে এটা অসম্ভৱ গতি। নিচাৰৰ আৰম্ভণিতেই এটা অসম্ভৱ গতি আৰু পিছৰ ফালে বেচ লেহেমীয়া এক দৌৰ। দুয়োজনেই দৌৰ শেষ কৰে হাঁহি হাঁহি। নিচাৰক যেতিয়া এজন সাংবাদিকে প্ৰশ্ন কৰিছিল- তোমাৰ সপোন কি? ভাৰতৰ এথলেটিকছৰ সবাতোকৈ সম্ভাৱনাপূৰ্ণ খেলুৱৈজনৰ উত্তৰ আছিল, —- ” কোনেনো বিচাৰিব নিজৰ মাকজনীয়ে বেলেগৰ ঘৰত কাম কৰি থকাটো? মই আম্মাৰ কাৰণে কিবা এটা কৰিব বিচাৰো।”\nআদৰ্শ উছেইন ব’ল্টৰ সৈতে নিচাৰ\nউছেইন ব’ল্টক ভাল পোৱা সেই নিচাৰে অৱশেষত সুযোগ লাভ কৰিছিল দ্য উছেইন ব’ল্ট একাডেমীত প্ৰশিক্ষণ গ্ৰহণৰ। ভাৰত চৰকাৰে তাৰ সু বন্দোৱস্ত কৰি দিছিল। উছেইনক লগ পাই নথৈ সুখী হৈছিল। “উছেইন ব’ল্টক লগ পাই মোৰ সপোন পূৰণ হ’ল। তেওঁৰ পৰা বিভিন্ন টিপছ লাভ কৰি মই যথেষ্ট সুখী আৰু ইয়াৰ পৰা উপকৃত হ’ম বুলি আশা কৰিছোঁ। “ ব’ল্টৰ অকাডেমিত প্ৰশিক্ষণ গ্ৰহণ কৰি আহি নিচাৰে কয়। অৱশ্যে মাজতে নিচাৰ বয়স ফাকিৰ বাবে বৰ্তমান বয়স শাখাৰ প্ৰতিযোগিতাত ভাগ লোৱাৰ পৰা বঞ্চিত হৈ আছে নিচাৰ। বয়স ফাঁকিৰ অপৰাধত দুবছৰৰ বাবে তেওঁৰ বয়সৰ প্ৰতিযোগিতাত অংশগ্ৰহণৰ সুবিধা নাপালেও তেওঁ ছিনিয়ৰ পৰ্যায়ৰ প্ৰতিযোগিতাত ভাগ ল’বলৈ পাৰিব। আশা কৰিব পাৰি নিচাৰ সকলোধৰণৰ বাধা বিঘিনিৰ পৰা আঁতৰি আহি বিশ্ব এথলেটিকছ ক্ষেত্ৰৰ বাবে নিজকে সাজু কৰি তুলিবলৈ সক্ষম হ’ব। ২০২৪ ৰ পেৰিছ অলিম্পিকত হয়তো নিচাৰে ভাৰতৰ ত্ৰিৰংগ উজলাই তুলিব সেই আশা কৰিবলৈ ভাল পাব প্ৰতিজন ক্ৰীড়াপ্ৰেমীয়েই।\nTags: Nisar ahmed, Sprinter, Usain bolt academy\nলাংহিনত বড়ো শ্বহীদ কাপ ফুটবল,ক্লিৰডাপ এফ.চি.ছেমি ফাইনেলত\nBy Olympia Sports / November 30, 2021\nকোকৰাঝাৰত সদৌ অসম নন ৰেকিং বেডমিণ্টন চেম্পিয়নশ্বিপৰ সফল সামৰণি\nলাংহিনত বড়ো শ্বহীদ কাপ ফুটবল, লাংহিন তিনিআলি ক্ৰীড়া সন্থা-‘এ’ দল ছেমি ফাইনেলত\n৭৩সংখ্যক স্বাধীনতা দিৱস কাপ ফুটবল আৰম্ভ\n৪৮ সংখ্যক অসম বডীবিল্ডিং চেম্পিয়নশ্বিপ নগাঁৱত অনুষ্ঠিত কৰাৰ সিদ্ধান্ত\nআই এছ এলত নৰ্থ ইষ্ট ইউনাইটেডৰ ব্যৰ্থতা


জণ্ডিচ কিয় হয়? জণ্ডিচ হলে কি কৰিব কি নকৰিব? Jaundice in Assamese - fitassam\nজণ্ডিচ কি? What is jaundice in Assamese\nজণ্ডিচৰ কাৰণ হ’ল বিলিৰুবিন নামৰ এটি উপাদান, যি ৰক্তকোষত পোৱা যায়৷ যেতিয়া লিভাৰত ৰক্তকণিকা ভাঙি যায়, তেতিয়া বিলিৰুবিন নামৰ এটি হালধীয়া বৰ্ণৰ উপাদান তৈয়াৰ হয়। যেতিয়া কোনো পৰিস্থিতিত এই পদাৰ্থবিধ ৰক্তৰপৰা হৈ লিভাৰৰদ্বাৰা ফিল্টাৰ হৈ শৰীৰৰ বাহিৰ উলাই যাব সক্ষম নহয় তেতিয়াই জণ্ডিচ হোৱা বুলি কব পাৰি৷\njaundice bilirubin level\nজণ্ডিচ এনে এটি ৰোগ যত মুঠ বিলিৰুবিনৰ (serum bilirubin) ৰ মাত্ৰা jaundice bilirubin level প্ৰতি ডেচিলিটাৰত (mg/dl)3মিলিগ্ৰাম ৰ ওপৰত বৃদ্ধি পায়।\nজণ্ডিচৰ প্ৰকাৰ- jaundice types in Assamese\nজণ্ডিচ তিনি প্ৰকাৰৰ-jaundice types\n1. প্ৰি- হেপাটিক জণ্ডিচ বা হিমোলাইটিক জন্ডিচ (pre-hepatic jaundice or hemolytic jaundice ) – যদি লোহিত ৰক্তকণিকা (red blood cells) অকালতে ভাঙি যায়, তেতিয়া বিলিৰুবিন ইমান বৃহৎ পৰিমাণে উৎপাদিত হয় যে লিভাৰ তাক পৰিচালনা কৰিব নোৱাৰে, অৰ্থাৎ ফিল্টাৰিং কৰিব নোৱাৰা হয়৷ ইয়াৰ ফলত ৰক্তত অপৰিস্কৃত (unprocessed) বিলিৰুবিনৰ পৰিমাণ বৃদ্ধি হোৱাৰ ফলত হিমোলাইটিক জণ্ডিচ (pre-hepatic jaundice or hemolytic jaundice) হয়৷\n2. হেপাটোচেলুলাৰ জণ্ডিচ (Hepatocellular jaundice)- কেতিয়াবা কেতিয়াবা লিভাৰৰ কোষসমূহৰ সমস্যাৰ কাৰণেও জণ্ডিচ হয়৷ jaundice newborn নৱজাতকৰ এনে এনজাইমসমূহৰ পৰিপক্কতাৰ অভাব হয় যি বিলিৰুবিন প্ৰক্ৰিয়াৰ বাবে প্ৰয়োজনীয় আৰু নবজাতকৰ লিভাৰ সম্পূৰ্ণভাৱে বিকশিত নহয়, যাৰ ফলত অস্থায়ী জণ্ডিচ (temporary jaundice) হয়। আনহাতে বয়সস্থসকলৰ এলকহল, অন্যান্য বিষ আৰু কিছু নিৰ্দিষ্ট ঔষধে লিভাৰৰ কোষসমূহৰ ক্ষতি কৰে, যি হেপাটোচেলুলাৰ জণ্ডিচৰ কাৰণ হব পাৰে।\n3. পোস্ট-হেপাটিক জণ্ডিচ:(Post-hepatic jaundice or obstructive jaundice)- পিত্ত নলীত বাধাৰ কাৰণে বিলৰুবিন বাঢ়ি যায় যাৰ ফলত প্ৰস্ৰাৱৰ বৰ্ণ হালধীয়া হৈ পৰে৷ এই জণ্ডিচকে obstructive jaundice বুলি কোৱা হয়৷\nজণ্ডিচৰ লক্ষণ-jaundice symptoms in Assamese\nজণ্ডিচ হলে এই লক্ষণসমূহ ( jaundice symptoms ) দেখা দিব পাৰে: –jaundice symptoms in adults\n‣ ত্বক, নখ আৰু চকুৰ বগা অংশ দ্ৰুতভাৱে হালধীয়া হৈ যায়।\n‣ জ্বৰ বা ফ্লু হোৱা\n‣ বমি বমি ভাব\n‣ ক্ষুধা হ্ৰাস বা ভোক কমি যোৱা\n‣ হজমৰ সমস্যা, কোষ্ঠকাঠিন্য\n‣ ওজন কমি যোৱা\n‣ ঘন / হালধীয়া প্ৰস্ৰাৱ, প্ৰেস্ৰাৱৰ সংক্ৰমন\n‣ পাতল ৰঙৰ মল\n‣ ক্লান্ত বোধ কৰা\n‣ শৰীৰৰ জ্বলন\n‣ কিছু ক্ষেত্ৰত খজুৱতি\nজণ্ডিচ কিয় হয়? বা জণ্ডিচৰ কাৰণ -jaundice causes in Assamese\n➡ ৰক্তত বিলিৰুবিনৰ পৰিমাণ jaundice bilirubin level যদি 2.5 ৰ বেছি হয়,তেতিয়াই লিভাৰৰ বিষাক্ত পদাৰ্থসমূহ পৰিষ্কাৰ কৰাৰ প্ৰক্ৰিয়া ৰখি যায় আৰু জণ্ডিচৰ সৃষ্টি হয়৷\n➡ প্ৰি-হেপাটিক জণ্ডিচত লোহিত ৰক্তকণিকাসমূহ ভাঙি যোৱা ফলত বিলিৰুবিনৰ পৰিমাণ বৃদ্ধি হয়৷ এনে হোৱাৰ কাৰন হল মেলেৰিয়া(malaria), থ্যালাসেমিয়া (thassemia), স্কিল চেল এনিমিয়া (skill cell anemia), গিলবাৰ্ট সিন্ড্ৰোম (Guilbert’s syndrome) ইত্যাদি দীৰ্ঘসময় ধৰি হৈ থকা আনুবাংশিক কাৰণৰ বাবে হব পাৰে।\n➡ হেপাটোচেলুলাৰ জণ্ডিচ লিভাৰৰ কোষসমূহৰ ক্ষতি বা লিভাৰৰ যি কোনো ধৰণৰ সংক্ৰমণৰ কাৰণে ঘটে যি শৰীৰৰ এচিডিটি বৃদ্ধি কৰে৷ ইয়াৰ মূলত কাৰন হল অত্যাধিক এলকোহল পান কৰা, নিমখ আৰু মছলাযুক্ত পদাৰ্থ সেৱন কৰা ইত্যাদি৷ (আৰু পঢ়ক-আয়ুৰ্বেদ অনুসৰি নিমখ কিমান পৰিমানে আৰু কেনেদৰে ব্যৱহাৰ কৰিব?)\n➡ পোস্ট-হেপাটিক জণ্ডিচ পিত্ত নলীত বাধাৰ কাৰণে ঘটে যি লিভাৰৰ ক্ষত, পিত্তথল, হেপাটাইটিস, ড্ৰাগচৰ ওভাৰডোজ ইত্যাদিৰ বিৰূপ প্ৰতিক্ৰিয়াৰ ফলস্বৰূপ হব পাৰে।\n➡ অগ্ন্যাশয়ৰ কেন্সাৰ (Pancreatic cancer) ৰ কাৰনে\n➡ ৰাস্তাৰ কাষৰ কাটি থোৱা, দূষিত বস্ত্ত আৰু লেতেৰা পানী খোৱা ফলত৷\n➡ কিছু ঔষধৰ কাৰণেও এই সমস্যা দেখা দিব পাৰে।\nনৱজাতকৰ জণ্ডিচ হোৱাৰ মূখ্য কাৰন-jaundice newborn in Assamese-\n➡ সময়পূৰ্বে জন্ম: 38 সপ্তাহৰ আগে জন্ম হোৱা শিশু সম্পূৰ্ণভাৱে বিলিৰুবিন প্ৰক্ৰিয়া সম্পাদন কৰিব নোৱাৰে৷ ইয়াৰ লগতে, কম পৰিমানে দুগ্ধ খাব পাৰে আৰু কম মলত্যাগ কৰে যাৰ ফলত মলৰ মাধ্যমেৰে কম বিলিৰুবিন নিৰ্মূল হয়।\n➡ জন্মৰ সময়ৰ আঘাত: যদি কোনো নৱজাতক প্ৰসৱৰ কাৰণে আঘাত পায় তেন্তে লোহিত ৰক্তকণিকা ভাঙি যোৱাৰ কাৰণে বিলিৰুবিনেৰ মাত্ৰা বৃদ্ধি হব পাৰে।\n➡ ৰক্তৰ প্ৰকাৰ: যদি মাকৰ ৰক্তৰ প্ৰকাৰ তেওঁৰ সন্তানৰ পৰা পৃথক হয়, তেন্তে শিশু প্লেসেন্টাৰ (placenta) মাধ্যমেৰে এন্টিবডি গ্ৰহণ কৰে, যাৰ ফলত তাৰ ৰক্ত কোষসমূহ আৰু দ্ৰুতভাৱে ভাঙি যায়।\n➡ স্তনপান: নৱজাতক, বিশেষকৈ যাৰ স্তন্যপানৰ জৰিয়তে সম্পূৰ্ণ পুষ্টি নাপায়, তেনে শিশুৰ জণ্ডিচৰ সম্ভাৱনা বেছি থাকে।\nজণ্ডিচ আক্ৰান্তৰ বাবে কিছু গুৰুত্বপূৰ্ণ টিপচ- jaundice prevention in Assamese\nতেওঁলোকৰ জীৱনযাত্ৰাৰ পৰিবৰ্তন আৰু সঠিক ডায়েট গ্ৰহন কৰিলে জণ্ডিচৰ চিকিৎসাৰ বাবে সহায়ক হয়৷\nসঠিক ডায়েট: jaundice diet in Assamese\nযি কোনো ৰোগৰপৰা বাচিবৰ বাবে ডায়েটে এটি গুৰুত্বপূৰ্ণ ভূমিকা পালন কৰে। এয়া জণ্ডিচৰ jaundice disease ক্ষেত্ৰতো সত্য। সময় মতে খাদ্য গ্ৰহন আৰু দিনে 4-5 বাৰ অলপ অলপ খাওক৷ সুস্বাস্থ্য বৰ্তায় ৰখাত খোৱাৰ আগে আৰু খোৱাৰ পিছত হাত ভালদৰে ধুওক৷ খোৱাৰ বাবে বিশুদ্ধ পানী পান কৰক৷\nজণ্ডিচ ৰোগীয়ে কি খোৱা উচিত – jaundice food in Assmmese\nসেউজীয়া শাকপাচলি আৰু সহজে হজমযোগ্য খাদ্য খোৱা উচিত। জণ্ডিচ ৰোগীয়ে এনে পাচলি ৰস খোৱা উচিত যি স্বাদত তিক্ত হয় যেনে- কেৰেলা৷ জণ্ডিচৰ ক্ষেত্ৰত এনে ৰসসমূহ খুব উপকাৰী। ইয়াৰউপৰি, নেমুৰ ৰস, মূলা বা বিলাহীৰ ৰস পান কৰাও খুব উপকাৰী। জণ্ডিচৰ ৰোগীৰ বাবেও চানা আৰু নাৰিকলৰ পানীৰ খুব ভাল। গম, আঙ্গুৰ, কিচমিচ, বাদাম, ইলাচী আৰু সতেজ ফলৰ ৰস খোৱা উচিত।\nকি খাব নালাগে: jaundice food in Assamese\nজণ্ডিচ ৰোগীয়ে মছলাযুক্ত, নিমখীয়া আৰু তৈলাক্ত খাদ্যৰপৰা আঁতৰি থকা উচিত। এলকহল মুঠেই খোৱা উচিত নহয় কাৰণ ই আপোনাৰ যকৃতৰ বাবে slow poison হিচাবে কাম কৰে আৰু জণ্ডিচক বৃদ্ধি কৰি তুলে। আমিষ খাদ্য আৰু ফাস্টফুড আপনাৰ ডায়েটত অন্তৰ্ভুক্ত কৰা উচিত নহয়। দাইল বা কাৰ্বোহাইড্ৰেট সমৃদ্ধ খাদ্যৰ গ্ৰহণ এৰা উচিত৷\nজণ্ডিচৰ পৰা সুস্থ হৈ উঠাৰ বাবে বিশেষভাৱে গুৰুত্বপূৰ্ণ আপুনি যথেষ্ট বিশ্ৰাম লোৱা আৰু খুব বেছি পৰিশ্ৰমৰ পৰা আঁতৰি থকা। কিন্ত্ত দিনৰসময়ত টোপনি গ্ৰহন নকৰিব৷ মৎস্যাসন(Matsyasana) কৰক, ই জণ্ডিচৰপৰা ৰোগমুক্ত কৰাত সহায়তা কৰিব। ইয়াৰ লগতে ভুজঙ্গাসন, উত্তান পাদাসন, শৱাসন আৰু প্ৰাণায়ামও খুব উপকাৰী।\nঅবৈধ দ্ৰব্যৰ পৰা দূৰত থাকক:\nঅবৈধ ঔষধ বা ইনজেকশন,নিচাজাতীয় ঔষধ, ড্ৰাগছ বা লিভাৰক ক্ষতি দিব পৰা বস্তু জণ্ডিচ ৰোগীৰ বাবে খুব ক্ষতিকাৰক, এইসমূহৰ ব্যবহাৰ পৰা বিৰত থাকক।\n← ভুঁই আমলখিৰ উপকাৰিতা আৰু ব্যৱহাৰ- bhumi amla plant benefits and uses in Assamese\nডায়বেটিচ ৰোগীৰ বাবে ডায়েট চাৰ্ট -বহুমূত্ৰ ৰোগ-মধুমেহ ৰোগ-diabetes diet chart in Assamese →\n15/09/2020 07/02/2021 Mitali Saikia 0


চিত্ৰ:গীতগোবিন্দ.pdf - ৱিকিউৎস\nSize of this JPG preview of this PDF file: ৩৩৬ × ৫৯৮ পিক্সেল. আন ৰিজ'লিউশ্যনসমূহ: ১৩৫ × ২৪০ পিক্সেল | ৫৫২ × ৯৮৩ পিক্সেল।\n১ ২ ৩ ৪ ৫ ৬ ৭ ৮ ৯ ১০ ১১ ১২ ১৩ ১৪ ১৫ ১৬ ১৭ ১৮ ১৯ ২০ ২১ ২২ ২৩ ২৪ ২৫ ২৬ ২৭ ২৮ ২৯ ৩০ ৩১ ৩২ ৩৩ ৩৪ ৩৫ ৩৬ ৩৭ ৩৮ ৩৯ ৪০ ৪১ ৪২ ৪৩ ৪৪ ৪৫ ৪৬ ৪৭ ৪৮ ৪৯ ৫০ ৫১ ৫২ ৫৩ ৫৪ ৫৫ ৫৬ ৫৭ ৫৮ ৫৯ ৬০ ৬১ ৬২ ৬৩ ৬৪ ৬৫ ৬৬ ৬৭ ৬৮ ৬৯ ৭০ ৭১ ৭২ ৭৩ ৭৪ ৭৫ ৭৬ ৭৭ ৭৮ ৭৯ ৮০ ৮১ ৮২ ৮৩ ৮৪ ৮৫ ৮৬ ৮৭ ৮৮ পৃষ্ঠালৈ যাওক\nমূল ফাইল (৫৫২ × ৯৮৩ পিক্সেলসমূহ, নথিপত্ৰৰ আকাৰ: ২.৮৩ MB, MIME ধৰণ: application/pdf, ৮৮ pages)\nঅসমীয়া: জয়দেৱৰ মূল কাব্যৰ ৰাম সৰস্বতীয়ে কৰা অসমীয়া ভাঙনি।\nলেখক ৰাম সৰস্বতী (অনন্ত কন্দলী)\nThis file has an extracted image: File:গীতগোবিন্দ (page 1 crop).jpg.\nবৰ্তমান ০১:৪৯, ৩০ এপ্ৰিল ২০১৭ ৫৫২ × ৯৮৩, ৮৮ পৃষ্ঠাসমূহ (২.৮৩ MB) Gitartha.bordoloi User created page with UploadWizard\nতলত দিয়া 91 পৃষ্ঠাবোৰে এই ফাইলটো ব্যৱহাৰ কৰে:\nৱিকিউৎস:Indic Wikisource Proofreadthon/Book list\n265.32 x 472.32 pts\n"https://as.wikisource.org/wiki/চিত্ৰ:গীতগোবিন্দ.pdf"ৰ পৰা অনা হৈছে


জিকাৰ উপকাৰিতা — Vikaspedia\nঅসমত পাচলি হিচাপে ব্যৱহৃত এবিধ জনপ্ৰিয় পাচলি হৈছে জিকা। ল’ৰা, বুঢ়া সকলো লোকেই ইয়াক খাই কোনো অসুবিধা নাপায়। তাতেই ই সোনকালে শৰীৰত হজম হোৱাত পুষ্টিৰ উপাদানবোৰ দেহে পায়ো সোনকালে। অৱশ্যে যে কেৱল অসমৰ লোকৰহে প্ৰিয় খাদ্য দ্ৰব্য এনে নহয়, দেশৰ সকলো প্ৰান্তৰ লোকেই ইয়াক খায়। অসমত ইয়াৰ খেতি ভাল হয়। ইয়াৰ আদিভূমি কিন্তু অসম নহয়। কাৰণ অসমৰ অৰণ্যত জিকাতো বাদেই, জিকাসদৃশ উদ্ভিদকে পোৱা নাযায়। অসমীয়াৰ জিকা শব্দটো সংস্কৃতমূলীয় যেন লাগে। কিয়নো, সংস্কৃতত ইয়াক ঝিংগাক, হিন্দীত জিঙলী আৰু বঙালীত ঝিংগা, ঝিকা আদি নামেৰে বুজোৱাবলৈ চালে দক্ষিণৰ ফালৰ পৰাই ইয়াক অনা হৈছিল যেন লাগে। ইয়াক ইংৰাজীত কোৱা হয় Ridged gourd বুলি। হয়তো ইয়াৰ গাটোত কেইবাটাও সিৰা থকাৰ হেতুকেই সেই নাম ৰখা হৈছে। ইয়াৰ বৈজ্ঞানিক নাম হৈছে Luffa acutangula.\nই একবৰ্ষী, মুখ্যতঃ বৰ্ষাকালীন লতাজাতীয় উদ্ভিদ। পাত একান্তৰ, ৫-৭ খলপাযুক্ত, তলে-ওপৰে খহটা। গছত বাৰিষা ফুল ধৰে আৰু কলি ওলায়। সকলো ফুলতে অৱশ্যে ফল নধৰে। সাধাৰণতে আবেলিৰ ভাগত ফুল ওলাই গোটেই গছডাল ঢাকি ধৰে। হালধীয়া বৰণৰ ফুলৰ সৈতে জিকাৰ গছ একোজোপা দেখাত ইমানেই মনোমোহা হৈ পৰে যেন ফুলনি বাৰীৰ মাজত একোজোপা আপডাল কৰি তোলা সুন্দৰ ফুলহে। এই ফুলবোৰৰ বেছিভাগেই বঁজা (মতা ফুল), অৰ্থাত্ ফল দিব পৰা নহয়। জিকাৰ প্ৰজাতিভেদে ফলৰ দৈৰ্ঘ্য কম-বেছি হয়। সাধাৰণতে এইবোৰ ২৫-৬০ চেণ্টিমিটাৰৰ ভিতৰতে হয়। দেখা যায় যে আমাৰ স্থানীয় জিকাবোৰ তুলনামূলকভাৱে হাইব্ৰিডতকৈ চুটি। হাইব্ৰিডবোৰ বেছি শকতো। পিছে আকাৰ-আয়তনত হাইব্ৰিডবোৰে বাহাদুৰি মাৰিব পাৰিলেও স্বাদৰ ক্ষেত্ৰত কিন্তু স্থানীয় জিকাৰ সোৱাদ বেছি হয়। খাদ্য হিচাপে জিকাৰ দুটামান ইতিবাচক দিশ থাকে- ইয়াৰ কোনো জলা, টেঙা, তিতা (কাচিত্ দুই-এটা তিতাও পোৱা যায়) বা ডিঙিত ধৰা ক্ৰিয়া নাই। ইয়াৰ প্ৰস্তুতি অতি সহজ আৰু সিজিবলৈ সময়ো লয় কম। সৰ্বোপৰি সকলো বয়সৰ আৰু সকলো প্ৰকাৰৰ ৰোগীয়ে ইয়াক খাব পাৰে। ইয়াক পুৰি, ভাজি, তৰকাৰী বা অন্য সুস্বাদু খাদ্য তৈয়াৰ কৰি খাবলৈ সহজ।\nপুষ্টি প্ৰদানৰ ক্ষেত্ৰত জিকাই এক উল্লেখনীয় ভূমিকা গ্ৰহণ কৰে। কাৰণ ইয়াত অবিশ্বাস্য ধৰণে বহু পুষ্টি উপাদান সন্নিবিষ্ট হৈ থাকে, যিবিলাকৰ বিশ্লেষণাত্মক তথ্য বাহিৰ হোৱাৰ পিছতহে আমি পতিয়ন যাব পৰা হৈছো। আনহাতে ই ইটো-সিটো ঔষধি গুণৰো অধিকাৰী। প্ৰথমে চোৱা যাওক পুষ্টিগুণৰ বিষয়ে। কুন্নুৰস্থিত পুষ্টিবিজ্ঞান গৱেষণা প্ৰয়োগশালাৰ ফালৰ পৰা প্ৰকাশ কৰা মতে ১০০ গ্ৰাম খাদ্যোপযোগী জিকাৰ অংশত পোৱা পুষ্টি উপাদানবোৰ এনে-\nগতিকে উল্লিখিত তথ্যই দেখুৱাই দিয়ে জিকা আমাৰ বাবে কিমান উপকাৰী হ’ব পাৰে। ইয়াত কেৱল অক্জেলিক এচিডৰ পৰিমাণ সামান্য বেছি থকাত বৃক্কত পাথৰৰ উদ্ৰেক ঘটোৱাৰ ক্ষীণ সম্ভাৱনা থাকিব পাৰে, যদিহে বহু বেছি পৰিমাণে জিকা খোৱা হয়। তাৰ বিপৰীতে কিন্তু আমাৰ দেহক প্ৰচুৰ পৰিমাণে লগা উপাদান, যেনে- কেলচিয়াম, মেগনেছিয়াম, পটাছিয়াম, ফছফৰাছ, আইৰন আদিৰ লগতে ৰোগ প্ৰতিৰোধী ক্ষমতা থকা ছালফাৰ, ক্ল’ৰিন আদি উপাদান জিকাত নিহিত থাকে। ইফালে ভিটামিনৰ স্থিতিও যথেষ্ট সবল। তেন্তে জিকা আমাৰ বাবে পৰম উপকাৰী নহ’ব কিয় ?\nএতিয়া ইয়াৰ ঔষধি গুণৰ বিষয়ে কোৱা যাওক। এইটো অনুমান কৰাটো সহজ যে ইমানবিলাক গুৰুত্বপূৰ্ণ উপাদানৰ সমাহাৰ ঘটি থকা জিকাই পুষ্টি যোগানৰ উপৰি প্ৰত্যক্ষ অথবা পৰোক্ষভাৱে ৰোগ প্ৰতিৰোধী ক্ষমতা প্ৰদান কৰাটোও সম্ভৱ। আয়ুৰ্বেদৰ দৃষ্টিত ই মধুৰ, স্নিগ্ধ, শীতবীৰ্য, পিত্তনাশক, মৃদুবিৰোচক, কৃমিনাশক আৰু জ্বৰ, কুষ্ঠ আদিৰ উপশম কাৰক ৰূপে গণ্য কৰা হয়। প্ৰাপ্ত তথ্য মতে পাথৰী ৰোগত ইয়াৰ শিপা বটি পানী বা গাখীৰৰ লগত খালে উপশম হয়।\nলেখক: অৰ্পণ দত্ত, জিএনআৰচি স্বাস্থ্য।


শ্ৰম কল্যাণ বিভাগৰ নিযুক্তি 2022 –4সহকাৰী আৰু পৰিদৰ্শকৰ খালী পদ - News in Assam- Career News in India\nLabour Welfare Department Recruitment 2022 –4Assistant & Inspector Vacancy: অসম লোক সেৱা আয়োগে শেহতীয়াকৈ অসমৰ শ্ৰম কল্যাণ বিভাগৰ অধীনত ৪ টা গৱেষণা সহায়ক আৰু বয়লাৰ পৰিদৰ্শকৰ খালী পদৰ বাবে নিযুক্তিৰ বিজ্ঞাপন মুকলি কৰিছে। আৱেদন কৰিব বিচৰা আগ্ৰহী আৰু যোগ্য প্ৰাৰ্থীসকলে 16.04.2022 তাৰিখৰ পৰা শ্ৰম কল্যাণ বিভাগ, অসম অনলাইন আবেদন পূৰণ কৰিব পাৰে। অনলাইন আবেদন দাখিল কৰাৰ অন্তিম তাৰিখ হৈছে ১৬.০৫.২০২২। শ্ৰম কল্যাণ বিভাগ অসমত কেৰিয়াৰ বিচাৰি থকা চাকৰি চিকাৰীসকলৰ বাবে এইটো এটা ভাল সুযোগ। এই চাকৰিটোত আবেদন কৰাৰ আগতে, প্ৰাৰ্থীসকলক শেহতীয়া শ্ৰম কল্যাণ বিভাগৰ চাকৰি অধিসূচনা 2022 সম্পূৰ্ণৰূপে পঢ়ক। শ্ৰম কল্যাণ বিভাগ অসম চাকৰিৰ আবেদনসমূহ অনলাইন মোডৰ দ্বাৰা সংগ্ৰহ কৰা হয়।\nLabour Welfare Department Assam Assistant & Inspector Recruitment 2022\nশ্ৰম কল্যাণ বিভাগ অসম শেহতীয়া চাকৰি অধিসূচনা ২০২২ সম্পৰ্কে বিতং তথ্য তলত দিয়া হৈছে আৰু এই শ্ৰম কল্যাণ বিভাগ অসম নিযুক্তি চৰকাৰী চাকৰিৰ অধীনত আহিছে। চাকৰি চিকাৰীসকলক আমাৰ NewsinAssam.com ৱেবছাইটত শ্ৰম কল্যাণ বিভাগ অসম সহায়ক আৰু পৰিদৰ্শকৰ চাকৰি বাছনি প্ৰক্ৰিয়া, যোগ্যতা, দৰমহা, বয়সৰ সীমা আৰু আবেদন মাচুলৰ তলত পঢ়িবলৈ অনুৰোধ কৰা হৈছে। অৱশ্যে, এই শ্ৰম কল্যাণ বিভাগৰ বিষয়ে অধিক সঠিক তথ্যৰ বাবে অসম চাকৰিৰ অধিসূচনাপ্ৰবন্ধটোৰ শেষত তলত দিয়া চৰকাৰী অধিসূচনা পৰীক্ষা কৰক আৰু লগতে তেওঁলোকৰ অফিচিয়েল ৱেবছাইট http://apsc.nic.in পৰীক্ষা কৰক।\nDetails of Labour Welfare Department Assam Recruitment 2022\nOrganization Name Labour Welfare Department, Assam\nName of Posts Research Assistant and Inspector of Boilers\nAge Limit 23-38 Years\nStarting Date 16/04/2022\nশ্ৰম কল্যাণ বিভাগ অসম চাকৰিৰ খালী পদৰ বিৱৰণ\n1. গৱেষণা সহায়ক (Research Assistant)\nপদৰ সংখ্যা:2টা পদ\nবেতন স্কেল: 22,000/- টকাৰ পৰা 97,000/- টকা জিপি: 9,400/- টকা\nশিক্ষাগত অৰ্হতা: নিম্নতম অৰ্হতা হৈছে যিকোনো স্বীকৃত বিশ্ববিদ্যালয়ৰ পৰা কলা/ বিজ্ঞান/ বাণিজ্যত দ্বিতীয় শ্ৰেণীৰ স্নাতক ডিগ্ৰী।\nভাল: চৰকাৰী বিভাগ/ সংগঠনবা ডিগ্ৰী বা শ্ৰম আইন/ সামাজিক কামত ডিপ্লোমাত শ্ৰম আইনৰ বিষয়বোৰৰ সৈতে মোকাবিলা কৰাৰ অভিজ্ঞতা।\n2. বয়লাৰ পৰিদৰ্শক (Inspector of Boilers)\nবেতন স্কেল: 30,000/- টকাৰ পৰা 1,10,000/- টকা জিপি: 12,700/- টকা\nশিক্ষাগত অৰ্হতা: প্ৰাৰ্থীৰ কোনো স্বীকৃত বিশ্ববিদ্যালয় বা সমতুল্য বিশ্ববিদ্যালয়ৰ পৰা যান্ত্ৰিক বা উৎপাদন বা শক্তি প্ৰকল্প বা ধাতুবিদ্যা অভিযান্ত্ৰিকত ডিগ্ৰী থাকিব লাগিব।\nঅভিজ্ঞতা: বয়লাৰ আইন, 1923 আৰু তাত প্ৰস্তুত কৰা নিয়ম আৰু নিয়ম-কানুন ৰূপায়ণত বয়লাৰৰ ডিজাইন, নিৰ্মাণ, উত্থান, সঞ্চালন, পৰীক্ষা, মেৰামতি, ৰক্ষণাবেক্ষণ বা পৰিদৰ্শনত কাৰিকৰী কৰ্মচাৰী হিচাপে দুবছৰৰ অভিজ্ঞতা থাকিব লাগিব।\nশ্ৰম কল্যাণ বিভাগৰ নিযুক্তিৰ অন্যান্য চৰ্ত\nবয়সৰ সীমা: প্ৰাৰ্থীসকলৰ বয়স 21 বছৰৰ কম হ’ব নালাগে আৰু 01/01/2022 তাৰিখত 38 বছৰৰ অধিক বয়সৰ হ’ব নালাগে।\nবয়সৰ ৰেহাই: বয়সৰ উৰ্ধসীমা শিথিল কৰিব পৰা:\n(iii) For Persons with benchmark disability (PWBD) by 10 years irrespective of SC/ST/OBC and General Category of candidate.\nGeneral/EWS: Rs. 285.40\nSC/ST/OBC/MOBC: Rs. 185.40\nBPL: Rs. 35.40\nPWBD: Rs. 35.40\nWomen Candidate: Rs. 35.40.\nশ্ৰম কল্যাণ বিভাগৰ নিযুক্তিৰ বাবে কেনেদৰে আবেদন কৰিব?\nআগ্ৰহী আৰু যোগ্য প্ৰাৰ্থীসকলে অফিচিয়েল এপিএছচি নিযুক্তি পৰ্টেললৈ গৈ অনলাইন আবেদন কৰিব পাৰে। প্ৰাৰ্থীসকলে শ্ৰম কল্যাণ বিভাগৰ নিযুক্তি ২০২২ ৰ বাবে অনলাইন আবেদন কৰিবলৈ তলত দিয়া সৰল পদক্ষেপবোৰ অনুসৰণ কৰিব পাৰে।\n1. তললৈ স্ক্ৰ’ল কৰক, গুৰুত্বপূৰ্ণ ৱেব-লিংক শাখাটো পৰীক্ষা কৰক।\n2. অনলাইন এপ্লিকেচন লিংকত ক্লিক কৰক।\n3. এটা নতুন এপিএছচি নিযুক্তি পৰ্টেল প্ৰদৰ্শন কৰা হ’ব।\n4. প্ৰথমে পঞ্জীয়ন প্ৰক্ৰিয়া সম্পূৰ্ণ কৰক।\n5. তাৰ পিছত, অনলাইন এপ্লিকেচন লিংক আৰু লগইনত ক্লিক কৰক\n6. আপোনাৰ সকলো ব্যক্তিগত আৰু শৈক্ষিক বিৱৰণ পূৰণ কৰক আৰু প্ৰয়োজনীয় নথিপত্ৰ আপলোড কৰক।\n7. আপোনাৰ শ্ৰেণী অনুসৰি আপোনাৰ অনলাইন আবেদন মাচুল পৰিশোধ কৰক।\n8. অৱশেষত, আৱেদন প্ৰপত্ৰ খন দাখিল কৰক আৰু দাখিল কৰা আৱেদন প্ৰপত্ৰৰ এটা প্ৰিণ্টআউট লওক।\nHelplines: 1800-572-23-43 or [email protected] For payment related issues call 1800-212-11-88-66 or visit https://assamegras.gov.in/helpdesk/.\nImportant Dates of Labour Department Recruitment 2022\nStaring date for submission of online application: 16/04/2022\nLast date for submission of online application: 16/05/2022\nImportant Web-Links for Labour Department Recruitment\nOfficial Notification AD I | AD II


মদৰাম ব্ৰহ্ম - অসমীয়া ৱিকিপিডিয়া\nকোকৰাঝাৰ, অবিভক্ত ধুবুৰী জিলা, অসম প্ৰদেশ, ব্ৰিটিছ ভাৰত (বৰ্তমান কোকৰাঝাৰ জিলা)\n৬ ছেপ্টেম্বৰ ১৯৯০\nকোকৰাঝাৰ, অসম, ভাৰত\nমদৰাম ব্ৰহ্ম (১৯০৩ – ১৯৯০) এগৰাকী ভাৰতীয় কবি তথা নাট্যকাৰ। তেওঁ বড়ো ভাষাত সাহিত্য ৰচনা কৰিছিল আৰু বড়ো সাহিত্যৰ উন্নয়নৰ বাবে অৰিহণা আগবঢ়াইছিল। ১৯৮৮ চনত ভাৰত চৰকাৰে সাহিত্য আৰু শিক্ষা জগতত তেওঁৰ অৱদানৰ স্বীকৃতি স্বৰূপে ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।পদ্মশ্ৰী সন্মান লাভ কৰা মদৰাম ব্ৰহ্ম প্ৰথম গৰাকী বড়ো সম্প্ৰদায়ৰ ব্যক্তি।\n১৯০৩ চনত ব্ৰিটিছ ভাৰতৰ অন্তৰ্গত অবিভক্ত ধুবুৰী জিলাৰ কোকৰাঝাৰৰ দুন্ধুনিকটাৰ বড়ো পৰিয়ালত মদৰাম ব্ৰহ্মৰ জন্ম হৈছিল। তাৰপিছত তেওঁ প্ৰাৰম্ভিক শিক্ষা ধুবুৰীৰ চৰকাৰী হাইস্কুলত গ্ৰহণ কৰিছিল।\n১৯৩২ চনত তেওঁ দৰঙৰ হৰিসিং হাইস্কুলত প্ৰধান শিক্ষক হিচাপে কৰ্মজীৱনৰ পাতনি মেলিছিল। তাৰপিছত তেওঁ স্থানীয় প্ৰশাসনত যোগদান কৰিছিল। পিছলৈ তেওঁ ১৯৪৫ চনত খণ্ড উন্নয়ন বিষয়া হিচাপে নিযুক্তি লাভ কৰে। এই পদৱী লাভ কৰা মদৰাম ব্ৰহ্ম বড়ো সম্প্ৰদায়ৰ প্ৰথম গৰাকী ব্যক্তি।\nমদৰাম ব্ৰহ্ময়ে কেইবাটাও কবিতা, গীত, স্তুতিগীত আৰু নাটক ৰচনা কৰিছিল। তেওঁৰ প্ৰথম পুথি বৰণি গুদি শিবছা আৰৱ আৰজ বড়ো ভাষাত ৰচনা কৰা স্তুতিগীতৰ সংকলন। তেওঁৰ উল্লেখযোগ্য প্ৰকাশিত গ্ৰন্থ সমূহ হ'ল,\nখান্থাই মেথাই (কবিতা আৰু গীত - ১৯২৩)\nবড়োনি গুদি শিবছা আৰৱ আৰজ (বড়ো স্তুতিগীত আৰু প্ৰাৰ্থনা – ১৯২৬)\nৰায়মালি (নাটক – ১৯২৬)\nডিমাপুৰ নৱগৰ বাইনাই (ডিমাপুৰৰ পতন, নাটক)\nচাডং বৈৰাগী (নাটক)\nৰূপেশ্ৰী ৰাইঠাই খান্থাই (ৰূপেশ্ৰী-পদ্য আৰু গদ্য, ১৯৮৮)\nফাংচেয়াও বিবাৰ বাৰনৱী (এটা ডালত দুপাহ ফুল)\nতেওঁৰ কিছুমান ৰচনা স্কুলীয়া পাঠ্যক্ৰমত অন্তৰ্ভুক্ত কৰা হৈছে আৰু অসামৰিক পৰীক্ষাৰ বড়ো সাহিত্যৰ পাঠ্যক্ৰমটো তেওঁৰ ৰচনা সন্নিবিষ্ট কৰা হৈছে। ১৯৮৮ চনত ভাৰত চৰকাৰে সাহিত্য আৰু শিক্ষা জগতত তেওঁৰ অৱদানৰ স্বীকৃতি স্বৰূপে ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।পদ্মশ্ৰী সন্মান লাভ কৰা মদৰাম ব্ৰহ্ম প্ৰথম গৰাকী বড়ো সম্প্ৰদায়ৰ ব্যক্তি।\n১৯৯০ চনৰ ৬ ছেপ্টেম্বৰ তাৰিখে ৮৭ বছৰ বয়সত কোকৰাঝাৰ জিলাৰ ৰূপনাথ ব্ৰহ্ম অসামৰিক চিকিৎসালয়ত মদৰাম ব্ৰহ্মৰ মৃত্যু হয়। বাক্সা জিলাৰ বনগাঁৱত অৱস্থিত পদ্মশ্ৰী মদৰাম ব্ৰহ্ম মেছ স্কুল তেওঁৰ নামেৰে ৰখা হৈছে।\n↑ 1.0 1.1 Phukana Candra Basumatārī (2005). "An Introduction to the Boro Language". Mittal Publications. পৃষ্ঠাসমূহ: 99. ISBN 9788183240857. https://books.google.ae/books?id=v6kbnrumEWkC&pg=PA4&lpg=PA4&dq=Madaram+Brahma&source=bl&ots=8zA1TGmdQt&sig=sU6JZzFMNAL9UQDAdqfzGlj_gfs&hl=en&sa=X&ved=0CCAQ6AEwAWoVChMIyvywkN_TxwIVhQ3bCh1gDAko#v=onepage&q=Madaram%20Brahma&f=false। আহৰণ কৰা হৈছে: 31 August 2015.\n↑ 2.0 2.1 2.2 2.3 Ramanika Gupta (2006). Indigenous Writers of India: North-East India. Concept Publishing Company. পৃষ্ঠা. 227. ISBN 9788180693007. https://books.google.ae/books?id=FWCiWWeRCU4C&pg=PA50&lpg=PA50&dq=Madaram+Brahma&source=bl&ots=ftT-b5IELh&sig=V9X1eFCLWqgd4uPpQTYRCiAhx2M&hl=en&sa=X&ved=0CCkQ6AEwA2oVChMIyvywkN_TxwIVhQ3bCh1gDAko#v=onepage&q=Madaram%20Brahma&f=false.\n↑ 3.0 3.1 3.2 3.3 "Madaram Brahma (1903-1990)". Fpfbfb. 2015. https://fpfbfb.wordpress.com/category/madaram-brahma/। আহৰণ কৰা হৈছে: 31 August 2015.\n↑ 4.0 4.1 "Padma Awards". Ministry of Home Affairs, Government of India. 2015. Archived from the original on 15 November 2014. https://www.webcitation.org/6U68ulwpb?url=http://mha.nic.in/sites/upload_files/mha/files/LST-PDAWD-2013.pdf। আহৰণ কৰা হৈছে: 21 July 2015.\n↑ "Bodo Paper I". APSC. 2015. http://apsc.nic.in/main-bodo.pdf। আহৰণ কৰা হৈছে: 31 August 2015.\n↑ "Foresight IAS". Foresight. 2015. http://foresightias.com/wp-content/uploads/2015/06/Bodo_Mains_Syllabus.pdf। আহৰণ কৰা হৈছে: 31 August 2015.\n↑ "Padmasri Madaram Brahma Mes School". ICBSE. 2015. http://www.icbse.com/schools/padmasri-madaram-brahma-mes/18240302504। আহৰণ কৰা হৈছে: 31 August 2015.\n"https://as.wikipedia.org/w/index.php?title=মদৰাম_ব্ৰহ্ম&oldid=255359"ৰ পৰা অনা হৈছে\nএই পৃষ্ঠাখন ২১ ডিচেম্বৰ, ২০২০ তাৰিখে ২২:১৪ বজাত অন্তিম সংশোধন কৰা হৈছিল।


সুৰা সেৱন নকৰাকৈয়ে নিচাত থাকে এগৰাকী মহিলা! বাৰে বাৰে চিকিৎসকৰ কাষ চাপিও পোৱা নাই সুফল! পিছে কি এই ৰোগ? Auto-brewery-a-woman-suffering-from-long-time– News18 Assam\nসুৰা সেৱন নকৰাকৈয়ে নিচাত থাকে এগৰাকী মহিলা! বাৰে বাৰে চিকিৎসকৰ কাষ চাপিও পোৱা নাই সুফল! পিছে কি এই ৰোগ?\nUpdated:February 5, 2021, 3:00 PM IST\nসুৰা সেৱন নকৰাকৈ এগৰাকী মহিলাৰ বেয়া হ'ল যকৃত, চিকিৎসকে নকৰিলে বিশ্বাস!\nLast Updated: February 5, 2021, 3:00 PM IST\nএক আচৰিত ঘটনা! সুৰা সেৱন নকৰাকৈ কোনোবা মাতাল হ'ব পাৰে জানো? কিন্তু তেনেকৈয়ো হ'ব পাৰে মাতাল। এনে এক ৰোগৰ বাবেই শিৰোনাম দখল কৰিছে আমেৰিকাৰ এগৰাকী মহিলাই। যাৰবাবে মহিলাগৰাকী সুৰাসক্ত হৈ পৰাৰ লগতে স্থায়ী যকৃত সংৰোপণৰ প্ৰয়োজন হৈ পৰিছে। সাৰা লেফেব্ৰা (৩৮) নামৰ মহিলাগৰাকীয়ে সুৰা সেৱন নকৰে যদিও চিকিৎসকে তেওঁক সুৰা সেৱন নকৰিবলৈ বাৰম্বাৰ নিৰ্দেশ দিয়ে।\nচিকিৎসকে সুৰা সেৱনৰ পৰিমাণ জোখা যন্ত্ৰৰে জুখি চাওতে তেওঁৰ দেহত ছবাৰ অত্যাধিক মাত্ৰাত সুৰা সেৱন কৰা প্ৰমাণ পায়। পিছে কি এই ৰোগ?\nযদিহে আপোনাৰ দেহত আপোনা-আপুনি সুৰা প্ৰস্তুত হোৱা লক্ষণে (auto brewery) দেখা দিয়ে, এনেবোৰ লক্ষণে দেখা দিয়ে। এই ৰোগটোৰ বাবে মহিলাগৰাকীৰ জীৱনত বিৰূপ প্ৰভাৱ পৰিছে।\nএই ৰোগৰ বাবে পেটত জমা হোৱা সুৰাই শৰীৰত অত্যাধিক পৰিমাণৰ ইথানল উৎপাদন কৰে। যিসমূহ তেজত চলাচল হৈ ব্যক্তিক সুৰাৰ ৰাগীয়ে মাতাল কৰি তোলে। লগে লগে এজন সুৰা সেৱনকাৰী ব্যক্তিৰ দৰে আচৰণ কৰিবলৈ লয় ৰোগীয়ে।\nপ্ৰথম অৱস্থাত মহিলা গৰাকীৰ কিয় এনে হৈছে ভাবি সকলো হতবাক হৈ পৰিছিল। কিন্তু পৰৱৰ্তী পৰ্যায়তহে প্ৰকৃত কাৰণ ধৰা পৰে। চিকিৎসকে ভালদৰে ইয়াৰ কাৰণ পৰীক্ষা-নিৰীক্ষা কৰে। আৰু ইয়াক শেষ কৰিবলৈ হ'লে যকৃত সংৰোপন কৰিব লাগিব বুলি জনায়। অৱশ্যে বহুতো চিকিৎসকে মহিলাগৰাকীৰ দেহত এই ৰোগ হোৱা নাই বুলি ভাবে।\nমহিলাগৰাকীয়ে এই সন্দৰ্ভত কয় যে, যদি নতুন ঔষধে কাম নকৰে, তেন্তে মই মৰি থাকিম।\nদুখন চিকিৎসালয়ে মোৰ নাম যকৃত সংৰোপন তালিকাৰ পৰা কৰ্তন কৰিছে। লগতে সুৰা সেৱন নকৰিবলৈ নিৰ্দেশ দিয়ে।\nমহিলাগৰাকীৰ ২৩ বছৰ বয়সত বন্ধুৰ সৈতে এবাৰ পাৰ্টীত সুৰা সেৱন কৰি আহোতে তেওঁৰ অৱস্থা স্বাভাৱিক আছিল বুলি জনাইছিল বন্ধুৱে। কিন্তু সুৰাসক্ত মানুহে কৰা আচৰণ কৰে তাৰ পিছতেই। পৰৱৰ্তী সময়ত চিকিৎসকৰ ওচৰলৈ নিয়াৰ পিছতেই মধুমেহ ৰোগ জাতীয় চিকিৎসা কৰা হয়।\nFirst published: February 5, 2021, 3:00 PM IST


as.Bukhari-Volume 1.Chapter 5.Hadith.259-262 – sogoodislam\nlinkup to our own site-blogspot\nঈমাম হওয়ার সর্বাধিক বেশী যোগ্য কে?\nas.Bukhari-Volume 1.Chapter 5.Hadith.259-262\n-অনুবাদঃ চৈয়দ চ’গুদ ইছলাম, গুৱাহাটী-২7/০১/২০১৬ [২৫৯-২৬২]\nছহিহ বুখাৰী :: খন্ড ১ :: অধ্যায় ৫ :: হাদিছ ২৫৯\n২৫৯-‘ওমৰ ইব্ন হাফছ ইব্ন গিয়াছ (ৰঃ) ……… ‘আব্বাছৰ (ৰাঃ) পৰা বর্ণনা কৰেযে, মায়মূনাই (ৰাঃ) কয়ঃ মই ৰাছুলুল্লাহ ছাল্লাল্লাহু আলাইহি ওয়াছাল্লামৰ বাবে গোছলৰ পানী ঢালি ৰাখিছিলো । ৰাছুলুল্লাহ ছাল্লাল্লাহু আলাইহি ওয়াছাল্লামে তেওঁৰ সোঁহাতেৰে বাওঁহাতত পানী ঢালিলে আৰু উভয় হাত ধুলে। ইয়াৰ পিছত তেওঁৰ লজ্জাস্থান ধুইললে আৰু মাটিত নিজ হাত ঘহিঁলে। পিছত তাক(হাত) ধুই কুলি কৰিলে, নাকত পানী দিলে, তাৰপিছত তেওঁৰ মুখমণ্ডল ধুলে আৰু মূৰৰ ওপৰত পানী ঢালিলে। পিছত সেই স্থানৰ পৰা আতঁৰিগৈ দুই ভৰি ধুলে। অবশেষত তেওঁক এখন ৰুমাল(towel) দিয়া হ’ল; কিন্তু তেওঁ তাক ব্যৱহাৰ নকৰিলে।\nছহিহ বুখাৰী :: খন্ড ১ :: অধ্যায় ৫ :: হাদিছ ২৬০ ।\n২৬০- ‘আবদুল্লাহ্ ইব্ন যুবাইৰ হুমায়দী (ৰ) ……… মায়মূনা (ৰাঃ) পৰা বর্ণিত, ৰাছুলুল্লাহ ছাল্লাল্লাহু আলাইহি ওয়াছাল্লামে জানাবাতৰ [Janaba (sexual relation or wet dream)] গোছল কৰিলে। তেওঁ প্রথমে হাতেৰে নিজৰ লজ্জাস্থান ধুই ললে। তাৰপিছত হাত ঘহিঁলে(মাটিত) আৰু তাক ধুই ললে। তাৰপিছত ছালাতৰ অজুৰ দৰে অজু কৰিলে। গোছল শেষ কৰি তেওঁ নিজৰ দুই ভৰি ধুইললে।\nছহিহ বুখাৰী :: খন্ড ১ :: অধ্যায় ৫ :: হাদিছ ২৬১ ।\n২৬১-‘আবদুল্লাহ্ ইব্ন মাছালামা (ৰহমাতুল্লাহ) ……… ‘আয়িছাহৰ(ৰাজিয়াল্লাহুআনহা) পৰা বর্ণিত, তেওঁ কৈছিলঃ মই আৰু ৰাছুলুল্লাহ চাল্লাল্লাহু আলাইহি অছাল্লামে একেই পাত্রৰ পানীৰে এনেভাবে গোছল কৰিছিলোযে, তাত আমাৰ দুইজনৰেই হাত এখনৰ পিছত এখন পৰিছিল**।(২৫০; মুছলিম ৩/১০, হাঃ ৩১৯, ৩২১) (আধুনিক প্রকাশনীঃ ২৫৪, ইছলামী ফাউন্ডেশনঃ ২৫৯)\n**ইব্ন ‘ওমৰ (ৰাজিয়াল্লাহুআনহু) আৰু বাৰা ইব্ন ‘আযিবে (ৰাজিয়াল্লাহুআনহু) হাত নুধুৱাকৈই পানীত হাত ভৰাইছিল, তাৰপিছত অজু কৰিছিল। ইব্ন ‘ওমৰ (ৰাজিয়াল্লাহুআনহু) আৰু ইব্ন ‘আব্বাছে (ৰাজিয়াল্লাহুআনহু) যি পানীত ফৰজ গোছলৰ পানী ছিটিকি পৰিছিল তাক ব্যবহাৰত কোন দোষ বুলি নাভাবিছিল।\nছহিহ বুখাৰী :: খন্ড ১ :: অধ্যায় ৫ :: হাদিছ ২৬২ ।\n২৬২. ‘আয়িছাহৰ (ৰাজিয়াল্লাহুআনহা) পৰা বর্ণিত, তেওঁ কৈছিলঃ আল্লাহৰ ৰাছুল চাল্লাল্লাহু আলাইহি অছাল্লাম জানাবাতৰ গোছল কৰাৰ সময়ত প্রথমে হাত ধুই লৈছিল। (২৪৮)আধুনিক প্রকাশনীঃ ২৫৫, ইছলামী ফাউন্ডেশনঃ ২৬০)\n‘ওমৰ ইব্ন হাফছ ইব্ন গিয়াছ (ৰঃ) ……… ‘আব্বাছৰ (ৰাঃ) পৰা বর্ণনা কৰেযে, মায়মূনাই (ৰাঃ) কয়ঃ মই ৰাছুলুল্লাহ ছাল্লাল্লাহু আলাইহি ওয়াছাল্লামৰ বাবে গোছলৰ পানী ঢালি ৰাখিছিলো । ৰাছুলুল্লাহ ছাল্লাল্লাহু আলাইহি ওয়াছাল্লামে তেওঁৰ সোঁহাতেৰে বাওঁহাতত পানী ঢালিলে আৰু উভয় হাত ধুলে। ইয়াৰ পিছত তেওঁৰ লজ্জাস্থান ধুইললে আৰু মাটিত নিজ হাত ঘহিঁলে। পিছত তাক(হাত) ধুই কুলি কৰিলে, নাকত পানী দিলে, তাৰপিছত তেওঁৰ মুখমণ্ডল ধুলে আৰু মূৰৰ ওপৰত পানী ঢালিলে। পিছত সেই স্থানৰ পৰা আতঁৰিগৈ দুই ভৰি ধুলে। অবশেষত তেওঁক এখন ৰুমাল(towel) দিয়া হ’ল; কিন্তু তেওঁ তাক ব্যৱহাৰ নকৰিলে।\nBukhari :: Volume 1 :: Chapter5:: Hadith 259\n‘আবদুল্লাহ্ ইব্ন যুবাইৰ হুমায়দী (ৰ) ……… মায়মূনা (ৰাঃ) পৰা বর্ণিত, ৰাছুলুল্লাহ ছাল্লাল্লাহু আলাইহি ওয়াছাল্লামে জানাবাতৰ [Janaba (sexual relation or wet dream)] গোছল কৰিলে। তেওঁ প্রথমে হাতেৰে নিজৰ লজ্জাস্থান ধুই ললে। তাৰপিছত হাত ঘহিঁলে(মাটিত) আৰু তাক ধুই ললে। তাৰপিছত ছালাতৰ অজুৰ দৰে অজু কৰিলে। গোছল শেষ কৰি তেওঁ নিজৰ দুই ভৰি ধুইললে।\nBukhari :: Volume 1 :: Chapter5:: Hadith 260\n‘আবদুল্লাহ্ ইব্ন মাছালামা (ৰহমাতুল্লাহ) ……… ‘আয়িছাহৰ(ৰাজিয়াল্লাহুআনহা) পৰা বর্ণিত, তেওঁ কৈছিলঃ মই আৰু ৰাছুলুল্লাহ চাল্লাল্লাহু আলাইহি অছাল্লামে একেই পাত্রৰ পানীৰে এনেভাবে গোছল কৰিছিলোযে, তাত আমাৰ দুইজনৰেই হাত এখনৰ পিছত এখন পৰিছিল**।(২৫০; মুছলিম ৩/১০, হাঃ ৩১৯, ৩২১) (আধুনিক প্রকাশনীঃ ২৫৪, ইছলামী ফাউন্ডেশনঃ ২৫৯)\nBukhari :: Volume 1 :: Chapter5:: Hadith 261\nBukhari :: Volume 1 :: Chapter5:: Hadith 262\nWhenever Allah’s Messenger (sallallahu ‘alaihi wa sallam) tookabath of Janaba, he washed his hands first.\nlinkup to our own site-blogspot Previous\nঈমাম হওয়ার সর্বাধিক বেশী যোগ্য কে? Next


লটিঘটি – Page5– ফটাঢোল\nআজি দুবছৰৰ পিছত বাৰ্ষিক নামভাগ পতা হৈছে৷ অতিমাৰী কৰোণাৰ বাবে যোৱাবছৰ উকায়েই গ’ল৷ কি ভাগৱত, কি গুৰুজনাৰ তিথি, কি বিহু, একো অনুষ্ঠানেই পাতিব পৰা নগ’ল৷ তাকে লৈ ফটাগাঁৱৰ ৰাইজৰ মাজত দুখ৷ কিবাকিবি হৈ থাকিলেহে গাঁওখনৰ মানুহবোৰৰ মাজত একতা বাঢ়ে৷ কেইদিনমানৰ পৰা সভাপতি হেমন্ত কাকতিদা আৰু সম্পাদক বিজয় মহন্ত ওলালেই সকলোৱে সোধে, নামভাগ হ’বনে? ফটাগাঁৱৰ ঘৰৰ সংখ্যা আগতেই নিচেই কম আছিল৷ তেতিয়া, যিকোনো অনুষ্ঠান পাতোঁ বুলিয়েই পাতিব পাৰি৷ আজিকালি, টিকা-টুকলি, বামমাটি-দমাটি সকলো দালাল লগ হৈ ৰাইজে বিকোঁতে বিকোঁতে ঘৰৰ সংখ্যা হাজাৰৰ\nমাইনিং ইঞ্জিনীয়াৰৰ সৈতে এটা সন্ধ্যা-পূৰ্ণানন্দ শৰ্মা\n২০১৩ চনৰ আগষ্ট মাহৰ ২৪ তাৰিখ৷ বাৰটো পাহৰিছোঁ৷ মধ্যপ্ৰদেশৰ মংগোলীৰ পৰা ঘৰ অভিমুখী যাত্ৰা৷ অকলশৰে৷ যমুনা নদী নাৱেৰে পাৰ হৈ অ’টো এখনত উঠি জবলপুৰ ৰেলৱে ষ্টেছন পালোঁ৷ বাহিৰতে চাহ একাপ খাই লৈ ৱেইটিং ৰূমত চকী এখনত ভৰি তুলি বহি ল’লোঁ। কাৰণ মই উঠিবলগীয়া ‘লোকমান্য’ ট্ৰেইনখন দুঘণ্টা পলমকৈ আহি আছে৷ তেতিয়া ছয় বাজিছেহে৷ লগত কিতাপ এখন আছে যদিও পঢ়িবলৈ মন যোৱা নাই৷ কাৰণ মংগোলীত দহ বছৰীয়া ভাগিনটোক এৰি থৈ আহিছোঁ৷ বিদায় দিয়াৰ সময়ত সি উচুপি উঠিছিল৷ তাৰ লগতে ময়ো৷ গতিকে মনটো\n: হেল্ল’ বিজয় হেল্প এটা কৰা না। ৰিং হৈ থকা ম’বাইলটো ৰিচিভ কৰাৰ লগে লগে অনুনয়ৰ সুৰত দেবজিতে কৈ উঠিল। : আৰে ভাই এটা কিয় তুমি ক’লে হাজাৰ হাজাৰ কামৰ হেল্প কৰিম। এতিয়া কোৱা কি হেল্প লাগে? লাগ বুলিলেই আদা নহৰুৰ বাকলি গুচোৱাৰ পৰা হস্পিটেল লৈ যোৱালৈকে ইয়াকেই পাওঁ, সহায় নকৰাকৈ কেনেকৈ থাকে, মনতে ভাবিলোঁ৷ : মানে কি হ’ল জানা? তোমাক যে কৈছিলোঁ ঘৰৰ পৰা ছোৱালী এজনী চাইছিল তাইক এবাৰ চাই আহিবলৈ ঘৰৰ পৰা জোৰ দি আছে। অকলে সাহস হোৱা\nমই ভি তো বাপ বনিম – ডলী তালুকদাৰ\n: বাইদেউ, আপুনি আজিৰ পৰা গকুলক আপেল, কল নিদিব। মই বেয়া পাইছোঁ তাক দিয়াত। জুহিয়ে মুখখন ফুলাই মোক ক’লে। : কিয় দিব নালাগে? তোমাকো দিওঁ দেখোন ফলমূল! গকুলক বাৰু দুটা ফল বেছিকৈ দিওঁ। তাৰ কাৰণটো তুমি জানাই দেখোন জুহি। নাপায় দেই এনেকে ক’বলৈ। : নহয় বাইদেউ, মই হিংচা কৰা নাইতো কিন্তু গকুলটো এক নম্বৰ হাৰামী আছে ৰে! একদম বদমাছ আছে। মানুহক বৰকৈ ঠগে আৰু আপোনাকো ঠগে সদায়। : না বাইদো। এই জুহি বহুত ঝুঠি আছে। বহুত ঝুঠ কয়। মোক একদম\nদ্যা প্ৰপ’জেল-ৰিমঝিম বৰঠাকুৰ\n: ঐ ছোৱালী এবাৰ ভাল পাই চাবি নেকি? : নাচাওঁ। : চা না বেহ্, মাত্ৰ এবাৰ। কিয় নহয় কথাবোৰ হিন্দী চিনেমাৰ দৰে, বিশেষ এটা ভংগীমাত তাইলৈ চাই কোৱা কথাকেইটাত মালবিকাই ৰিপ্লাই দিলে, : চা, মানস তোক ভাল পাবলৈ মোৰ অলপো মন নাই, মাত্ৰ এবাৰ নালাগে, তোৰ মুখখন চাই থাকিবলৈ এক ছেকেণ্ডো মন নাই। চাওঁ গুচ এতিয়া ইয়াৰ পৰা। আৰু শুন কেতিয়াবা নিজৰ ভাষাও ব্যৱহাৰ কৰিবিচোন প্ৰপ’জ কৰিবলৈ। চকুকেইটা ঘোপা কৰি জইন লগা চেলাউৰিকেইডাল কোঁচ খুৱাই মালবিকাই কথাকেইটা কৈ স্কুটিখন ষ্টাৰ্ট\nখুবসম্ভৱ নব্বৈৰ দশকৰ কোনোবা এটা দিনৰ কথা৷ চাৰিওপিনে কেৱল আলফা আৰু আৰ্মিৰ গণ্ডগোল এফালে আলফাৰ বিচৰণ আনফালে আৰ্মিৰ তালাচী৷ য’তেই আলফাৰ সন্ধান পাই তাতেই ওলাই গৈ আৰ্মিসহিতে প্ৰাক্তণ আলফা। কৰায়ত্ত কৰি দুই এজনক হত্যা নকৰাও নহয় সমান্তৰালভাৱে দোষী নিৰ্দোষী ৰাইজৰ ওপৰৰত চলি থাকে অকথ্য নিৰ্যাতন৷ দুই এজনে আত্মসমৰ্পণ কৰি ৰাতি আৰ্মিৰ লগত আহি গাঁ‌ওখনৰ যিকেইঘৰ মানুহৰ ঘৰত ভাত খাই গৈছিল তেওঁলোকৰ ঘৰত উৎপাত আৰম্ভ কৰিলে৷ বোলে আলফাক কিয় ভাত দিয়া৷ এইফালে ৰাতি আহি দুজনমান ওলাব, : অ’ খুৰীদেউ আমি দিনটো\nকবি সন্মিলন-ৰঞ্জিত কুমাৰ শৰ্মা\n“এনেকৈ লকডাউন, সান্ধ্যআইন এইবোৰ হৈ থাকিলে কি দেশ চলে? পাৰ্টি-চাৰ্টিও কৰিব নোৱৰা দিন আহিল৷ এনেকৈ আৰু ফুট গধূলিতে ঘৰত সোমাই থাকিব পাৰি নে?” বিৰক্ত হোৱা বিজয়ে কাকতিলৈ ফোন লগালে- : দাদা, কিবা এটা কৰকহে৷ কাকতি আচৰিত হ’ল৷ বিজয়ে বাৰু কি কৰিবলৈ কৈছে? তেওঁ একো বুজিব নোৱাৰি সুধিলে, : তুমি কি কৰিবলৈ কৈছা? তোমাৰ কিবা হৈছে নেকি? মই হ’লে একো বুজা নাই! বিজয়ৰ উত্তৰ- : আপুনিও মাজে-সময়ে বৰ বেলবুং হৈ যায়হে৷ : তুমি ভালকৈ ক’লেহে বুজিম৷ বুজাই কোৱাচোন৷ কাকতিয়ে পুনৰ ক’লে৷\nJune 1, 2021 লটিঘটি\t3 Comments\nগাখীৰ চোৰৰ বিলৈ – অভিজিৎ গোস্বামী\nস্নাতক শ্ৰেণীত থকা সময়ৰ ঘটনা। বাংগালোৰত যথেষ্ট গাখীৰ পোৱা গৈছিল আৰু তাৰ লগতে দৈ, বাটাৰ, মিল্ক আদিৰো যথেষ্ট পৰিমাণে চাহিদা আছিল। প্ৰায়বোৰ মানুহেই দৈ, বাটাৰ, মিল্ক আদি যিকোনো সময়তে খাব পাৰিছিল কাৰণ সহজলভ্য আছিল। এই গাখীৰৰ পৰা হোৱা প্ৰায়বোৰ বস্তু আৰু গাখীৰৰ বাবে নন্দিনী নামৰ এটা ব্ৰেণ্ড কৰ্ণাটকৰ সবাতোকৈ ডাঙৰ আৰু পুৰণি আছিল। বেছি সংখ্যক মানুহৰ প্ৰথম পচন্দ নন্দিনীয়ে আছিল। তেওঁলোকৰ জনপ্ৰিয়তাৰ আৰু এটা প্ৰধান কাৰণ আছিল প্ৰতি ২ কিঃ মিঃ অন্তৰে অন্তৰে একোখনকৈ কোম্পেনীৰ নিজা আউটলেট আছিল। সেইবিলাক কোম্পেনীৰ দ্বাৰা\n: ছাৰ, ভিতৰলৈ সোমাব পাৰোঁনে? অফিচৰ পিয়ন মোহিতৰ চিনাকি মাতটো শুনি প্ৰশান্তই ফাইলৰ পৰা চকু আঁতৰাই তেওঁলৈ চালে৷ : আহা আহা সোমাই আহা, বহা৷ কোৱা কেনে আছা? : ভালেই আছোঁ ছাৰ৷ পিচে আপোনাৰ মোবাইলটো লগত আছেনে? চোলা আৰু পেণ্টৰ জেপত মোবাইলটো বিচাৰি নাপাই প্ৰশান্তই মোহিতক ক’লে, : ছেঃ গাড়ীতে এৰি থৈ আহিলোঁ নেকি, নহ’লেনো ক’ত যাব পাৰে! : ছাৰ, আপুনি আজি মোবাইলটো অনাই নাই৷ ঘৰতেই এৰি আহিছে৷ এইমাত্ৰ বাইদেৱে মোক ফোন কৰি কথাটো আপোনাক জনাবলৈ কৈছে৷ মিচিকিয়া হাঁহি মাৰি মোহিতে


এয়াহে স্মাৰ্ট পুলিচ! অভিলেখ গঢ়ি মাত্ৰ ৪ ঘণ্টাতেই ভেদ কৰিলে নুনমাটিৰ গুলীবৰ্ষণ কাণ্ডৰ ৰহস্য... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nএয়াহে স্মাৰ্ট পুলিচ! অভিলেখ গঢ়ি মাত্ৰ ৪ ঘণ্টাতেই ভেদ কৰিলে নুনমাটিৰ গুলীবৰ্ষণ কাণ্ডৰ ৰহস্য…\nডিজিটেল ডেস্কঃ মহানগৰীৰ এখন মাংসৰ দোকানত ৰহস্যজনকভাৱে এক আঘাতত গুলীসদৃশ এটা ফুটা হৈছিল। সোমবাৰৰ দুপৰীয়া ১২.৩০ বজাত এই ঘটনা সংঘটিত হোৱাৰ পাছতেই কিহৰ আঘাতত সেই ফুটাৰ সৃষ্টি হ’ল তাক লৈ বিমূৰত পৰিছিল আনছাৰী মীট শ্ব’পৰ স্বত্তাধিকাৰী জব্বৰ আনছাৰী।\nআনছাৰী মীট শ্ব’পৰ গ্লাছত ৰহস্যজনক আঘাত…\nঅসম আৰক্ষীৰ অভিজ্ঞ বিষয়াসকলে অৱশ্যে ইয়াৰ কাৰণ মুহূৰ্তৰ ভিতৰতে বিচাৰি উলিয়ালে। এটা শব্দ শুনি সেই সময়ত দোকানত বহি থকা আনছাৰী মীট শ্ব’পৰ মালিক জব্বৰ আনছাৰীয়ে ক’ৰ পৰা সেই আঘাত হৈছে সেয়া জানিবলৈ ইফালে-সিফালে চাওঁতে দেখা পাইছিল গ্লাছৰ সেই আঘাত।\nএজন দুজনকৈ মানুহ আহি গোট খাইছিল তেওঁৰ দোকানৰ সন্মুখত । কিবা বস্তু গ্লাছ ভেদি ওলাই যোৱা সেই আঘাত যে গুলীৰ সেয়া সন্দেহ ব্যক্ত কৰিছিল উপস্থিত লোকসকলে। সেয়েহে খবৰ দিয়া হৈছিল আৰক্ষীক।\nনুনমাটি থানাৰ আৰক্ষী আহিল ঘটনাস্থলীলৈ । দোকানৰ ভিতৰত গুলীৰ খালী কাৰ্টিজ বিচাৰি নাপাই দোকানখনৰ স্বত্তাধিকাৰীক লৈ তেওঁলোক গ’ল থানালৈ। তাতেই কিছু সময় বহাই থলে জব্বৰ আনছাৰীক। সেই সময়তে দোকানৰ ভিতৰত গুলীৰ কাৰ্টিজ বিচাৰোতে এটা মাৰ্ব’ল পোৱা বুলি জনাইছিল আৰক্ষীক।\nসেই মাৰ্ব’লৰ সূত্ৰ ধৰিয়েই আৰক্ষীয়ে এই ৰহস্যজনক কাণ্ডৰ সমাধান দিলে। আৰক্ষীৰ মতে, সেয়া আছিল মাৰ্ব’লৰ আঘাত। মাৰ্ব’লে ভেদ কৰি ফুটা কৰিলে গ্লাছ। এই কথা সংবাদমাধ্যমৰ লোকক ক’বলৈ কৈ হাতত মাৰ্ব’লটো দি এৰি দিলে আনছাৰীক।\nঅসমীয়া প্ৰতিদিনৰ ডিজিটেল সংস্কৰণৰ সাংবাদিক থানাৰ পৰা ওলাই আহি পুনৰ সোমাল আনছাৰীৰ দোকানত। এইবাৰ আনছাৰীৰ পৰা সেই মাৰ্ব’লটো লৈ সেই ফুটাৰ ব্যাসাৰ্ধৰ লগত জুখি চাই দেখে- কোনো পধ্যেই মাৰ্ব’লটো সোমাব নোৱাৰে সেই ফুটাৰে। তাতোকৈ ডাঙৰ কথা এটা মাৰ্ব’লৰ আঘাতত এনেদৰে হ’ব পাৰে জানো গ্লাছত ফুটা।\nহায় অসম আৰক্ষী! এয়া হেনো মাৰ্ব’লৰ ফুটা…\nকেইবাটাও দিশৰ পৰা সেই মাৰ্ব’লটো লৈ সেই ফুটাৰে সৰকে নেকি চাবলৈ চেষ্টা কৰি এই কথা নিশ্চিত হৈ আৰক্ষীক সেই দৃশ্য দেখুৱাইছো, হ’ব পাৰেনে এয়া মাৰ্ব’লৰ আঘাতত হোৱা ফুটা? ভিতৰ বাহিৰ সকলো ফালৰ পৰাই কোনো কাৰণতেই এটা মাৰ্ব’ল এই ফুটাটোৱে দি সৰকি যোৱা সম্ভৱ নহয়।\nবিশ্বাস কৰক বা নকৰক, এয়া আৰক্ষীৰ দাবী…\nআৰক্ষীয়ে সেই ফুটা মাৰ্ব’লৰ দ্বাৰা হোৱা বুলি অদ্ভূত দাবী কৰি বিষয়টো এৰাই চলা যেন চেষ্টা কৰিলে। এবাৰো ভাবি নাচালে, গুলীসদৃশ আঘাতৰ সেই চিন আচলতে ক’ৰ পৰা হ’ল? তাৰ সলনি যিকোনো প্ৰকাৰে বিষয়টোৰ পৰা এৰাই চলিবলৈ আৰক্ষীয়ে ৰচনা কৰিলে এই নাটকৰ।\nআৰক্ষীয়ে দোকানখনৰ স্বত্তাধিকাৰীজনৰ হাতত দি পঠাইছিল এটা মাৰ্ব’ল। কিন্তু লক্ষণীয়ভাৱে আগতে এই লোকজনে তেনে কোনো সামগ্ৰী পোৱাৰ কথা সংবাদমাধ্যমক কোৱা নাছিল। থানালৈ যোৱাৰ পাছত সেই মাৰ্ব’ল দি পঠিওৱাৰ ৰহস্য কি?\nযদি সঁচাকৈ মাৰ্ব’লৰ আঘাতত সেই ফুটা সৃষ্টি হৈছিল আৰু এয়া গুলীবৰ্ষণৰ ঘটনা বুলি ইতিমধ্যে সংবাদমাধ্যমত চৰ্চা হৈছে, তেনেস্থলত এনে স্পৰ্শকাতৰ বিষয় এটাক লৈ আৰক্ষীয়ে এনে দায়িত্বহীন ভাৱে সেই মাৰ্ব’লটো কিয় ব্যক্তিজনৰ হাতত দি পঠিয়ালে?\nএয়াই নেকি এতিয়া মহানগৰৰ স্মাৰ্ট আৰক্ষীৰ তদন্তৰ নমুনা? মহানগৰীত প্ৰায়ে সংঘটিত হৈ থাকে গুলীবৰ্ষণৰ ঘটনা। কিছুদিনৰ পূৰ্বে ডাউন টাউনৰ এখন দোকানত এজন যুৱকক গুলীয়াইছিল । তাৰপাছত নুনমাটিত এই ৰহস্যজনক কাণ্ড। দিন ডকাইতৰ পৰা আৰম্ভ কৰি মহানগৰীত সক্ৰিয় হৈ আছে বহু অপৰাধী। তেনেস্থলত কোনো অপৰাধীয়ে বাহিৰৰ পৰা গুলীবৰ্ষণ কৰাৰ ঘটনা এয়া হ’ব পাৰে নেকি?\nএইবোৰ দিশ সামৰি তদন্ত কৰাৰ সলনি নাভূত নাশ্ৰূতভাৱে এটা মাৰ্ব’লৰ আঘাত বুলি নুনমাটিৰ আৰক্ষীয়ে এই ঘটনা এৰাই চলিলে। মহানগৰ আৰক্ষী আয়ুক্ত আৰু আৰক্ষী সঞ্চালক প্ৰধানে নিজেই চাওঁক হ’ব পাৰেনে এয়া মাৰ্ব’লৰ আঘাতত হ’ব পৰা ফুটা?\nএয়া গুলীবৰ্ষণৰ ঘটনা নহ’ব পাৰে। কিন্তু আৰক্ষীয়ে দাবী কৰাৰ দৰে গ্লাছত সেই থকা সেই ফুটা মাৰ্ব’লৰ আঘাতত হোৱা বুলি বিশ্বাস কৰি ল’ব পাৰিবনে কোনোবাই?\nবহু প্ৰাক্তন সাংসদে এৰা নাই দিল্লীস্থ বাসভৱন, পানী-বিদ্যুৎ সংযোগ কৰ্তনৰ নিৰ্দেশ হাউছিং কমিটীৰ…\nঅৰুণ জেটলীৰ স্বাস্থ্যৰ বুজ ল’লে লালকৃষ্ণ আদৱানীয়ে…


আঘোণৰ কুঁৱলী Class 12 - সম্পূৰ্ণ প্ৰশ্নোত্তৰ দ্বাদশ শ্ৰেণী\nআঘোণৰ কুঁৱলী Class 12 – সম্পূৰ্ণ প্ৰশ্নোত্তৰ দ্বাদশ শ্ৰেণী\nপাঠৰ নাম আঘােণৰ কুঁৱলী\nলেখক কেশৱ মহন্ত\nআঘোণৰ কুঁৱলী class 12\nপ্রঃ পছােৱা’ আলােচনীখন কোনে সম্পাদনা কৰিছিল? (Final-15/16/20)\nউঃ ‘পছােৱা’ আলােচনীখন হেম বৰুৱাই সম্পাদনা কৰিছিল।\nপ্রঃ জয়ন্তী’ আলােচনীখনৰ কোন দুগৰাকী ব্যক্তিৰ দ্বাৰা সম্পাদিত হৈছিল? ((Final-15/16))\nউঃ জয়ন্তী’ আলােচনীখন দুগৰাকী ব্যক্তিৰ দ্বাৰা সম্পাদিত হৈছিল। ব্যক্তি দুগৰাকী হ’ল—(১) কমল নাৰায়ণদেৱ আৰু (২) চক্রেশ্বৰ ভট্টাচার্য।\nপ্রঃ কবি কেশৱ মহন্তই কোনখন গ্ৰন্থৰ বাবে সাহিত্য অকাডেমি বঁটা লাভ কৰিছিল? (Final-15/12)\nউঃ কবি কেশৱ মহন্তই ‘মােৰ যে কিমান হেঁপাহ’ নামৰ পুথিখনৰ বাবে সাহিত্য অকাডেমি বঁটা লাভ কৰে।\nপ্রঃ আঘােণৰ কুৱলী শীর্ষক কবিতাটিত সহজ-সৰল, প্ৰেমৰ চিত্ৰ কেনেদৰে অংকিত হৈছে বুজাই লিখা। (Final-15)\nউঃ আঘােণৰ কুঁৱলী কেশৱ মহন্তৰ মূলতঃ এটি সহজ গাঁৱলীয়া প্ৰেমৰ কবিতা। কবিতাটিত সহজ-সৰল মন পূৰশা গাঁৱলীয়া প্ৰেমৰ চিত্ৰ অংকিত কৰাৰ লগতে বিষাদৰ চিত্রও দাঙি ধৰিছে। কবিৰ মনত কিদৰে বিষাদৰ ভাৱ জাগি উঠিছিল এই কথাও সুন্দৰভাৱে প্রতিফলিত হৈছে।\nকবিয়ে তেওঁৰ প্ৰেয়সী সেউতীৰ তামােলৰ পিকেৰে ৰঙা হােৱা ওঁঠযুৰি চাবলৈ বিয়াকুল হৈছে। তেওঁৰ মন সেউতীৰ কাষলৈ উৰা মাৰিছে। বৌয়েককো সেউতীৰ মনৰ কথা জানিবলৈ খাটনি ধৰিছে। কিন্তু আঘােণৰ কুৱলীয়ে পথাৰখন ঢাকি ৰখা বাবে তেওঁৰ প্ৰেয়সীক চাব নােৱাৰি মন-বিষাদেৰে ভৰি পৰিছে। সেউতীৰ তামােলৰ পিকেৰে ৰঙা হােৱা ওঁঠযুৰিৰ মাজৰ ডালিম গুটীয়া দাঁত উলিয়াই মৰা হাঁহিটোত কবি অস্থিৰ হৈ পৰিছিল। কবিয়ে সেউতীক বিচাৰি আহােতে সেই হাঁহি দুৰৈৰ পৰাই শুনিবলৈ পাইছিল। আঘােণৰ সােণালী ধাননিয়ে মনত সুখ-আনন্দৰ বতৰা কঢ়িয়াই আনে। কবিৰ মনতাে সেই বাসনাই উদ্বাউল কৰি তুলিছিল। আঘােণৰ আকাশেদি বন হাঁহ জাক উৰা মাৰি যােৱা দেখি কবিৰ মনাে উৰা মাৰিছে সেউতীৰ ওচৰলৈ। এইদৰে আঘােণৰ সােণােৱালী পথাৰে কবিৰ প্রেমিক মনটোক আকর্ষিত কৰি তুলিছে।\nপ্রঃ কেশৱ মহন্ত ৰচিত গীতৰ সংকলনখনিৰ নাম লিখা। (Final-18)\nউ : কেশৱ মহন্ত ৰচিত গীতৰ সংকলন খনিৰ নাম হ’ল– ‘মােৰ যে কিমান হেঁপাহ’।।\nপ্রঃ আঘােণৰ আকাশত কিহৰ ৰাগি আছে? (Final-12/18)\nউ: আঘােণৰ আকাশত প্ৰেমৰ ৰাগি আছে। কবিৰ মতে আঘােণৰ সােণােৱালী পথাৰত ডেকা-গাভৰুৰ প্ৰেমৰ উদয় হব পাৰে। কিয়নাে প্রেম হৈছে মানুহৰ চিৰন্তন অনুভূতি। সেয়েহে যিকোনাে পৰিৱেশৰ মাজতাে প্রেমৰ অনুভূতিয়ে ক্রিয়া কৰিব পাৰে। আঘােণমহীয়া পথাৰত আকাশেদি উৰি যােৱা বন-হাঁহৰ জাকবােৰ দেখিলেই ডেকা-গাভৰুৰ মনত প্ৰেমৰ ৰাগি লাগি প্রিয়জনক বিচাৰি উৰা মাৰে বুলি কবিয়ে কৈছে।\nপ্রঃ ৰ’দ জিকিমিকি’কাব্যগ্রন্থখনৰ ৰচক কোন? (Final-19)\nউঃ ৰ’দ জিকিমিকি’ কাব্যগ্রন্থখনৰ ৰচক কেশৱ মহন্ত।\nপ্রঃ আঘােণৰ পথাৰত কাম আৰু কাম কবিয়ে আঘােণৰ পথাৰত থকা কি কামৰ বিষয়ে ইংগিত কৰিছে? (Final-15/19)\nআঘােণৰ পথাৰত দাৱনীৰ কাম আছে।….\nআঘােণৰ পথাৰত কাম আৰু কাম।\nউঃ কবিয়ে আঘােণৰ পথাৰত ধান কটা আৰু ধান চপােৱা কামৰ কথা কৈছে। আঘােণৰ পথাৰখন পকা ধানেৰে সােণােৱালী হৈ পৰে। এই পথাৰখনেই হ’ল গাঁৱৰ কৃষকসকলৰ আশাৰ থল। সােণ বৰণীয়া হৈ থকা পথাৰখন দেখি তেওঁলােকৰ মনত কিমান যে আনন্দ লাগে। পুৰুষৰ সৈতে মহিলায়াে পথাৰৰ পৰা ধান কটা, ধান চপােৱা, চাহ জলপান যােগাৰ দিয়াকে ধৰি বহুতাে কাম কৰে। ধান চপাবলৈ দাৱনীয়ে মূৰত ওখকৈ খােপা বান্ধি লিহিৰি লিহিৰি আঙুলিৰ মুঠিত কাচিখন লৈ পথাৰত নামে। দাৱনীয়ে তামােলৰ পিকেৰে ওঁঠৰঙা কৰি ডালিম গুটীয়া দাঁত উলিয়াই হাঁহা আদি দৃশ্য কবিয়ে বৰ মনােৰম ৰূপত উপস্থাপন কৰিছে। সেইসময়ত কাৰাে সময় নাথাকে। দাৱনীসকলে আঘােণত ধান চপাই নথলে শ্রম যেন অথলে যাব। ইয়াত কবিয়ে আঘােণ মাহত মহিলাসকলৰ ব্যস্ততাৰ কথাকে কৈছে।\nআঘােণৰ কুঁৱলী কবিতা\nপ্রঃ আঘােণৰ কুঁৱলীত কবিৰ অন্তৰৰ বিষাদবােধ কিদৰে প্রকাশ পাইছে। (Final-19)\nউঃ কবিয়ে আঘােণৰ কুঁৱলী নামৰ কবিতাটিত এহাতে আঘােণৰ পথাৰৰ সােণােৱালী দৃশ্যৰে মন পৰশা চিত্র অংকন কৰিছে। আনহাতে কুঁৱলীয়ে বাট ভেটি আমনি কৰি কবিৰ অন্তৰৰ বিষাদবােধৰ ছবিও ফুটাই তুলিছে। আঘােণৰ পথাৰখনৰ লগত কবিৰ আশা-ভৰসা, প্রেম-বিৰহ লুকাই আছে। পথাৰত ধান দাই থকা দাৱনী জাকৰ মাজতে তেওঁৰ প্রিয়তমা সেউতীও আছে বুলি তাইৰ মুখখন চাবলৈ কবিৰ যে কিমান হেঁপাহ। দূৰৰ পৰাই কবিয়ে সেউতীক চাবলৈ চেষ্টা কৰিছে। আকাশেৰে উৰি যােৱা বন- হাঁহজাকৰ দৰে কবিৰ মনাে সেউতীৰ কাষলৈ উৰি যাব খােজে। কিন্তু তাতে কুঁৱলীয়ে বাধা দিছে। হঠাতে কুঁৱলীয়ে আহি কবিক বাধা দি বাট ভেটি ধৰিলে। তেওঁ চকুৰে একো নমনা হৈ সেউতীক নেদেখিলে লগে লগে কবিৰ মনলৈ বিষাদ আহিল। এইদৰে আঘােণৰ কুঁৱলীত ধাননি লুকালে আঘােণৰ কুঁৱলীয়ে দাৱনী ঢাকিলে, আঘােণৰ কুঁৱলীতে সেউতী হেৰালে, ডাঙৰি বান্ধিম বুলি তৰাজৰী তােলাতে থাকিল…।\nপ্র: আঘােণৰ কুঁৱলী’ কবিতাটিত কবিয়ে সেউতীক উদ্দেশ্যি বৌদেউক বন্ধনীত সােধা কাব্যপংক্তিটো কি আছিল? (Final-20)\nউঃ আঘােণৰ কুঁৱলী’ কবিতাটিত কবিয়ে সেউতীক উদ্দেশি বৌদেউক বন্ধনীত সােধা কাব্যপংক্তিটো হ’ল—\n(“বৌদেউ, আপুনিযে কৈছিলে সেউতীৰ কথা !\nমােৰ কথা সেউতীক কৈছিলে জানাে?”)\nপ্রঃ কেশৱ মহন্তই শিশুৰ বাবে ৰচনা কৰা পুথি দুধনৰ নাম লিখা। (Final-20)\nউঃ কেশৱ মহন্তই শিশুৰ বাবে ৰচনা কৰা পুথি দুখনৰ লাম হ’ল—(১) ওমলা ঘৰ আৰু (২) মা আমি শদিয়ালৈ য্যমেই।\nপ্রঃ আঘােণৰ কুঁৱলীয়ে কি ভেটিছে? (Final-20)\nউঃ আঘােণৰ কুঁৱলীয়ে বাট ভেটি ধৰিছে।\nব্যাখ্যা কৰাঃ (Final-20)\nআঘােণৰ আকাশেদি কোনােবা বিললে\nমন কাঢ়ি বন-হাঁহ জাকি মাৰি গ’ল।\nআঘােণৰ আকাশেদি ৰাগি আৰু ৰাগি।\nউ : উক্ত কবিতাফাঁকি আমাৰ পাঠ্যপুথিৰ অন্তৰ্গত কেশৱ মহন্তৰ ৰচিত আঘােণৰ কুঁৱলী’ নামৰ কবিতাটিৰ পৰা অনা হৈছে।\nআঘােণ মাহৰ সােণােৱালী পথাৰত ব্যস্ত থকাৰ সময়তাে যে ডেকা-ডেকেৰীৰ মনত প্ৰেমৰ ভাৱ উদয় হব পাৰে কবিয়ে উক্ত কবিতাফকিৰ দ্বাৰা তাকে ক’ব বিচাৰিছে।\nআঘােণ মাহৰ পথাৰত সােণবৰণীয়া ধাননীয়ে। মনােমােহা পৰিৱেশৰ সৃষ্টি কৰে। এই পৰিৱেশে কবিৰ প্রেমিক মনটোক বাৰুকৈয়ে আকর্ষিত কৰিছে। কবিয়ে। আঘােণ মাহৰ মাদকতাৰ কথা ভাবি কৈছে যে প্রেম হল স্বর্গীয় অনুভূতি। যিকোনাে পৰিৱেশত ডেকা-গাভৰু মনত প্রেমানুভূতি জাগ্রত হ’ব পাৰে। আঘােণমহীয়া আকাশৰ ওপৰেদি বন-হাহ উৰি যােৱা দেখিলে ডেকা-গাভৰুৰ মনাে ভাল পােৱাজনৰ কাষলৈ উৰা মাৰে। পকা ধানৰ মাজত দাৱনীহঁতক দেখিলে কবিয়ে পাহৰি যায় দুখ-বেদনা। এই দাৱনীজাকৰ মাজতে তেওঁৰ প্রিয়তমা সেউতীও থাকিব পাৰে বুলি কবিৰ মন উদগ্রীৱ হৈ পৰে। সিহঁতৰ খিল-খিল হাঁহিবােৰে কবিক উদ্বাউল কৰি তােলে।\nপ্রঃ কেশৱ মহন্তৰ প্রথম কবিতা পুথিখনৰ নাম কি? (Final-20)\nউঃ কেশৱ মহন্তৰ প্রথম কবিতা পুথিখনৰ নাম হল–আমাৰ – পৃথিৱী’।\nপ্রঃ কেশৱ মহন্তই তেওৰ কৰ্মজীৱন কোনখন শিক্ষানুষ্ঠানত আৰম্ভ কৰিছিল?\nউ : কেশৱ মহন্তই জামুগুৰিহাট হাইস্কুল শিক্ষক হিচাপে কর্মজীৱন আৰম্ভ কৰিছিল।\nপ্রঃ আঘােণৰ আকাশত কিহৰ ৰাগি আছে?\nউ : আঘােণৰ আকাশত উৰুলিৰ ৰাগি আছে।\nপ্রঃ অসমীয়া কবিতাৰ আধুনিক যুগ সৃষ্টিত বিশেষ অৰিহণা যােগােৱা তিনিখন আলােচনীৰ নাম লিখা।\nউঃঅসমীয়া কবিতাৰ আধুনিক যুগ সৃষ্টিত বিশেষ অৰিহণা যােগােৱা তিনিখন আলােচনীৰ নাম হল- (১) জয়ন্তী, (২) ৰামধেনু আৰু (৩) পছোৱা।\nপ্রঃ কেশৱ মহন্তৰ দুখন কবিতা পুথিৰ নাম লিখা।\nউঃ কেশৱ মহন্তৰ দুখন কবিতা পুথিৰ নাম হ’ল— (১) আমাৰ পৃথিৱী আৰু (২) কুঁৱলী আঁতৰি যা।\nপ্রঃ আঘােণৰ কুঁৱলী কবিতাটিত উল্লেখ থকা সেউতী কোন ?\nউঃ আঘােণৰ কুঁৱলী। কবিতাটিত উল্লেখ থকা সেউতী হল- কবিৰ ভালপােৱা সােতৰ বছৰীয়া গাভৰু ।\nপ্রঃ আঘোণৰ কুৱলী– কবিতাটিত কি ভাব প্রকাশ পাইছে?\nউঃ অসমীয়া গাঁৱলীয়া কৃষিজীৱী সমাজখনৰ বাবে আঘােণৰ পথাৰখন কিমান আপােন আৰু সােণগুটি ধানবােৰক লৈ কিমান সপােন ৰচনা কৰে–সেইভাৱ প্ৰকাশ পাইছে।\n(ক) লঘু পৰিহাসময়\nহাঁহিবােৰ তেড়ে হালধীয়া।\nউ : উক্ত কবিতাফাকি কেশৱ মহন্তৰ ৰচিত আঘােণৰ কুঁৱলী নামৰ কবিতাটিৰ পৰা-তুলি লােৱা হৈছে।\nকবিয়ে উক্ত কথাষাৰৰ মাজেৰে আঘােণৰ পথাৰখনৰ এটা সজীৱ চিত্র অংকিত কৰিছে।\nআঘােণৰ পথাৰত দাৱনীৱে ধান দাই থাকোতে লঘু পৰিহাসময় কথাৰ পাতনি মেলি খিলখিলাই হাঁহে। তামােলৰ পিকেৰে ওঁঠ ৰঙা কৰি ভালিমগুটীয়া দাঁত উলিয়াই হাঁহা তাৰ মাজৰ কোনােজনী দাৱনী গাভৰুক বিচাৰি ডাঙৰিবন্ধাৰ চলেৰে হয়তাে কোনােবা ডেকা তাইৰ কাষ চাপে। এজাক গাভৰুৰ মাজতে কবিৰ প্রিয়তমা সেউতীও আছে বুলি তেওঁ ভাবিছিল। দূৰৈৰ পৰা তেওঁ শুনিবলৈ পাইছিল দাৱনীজাকৰ খিল খিল হাঁহিবোৰ। কিন্তু সেই হাঁহিৰ কোনাে গভীৰ অর্থ নাছিল। কুঁৱলীয়ে সেই হাঁহিৰ অৰ্থ নোেহােৱা কৰি পেলালে।\nপ্রঃ (খ), বৌদেউ,\nআপুনি যে কৈছিল, সেউতীৰ কথা।\nমােৰ কথা সেউতীক কৈছিল জানাে?\nউঃ উক্ত কবিতাফাকি কেশৱ মহন্তৰ ৰচিত আঘােণৰ কুঁৱলী নামৰ কবিতাটিৰ পৰা তুলি লােৱা হৈছে। ইয়াৰ মাজেৰে সৰল-নিভাঁজ প্রেমৰ বতৰা প্রকাশ পাইছে।\nলিখকে অসমীয়া সমাজত থকা দেওৰেক আৰু বৌৱেকৰ মাজৰ নিবিড় সম্পর্কৰ কথা কৈছে । বৌয়েকে আনক নকলেও দেওৰেকৰ আগত কিছুমান কথা পাতে। ঠিক তেনেদৰে দেওৰেকেও ককায়েকক কোৱাৰ পৰিৱর্তে কিছুমান সুখ-দুখৰ কথা বৌৱেকক কয়। কবিয়েও প্রিয়তমাৰ কথা বৌৱেকক কবলৈ সংকোচ কৰা নাই। কিন্তু সেউতীক তেওঁৰ ভালপােৱাৰ কথা বৌয়েকে কৈছিল নে নাইকোৱা এয়া কবিৰ মনত সন্দেহ থাকি গল। সেই বাবে কবিৰ মন বিষাদেৰে ভৰি পৰিল।\nআঘোণৰ কুঁৱলী সাৰাংশ\nপ্রঃ আঘােণৰ কুঁৱলী কবিতাটোৰ মূলভাৱ লিখা\nমূলভাৱঃ ‘আঘােণৰ কুঁৱলী’ নামৰ কবিতাটিৰ মাজেদি কবি কেশৱ মহন্তদেৱে সােণবৰণীয়া আঘােণৰ এখনি বর্ণময় ছবি ফুটাই তুলিছে। আঘােণ মাহ কৃষিজীৱী গাঁৱলীয়া মানুহৰ সপােনৰ মাহ। কম বয়সীয়া গাভৰুহঁতে আঘােণৰ পথাৰত লিহিৰী আঙুলিৰে কাচি ধৰি ধানদোৱা কামত মগ্ন হয়। তলমূৰ কৈ থকা গাভৰুহঁতৰ খােপাবন্ধা মূৰবােৰ কুঁৱলীৰ আৱৰণে ঢাকি পেলায়। কবিয়ে আশা কৰিছিল সেই দৃশ্য উপভােগ কৰিবলৈ। কিন্তু কুঁৱলীৰ মায়াজালে তাত অন্তৰায়ৰ সৃষ্টি কৰিছে। পাতলীয়া কথাৰে হাঁহি-ধেমালী কৰি ধান দাই থকা দাৱনীখিনিৰ মাজতে কবিৰ ভাল লগা ছােৱালীজনী সেউতীও আছে নেকি তাক চাবলৈ কবিৰ অন্তৰত হাবিয়াস জাগিছে। কিন্তু কুঁৱলীৰ আচ্ছাদনে সেই দৃশ্য উপভােগ কৰাত বিধিপথালি দিছে। তামােলৰ পিকেৰে ওঁঠ ৰঙা কৰি খিল-খিল হাঁহিৰে পথাৰ মুখৰিত কৰা, ডালিম গুটীয়া দাঁতেৰে কিশােৰী গাভৰুসকলক এবাৰ চাবলৈ কবিৰ মনত জাগি উঠা হেপাহ খিনিত আঘােণৰ কুঁৱলীয়ে আউল লগাইছে। ‘আঘােণ’ মানেই যেন ব্যস্ততা আৰু সৌন্দর্যৰ এক মধুৰ সমাহাৰ। এফালে দাৱনীহঁতৰ ধান কটাৰ ব্যস্ততা আনফালে আকাশেদি জাকি মাৰি উৰি যােৱা বনৰীয়া হাঁহৰ নীড়মুখি, যাত্ৰাৰ নয়নাভিৰাম দৃশ্য।\nআঘােণ মাহে যুগ্মজীৱনৰ পাতনি মেলাৰ এটি ইংগিত বহন কৰিছে। খেতি-বাতি সামৰাৰ পিছত উৰুলিৰ জোকাৰেৰে বৈবাহিক সম্পর্ক স্থাপনৰ সপােন কবিতাটিৰ মাজত প্রতিফলিত হৈছে। ইয়াৰ মাজতেই কবিৰ ভাল লগা ছােৱালীজনী হেৰাই যােবাৰ বেদনাও প্রতিফলিত হৈছে। সেউতী নামৰ যিজনী ছােৱালী কবিৰ ভাল লাগিছিল সেই কথা ক’বলৈ কবিয়ের বৌয়েকক পাছিছিল। কিন্তু সেই কথা কোৱা নহ’ল। আঘােণৰ ব্যস্ততাই যেন সেই কথা তল পেলালে। আঘােণৰ কুঁৱলীৰ ধূলি-কুঁৱলী পৰিৱেশৰ মাজত যেন সেউতী বােলা ছােৱালীজনীও হেৰাই গ’ল। কবিৰ সপােনবােৰ যেন সপােন হৈয়ে ৰ’ল।\nপ্রঃ আঘােণৰ পথাৰৰ মন পৰশা চিত্র’\n….‘আঘােণৰ কুৱলীত কেনেদৰে প্ৰকাশ পাইছে আলােচনা কৰা।\nউ: কবিয়ে অসমীয়া গ্রাম্য জীৱনৰ নিভাজ ছবিখন প্রকাশ কৰিছে। আঘােণৰ সােণবৰণীয়া পথাৰখনেই হৈছে কৃষকৰ জীয়াই থকাৰ ভৰষা। পকা ধান দেখিলে খেতিয়কৰ মনত কিমান যে আনন্দ লাগে৷ জীয়ৰী-বােৱাৰী কাৰো সময় নাই। কিয়নাে গােটেইবছৰটোৰ বাবে খােৱা মুঠি গােটাবলৈ তেওঁলােক\nব্যস্ত হৈ পৰে। খেতিয়কৰ মনত বাঁহ লয় অনেক কল্পনাই। আঘােণৰ পথাৰে এখন নতুন ঘৰ পতাৰ সপােনে কাৰােবাক আনি দিয়ে। কবিয়েও কুঁৱলীৰ মাজেৰে দাৱনীজাকৰ মাজতে দূৰৈৰ পৰা চাব বিচাৰে প্রিয়তমা সেউতীক। কিন্তু আঘােণৰ কুঁৱলীয়ে বাট ভেটি ঢাকি ৰখাত একো নেদেখিলে। এয়া যেন কবিৰ নিৰ্ভাজ প্ৰেমৰ মাজত থিয় দিয়া এক বাধাৰ প্ৰাচীৰহে।\nকেশৱ মহন্ত কবিতা\nতৰা-জৰী →তৰা গছৰ জৰী।\nমােক তােল আঘােণ’→পকা ধানেৰে পৰিপূৰ্ণ হােৱা আঘােণক বুজাইছে।\nউৰুলি→শুভ কার্যত তিৰােতাসকলে কৰা ধ্বনি বিশেষ।\nৰাগি→নিচা, মাদকতা। কেচ্ কেচ্কা→কাচিৰে ধান কাটোতে হােৱা শব্দ।\nবিৰিঙা→অলপকৈ নিগৰি ওলােৱা।\nপতা- সােণ→সােণাৰীয়ে পিটি পাতল কৰা সােণ।\nডাঙৰি →ধানৰ সৰু সৰু মুঠি একেলগ কৰি বন্ধা ডাঙৰ মুঠা।\nপ্রঃ আঘোণৰ কুঁৱলীয়ে কবিক কিদৰে আমনি কৰিছে বুজাই লিখা?\nপ্রঃ আঘােণৰ কুঁৱলী কবিতাটোৰ মূলভাৱ লিখা?


আমেৰিকাৰ দৰা (নন্দিতা খাখলাৰী) - সাহিত্য ডট অৰ্গ\n: তই ‘সন্ধানী’ ত নিদিয় কিয়?\nমূৰটো ঘূৰাই গ’ল৷ সন্ধানী? সন্ধানী বৰা? তাই চোন আমাক হোষ্টেলত আটাইতকৈ বেছি ৰেগিং কৰা সেই অসুৰীজনী আছিল৷ দিনে-ৰাতি সন্ধানীৰ সন্ত্ৰাসত ভয়তে পেটত ভাত নগৈছিল আমাৰ৷ তাইৰ পৰা বিশেষ মৰম পাই থোৱা লগৰ দুজনী মানে এতিয়া তাইক পালে দুই চৰ মাৰিলোঁহেতেন বুলি জঁকি উঠে৷ সেইজনী সন্ধানীক আকৌ মই কি গৰজত কিবা দিবলৈ যাম! খঙেই উঠি আহিল তিঙিচকৈ৷ বিভালৈ চালোঁ, টিভিৰ সমুখত বহি ষ্টাৰ প্লাছৰ ‘পৱিত্ৰ ৰিস্তা’ত তাইৰ দুচকু নিবদ্ধ৷ তাৰ মাজত হঠাতে সন্ধানীৰ উল্লেখ৷\n: অই, সন্ধানী বৰাক মই কিয় কিবা দিবলৈ যাম অ’?\nএইবাৰ বিভাৰ আচৰিত হোৱা পাল৷ ‘পৱিত্ৰ ৰিস্তা’ৰ পৰা চকু ঘূৰাই মোৰ ওপৰত নিক্ষেপ৷\n: কোন সন্ধানী বৰা?\n: কিয়, তইয়ে চোন ক’লি এইমাত্ৰ সেই অসুৰীজনীক কিবা দিবলৈ?\n: তোৰ নহ’ব আৰু! মই ‘সন্ধানী মেট্ৰিমনী’ৰ কথা কৈছোঁ৷ প্ৰফাইল এটা খোল তাত৷ সদায় এনেকৈয়ে থাকিবি নেকি?\n: কি? ? অই, অমুকীৰ ইমান বেয়া দিন আহা নাই৷ কাৰোবাক লগ পালে এনেই পাম, এইবোৰ মেট্ৰিমনীয়েল চাইটৰ বজাৰখনত বিয়াৰ বেহা মেলিব নোৱাৰি৷ অলপ ভাল নালাগিল, অলপ প্ৰেম নহ’ল, বুকুত অলপ আবেগৰ উখল-মাখল নহ’ল! ধেই! তেনেকৈ আৰু কাৰোবাৰ লগত বিয়া হ’ব পাৰিনে? বুকু ফিন্দাই ক’লোঁ৷\n: থ’ থ’! গল্প-কবিতা লিখি লিখি তোৰ মূৰটো গ’ল৷ আমাৰ মানুহবোৰ যে এতিয়াও ইমান বেকৱাৰ্ড হৈ আছে৷ মেট্ৰিমনীয়েল ছাইটৰ নাম শুণিলেই মহাপাপ হোৱা যেন পায়৷ দূৰ সম্পৰ্কীয় মাহী-খুড়ীয়ে আনি দিয়া ল’ৰাৰ খবৰটোতকৈনো কেনেকৈ বেলেগ হয় সেইটো? একেই অচিনাকি মানুহেই নহ’ল জানো?\nভাবি চালোঁ, কথাটো নোহোৱা নহয়৷ হ’ল বুলি…পিছে বিভাৰ কপাল কোঁচাই থকা মুখখনলৈ চাই বিশেষ একো নোকোৱাই ভাল বুলি চুপ হৈ বহি থাকিলোঁ৷ ‘পৱিত্ৰ ৰিস্তা’ চলি থাকিল টিভিত৷ গোটেই সময়খিনি নায়িকাৰ ক্ৰন্দনৰতা মুখখন চাই চাই চিৰিয়েলখনৰ নাম কেনেকৈনো ‘পৱিত্ৰ ৰিস্তা’ হ’ব পাৰে তাকেই ভাবি থাকিলোঁ৷\nতিনিদিন পিছত বিভাৰ ফোন, ‘অই তোৰ কাৰণে ল’ৰা এটা চাইছো৷ ইঞ্জিনীয়েৰ, বিৰাট ভাল প্ৰ’ফাইল, আমেৰিকাত থাকে৷ তাতে পঢ়ি তাতেই চাকৰি কৰি আছে’৷\n: কি? গোটেই ভাৰতবৰ্ষখনত তই ল’ৰা এটা বিচাৰি নাপালিনে যে চিধাই আমেৰিকা যাবলগীয়া হ’ল?\n: ফাল্টু কথা নবকিবি৷ আমেৰিকাত থকা এন আৰ আই ল’ৰা পাবৰ কাৰণে ছোৱালী বলিয়া হৈ থাকে আৰু তই ঠাত্তা কৰিব আহিছ? শুণ, তোক আজি সি ফোন কৰিব৷ ৰাতি সোনকালে বেঙীৰ দৰে শুই নাযাবি, মানে তাত দিন হ’লে ইয়াত ৰাতি ন’! চ’ সি নিজৰ টাইমতহে ফোন কৰিব আৰু দেচোন৷ মোৰ ইজ্জতৰ কথা আছে, ভালকৈ কথা পাতিবি৷ তোৰ সেই যুক্তিবাদী মূলাগাভৰুৰ বীৰাংগনা ৰূপটো দেখুৱাব নাযাবি৷ থওঁ এতিয়া, কাম আছে বহুত৷\n: ৰ’ চোন ৰ’…. হেল্লো? বিভা? … নাই সংযোগ বিচ্ছিন্ন৷ তাৰ পিছত বিভাৰ মোবাইল অ’ফ৷ চিন্তাত পৰিলোঁ, কি কৰা যায়! সচাঁই ফোন আহিব নেকি? আহিলে ধৰিম নে? ধৰিলোৱে যেনিবা, কি কথা পাতিম? শেষ দুবাৰৰ দৰে সেই পুলিচে জেৰা কৰাৰ দৰে প্ৰশ্ন সোধা কেইটাৰ দৰে মক্কেল হ’লে মিছাই মূৰটো এসপ্তাহলৈ নষ্ট হৈ থাকিব৷ কিন্তু বিভাৰ ইজ্জতৰ কথাটো থকিল নহয়!\nৰাতিলৈ ৰুমমেট মমীৰ লগত ফেচবুকত অনুসন্ধান৷ প্ৰফাইল দেখিয়ে ‘বিগ টাৰ্ণ অফ্’! প্ৰফাইল ফটো, কাভাৰ ফটো সকলোতে নিজৰ ফটো সজাই থোৱা ল’ৰাবোৰে নিজক লৈ কিবা কপ্লেক্সিটিত ভোগে বুলি বহুদিনিয়া বিশ্বাস৷ এখেতেও চাগৈ একেই মেটেৰিয়েল! তাতে ওখই–পাখই কুন্দত কটা চেহেৰা৷ কথা নপতাই ভাল হ’ব বুলি ভাবিতেই ফোনটো বাজিল দীঘলীয়াকৈ৷ মমীয়ে ফিচিককৈ হাঁহিলে৷\nতাৰপিছৰ কথাখিনি সাধাৰনতে যেনেকুৱা নহয়, প্ৰথমবাৰৰ বাবে তেনেকুৱা হ’ল৷ আমেৰিকা হ’লে কি হ’ব, ভাৰতৰ নিচিনাই চিম্পল দেখোন! চেঞ্চ অৱ হিউমাৰ এক্সিলেণ্ট! প্ৰথম বাৰ্তালাপ পঞ্চাছ মিনিট, দ্বিতীয় বাৰ্তালাপ ডেৰ ঘণ্টা… উইকএণ্ডৰ পৰা ডেইলী, তাৰপৰা লাঞ্চ ব্ৰেকত, লাহেকৈ গুডমৰ্ণিং-গুডইভিনিং-গুডনাইট-স্কাইপ… সকলো মিলি মুঠতে আমেৰিকা-ভাৰতৰ সময় একাকাৰ! কথা পাতোতে পাতোতে জীৱনত কেতিয়াও শুণি নোপোৱা খাই নোপোৱা এগাল খাদ্যৰ নাম শুনা হ’ল, কেতিয়াবা আমেৰিকাই লাঞ্চত থাই খায়, কেতিয়াবা মুখত নুফুটা ইটালিয়ান, কেতিয়াবা ডিনাৰত মেডিটেৰেনিয়ান চিকেন স্কোৱৰ্মা৷ কেতিয়াবা আমেৰিকাৰ অফিচত ৰাতি দুটা বাজে, ভাৰতত মৰমৰ দুঃশ্চিন্তা! আমেৰিকাই স্পৰ্টছ ভাল পায়, জীৱনত সদায় বাতৰিকাকত খেলৰ শিতান স্কিপ কৰি যোৱা অমুকীৰ আমেৰিকান ফুটবলৰ খেলুৱৈ দুজনমানৰ নামো মুখস্থ হ’ল৷ ভিডিঅ’ চাটত আমেৰিকাৰ ৰাস্তা-পদূলি-ঘৰ-বাথৰূম আদিও দেখাৰ সৌভাগ্য হ’ল! গছৰ ৰঙা পাত দেখুৱাই আমেৰিকাই বুজালে ‘ফ’ল ছিজন’ কি হয়৷ আমেৰিকাৰ চিম্পল মনটোৱে আঘাত নাপাওক বুলিয়ে বেঙীৰ দৰে নজনাৰ ভাও ধৰি ‘ফ’ল ছিজন’ৰ জ্ঞান লভা হ’ল৷ ভাৰতেও বুজালে, গছৰ পৰা পাত সৰাকে আমাৰ ইয়াত স(শ)ৰত ঋতু নকয়৷ ইমান যে একো নাজানে, আমেৰিকালৈ ভাৰতৰ মৰম লাগি যায়!\nএমাহ ধৰি আমেৰিকা-ভাৰতৰ সময় একাকাৰ হোৱাৰ পিছত হঠাতে এদিনৰ পৰা আমেৰিকাৰ খবৰ নাই৷ নাই যে নাই, একেবাৰে গুগল মেপতো বিচাৰি পাবলৈ নাই৷ ইফালে বুকুভগা দুখ-চিন্তাত বাৰ ঘণ্টা আগত চলা ভাৰতত সময় স্থৱিৰ! দিন-ৰাতি নাযায়–নুপুৱায়! চকুপানীত গাৰুৰ কপাহ ন’হলেও কাভাৰখন বাৰুকৈয়ে তিতিল৷ পিছে আমেৰিকা আৰু কোনোপধ্যে ৱৰ্ল্ড মেপত নাই৷ কোনখন বিশ্বযুদ্ধ হ’ল বাৰু! ফেচবুক, ফোনটোতে অপেক্ষাৰত হৈ হৈ অৱশেষত লাহে লাহে ভাৰতত পানী শুকাল, ঘড়ীৰ কাটাইও কিছু লৰচৰ কৰিলে৷ দহদিন পিছত এদিন হঠাতে মমী পাগলৰ দৰে চিঞৰি চিঞৰি ঘৰ সোমাল,\n: অই..ফেচবুক খোল, ফেচবুক খোল! !\n: আমেৰিকাই বিয়া পাতিলে!\n: কি? ?\nকম্পিত বুকু, মেলা মুখখন লৈ ফেচবুক খুলিলোঁ৷ ইমান চিম্পল যেন লাগিছিল চোন! দুখ-ইৰ্ষাত দুচকু জলক-তবক৷ আগতে ৰুমাল এখন যোগাৰ কৰি লোৱা হ’লে ভাল আছিল, মনে মনে ভাবিলোঁ৷ পিছে এয়া কি! আমেৰিকাৰ প্ৰফাইল খুলি হতবম্ব! হাঁহিম নে কান্দিম! ! মমী হাঁহিত পাগল৷ ভগৱান ভাল বচালা, এইবেলি তোমাৰ নামত ক’লা পঠা এটা এৰি দিবই লাগিব বুলি মনতে সেৱা এটাই জনালোঁ৷ পূৰ্বৰ বিশ্বাস আৰু বেছি প্ৰগাঢ় হ’ল! ল’ৰাৰ প্ৰফাইল ফটো আৰু কাভাৰ ফটোত দুজন ল’ৰাই চেনী হাঁহি মাৰি সাৱটা-সাৱটি কৰি ফটো লগাই ‘জাষ্ট মেৰিড’ লিখি থলে আৰু বুজিবলৈ বাকী নাথাকে তেৰাৰ কোনবিধ কম্প্লেক্সিটি আছে! !\nগধূলি বিভালৈ ফোন,\n: হেৰৌ, আমেৰিকাৰ খবৰটো ক’ত পাইছিলি সচাঁকৈ ক’চোন তই?\n: এহ্ বাদ দেচোন!\n: ক’বি নে?\n: ..হেৰি নহয় ..মানে… ‘সন্ধানী’ত! ! !\nপিছফালৰ পৰা মমীৰ মাত, ‘অই, আজি পিছে ডিনাৰত চিকেন স্কোৱাৰ্মা খাবি নেকি’? ?\n[সম্পূৰ্ণ কাল্পনিক ঘটনা, কোনো জীৱিত বা মৃত ব্যক্তিৰ লগত সম্পৰ্ক নাই! কাৰো আবেগ-অনুভূতিক আঘাত দিয়াৰো উদ্দেশ্য নাই ]\n← প্ৰেম, চিগাৰেট অথবা শূন্যতাৰ সাধু (উপাসনা কৃষ্ণাত্ৰেয় শৰ্মা)\nতোমালোকক ভাল পাওঁ (উৎপলা কৌৰ) →\nশিপাৰ যাতনা – সুপ্ৰকাশ ভূঞা\nৰাজআলিৰ সোণমইনা (জ্যোতিৰেখা তালুকদাৰ)


প্ৰৱন্ধঃ ষ্টিফেন হকিং আৰু দুজন অবিস্মৰণীয় সম্পাদক:: পংকজজ্যোতি মহন্ত - অসমীয়াৰ সুখ-দুখ\nHome ARTICLE PANKAJ JYOTI MAHANTA পংকজজ্যোতি মহন্ত প্ৰৱন্ধ প্ৰৱন্ধঃ ষ্টিফেন হকিং আৰু দুজন অবিস্মৰণীয় সম্পাদক:: পংকজজ্যোতি মহন্ত\nপ্ৰৱন্ধঃ ষ্টিফেন হকিং আৰু দুজন অবিস্মৰণীয় সম্পাদক:: পংকজজ্যোতি মহন্ত\nxukhdukh.com August 26, 2018 ARTICLE, PANKAJ JYOTI MAHANTA, পংকজজ্যোতি মহন্ত, প্ৰৱন্ধ,\nষ্টিফেন হকিঙক কেৱল এজন বিজ্ঞানী বুলি ক'লে ভুল কৰা হ'ব৷ তেওঁ আছিল এজন বিজ্ঞানী আৰু এজন বিজ্ঞান লেখক, যি বিজ্ঞান জনপ্ৰিয়কৰণত বিৰল অৰিহণা যোগালে৷ তাৰোপৰি মানুহৰ জীৱনবোধ, পৰিৱেশতন্ত্ৰ, সামাজিক তথা ৰাজনৈতিক বিষয়ত দিগদৰ্শনকাৰী বক্তব্যও তেওঁ আগবঢ়াইছিল। যদি মোৰ ভুল হোৱা নাই তেন্তে ক'ব পাৰি - এনে বহুমাত্ৰিক বৈশিষ্টৰে বিশ্ববন্দিত হোৱা বিজ্ঞানী আছিল আৰু মাথোঁ দুজন, এজন এলবাৰ্ট আইনষ্টাইন আৰু আনজন বাৰ্ট্ৰাণ্ড ৰাছেল (বিজ্ঞসকলে এই দিশটোত বহল আলোচনা কৰিলে ভাল হ'ব)৷\nহকিঙৰ প্ৰায় ৪০ বছৰ বয়সত ঘৰ চলাবলৈ, সন্তানৰ পঢ়াৰ খৰচ দিবলৈ ধনৰ নাটনি হৈছিল৷ তেতিয়াৰ এজন বিশ্ববিখ্যাত বিজ্ঞানী তথা সন্মানীয় অধ্যাপক হিচাপে আনসকলৰ দৰে তেওঁৰো ধনৰ নাটনি নহ'লহেঁতেন৷ কিন্তু তেওঁ যেন এখন সৰু-সুৰা হস্পিতেলেই অহৰহ লগত লৈ ফুৰিবলগীয়া হৈছিল৷ সেয়েহে সাধাৰণ পাঠকৰ বাবে তেওঁ এখন কিতাপ লিখিবলৈ মন কৰিলে৷ কিতাপখনৰ নাম হ’লগৈ A brief history of time (সময়ৰ এক সংক্ষিপ্ত ইতিহাস)।\n“সময়ৰ এক সংক্ষিপ্ত ইতিহাস” হকিঙৰ প্ৰথম গ্ৰন্থ নহয়। এইখনৰ পূৰ্বে তেওঁৰ তিনিখনমান বিদ্যায়তনিক গ্ৰন্থ প্ৰকাশ হৈছিল। হকিং আছিল কেম্ব্ৰিজ বিশ্ববিদ্যালয়ত আৰু সেই সময়ত কেম্ব্ৰিজ ইউনিভাৰ্চিটি প্ৰেছৰ (Cambridge University Press) এজন সম্পাদক আছিল চাইমন মিট্টন (Simon Mitton)। এখন বিদ্যায়তনিক কিতাপ সম্পাদনা কালত চাইমনে হকিঙক বিশ্বব্ৰহ্মাণ্ড সম্পৰ্কীয় সাধাৰণ পাঠকৰ সহজবোধ্য কিতাপ এখনো লিখিবলৈ পৰামৰ্শ দিলে। কথাষাৰ হকিঙৰ মনঃপূত হ’ল। দুয়োৰে অফিছো তেতিয়া ওচৰা-ওচৰি আছিল আৰু সেই নতুনকৈ ওলাবলগীয়া কিতাপখনৰ সম্পৰ্কে দুয়োৰে মাজত মাজে মাজে আলোচনাও চলিছিল।\nসেয়া আছিল ১৯৮০ৰ পৰা ১৯৮২ চন। ১৯৮৩ চনৰ আগভাগত হকিঙে কিতাপখনৰ পাণ্ডুলিপি চাইমনৰ হাতত জমা দিলে। আৰু প্ৰথমেই হকিঙৰ চিধা কথা— তেওঁ গৱেষণাৰ বহু মূল্যৱান সময় একাষৰীয়া কৰি কিতাপখন লিখিছে, গতিকে তেওঁৰ ৰয়েল্টিৰ ধন বেছি হ’ব লাগিব। তেওঁক ধনৰ প্ৰয়োজন, তেওঁ কিতাপখন অধিক পাঠকৰ ওচৰলৈ যোৱাতো বিচাৰিছে, সেয়েহে তেওঁৰ স্পষ্ট মত যে কিতাপখন বিমান-বন্দৰবোৰৰ বিপণীবোৰতো উপলব্ধ হ’ব লাগিব।\nপাণ্ডুলিপিটো মোকোলাই চাইমনে দেখিলে কথাবোৰ সাধাৰণ পাঠকৰ বাবে দুৰূহ। কেইসপ্তাহমান সম্পাদনা কৰি হকিঙে পাণ্ডুলিপি পুনৰ জমা দিলে। কিন্তু তেতিয়াও সেইখন সাধাৰণ পাঠকৰ বাবে যোগ্য হৈ উঠা নাই। অত্যন্ত গভীৰতাপূৰ্ণ আৰু সংক্ষিপ্ত বৈজ্ঞানিক পৰিভাষাৰে গোটেই পাণ্ডুলিপিটো ভৰপূৰ। চাইমনৰ মতে, তাত থকা প্ৰতিটো সমীকৰণে কিতাপখনৰ বজাৰ নমাই আনিব।\nএই বিষয়ৰ কিতাপ এইখনেই প্ৰথম নহয়। ইতিমধ্যে কেইবাখনো লিখা হৈছিল আৰু সেইবোৰ যথেষ্ঠ বিক্ৰীও হৈছিল। এই বিষয়ৰ গৱেষকৰূপে হকিং ইতিমধ্যে বিশ্বপ্ৰসিদ্ধ আৰু তেওঁ কিতাপখনত নিজৰ গৱেষণাৰ নতুন বস্তুও সন্নিবিষ্ট কৰিছে, বিশ্বব্ৰহ্মাণ্ডখন সম্পৰ্কে মানুহেনো এতিয়ালৈকে কিমান বুজিছে সেয়া তেওঁ তাত চৰ্চা কৰিছে। কিন্তু, তেওঁ বিচৰা দৰে ইমান পাঠকৰ মাজলৈ কিতাপ এখন নিয়াৰ চেষ্টা এটা বিদ্যায়তনিক প্ৰকাশন প্ৰতিষ্ঠানে কৰিব নোৱাৰে। সেয়েহে সংশোধিত পাণ্ডুলিপিটো লৈ তেওঁ এটা ব্যৱসায়িক প্ৰকাশন প্ৰতিষ্ঠান Bantam Booksৰ লগত চুক্তি কৰিলে।\nBantam Booksৰ হৈ হকিঙৰ লগত যোগাযোগ কৰিছিল প্ৰতিষ্ঠানটোৰ এজন সম্পাদক পিটাৰ গুজাৰ্দিয়ে (Petter Guzzardi)। হকিঙৰ কিতাপখন সম্পাদনাৰ দায়িত্বও তেওঁৰ হাততে পৰিল। পাণ্ডুলিপিৰ বক্তব্যবোৰক লৈ পিটাৰে অজস্ৰ প্ৰশ্ন আৰু আভিযোগ উত্থাপন কৰিবলৈ ধৰিলে। হকিঙে সেইবোৰ পুনৰাই লিখিব লগা হ’ল। কিন্তু, হকিঙে নতুন ধৰণে লিখাৰ পিছতো, পিটাৰ নিজে সন্তুষ্ট নোহোৱা পৰ্যন্ত, নিজে বুজি নোপোৱা পৰ্যন্ত অংশবোৰ তেওঁ বাৰে বাৰে নতুনকৈ লিখিব লগা হ’ল। একোটা অধ্যায় হকিঙে পুনৰ লিখি পঠিয়ায়, আৰু গুজাৰ্দিয়ে অজস্ৰ খুঁত উলিয়াই অসংখ্য প্ৰশ্নৰ দীঘল লিষ্ট এখনৰ সৈতে সেইখিনি পুনৰ ঘূৰাই পঠিয়ায়। এই কামবোৰ ইমান বেছি হৈছিল যে সম্পাদনা কাম শেষ নহ’বই বুলি হকিঙে ভাবিছিল। অৱশেষত সাধাৰণ পাঠকৰ বাবে আজিৰ ৰূপৰ কিতাপখন সম্পূৰ্ণ হৈ উঠিল। আৰু শেষত কিতাপখনত কেৱল এটা সমীকৰণহে থাকিলগৈ!\nকিতাপখনৰ নামটোৱো পাণ্ডুলিপিত A brief history of time নাছিল। হকিঙে শিৰোনাম দিছিল From the big bang to black holes, আৰু উপ-শিৰোনামো আছিল A short history of time হে। পিটাৰে shortটো সলাই brief কৰালে। আৰু পূৰ্বৰ উপ-শিৰোনামটোহে মুখ্য শিৰোনাম কৰালে। প্ৰায় চাৰি বছৰৰ সম্পাদনাৰ পাছত, ১৯৮৮ চনত কিতাপখন প্ৰকাশ হ’ল।\nপ্ৰকাশৰ লগে লগে কিতাপখনে অভিলেখ সৃষ্টি কৰিলে। দূৰদৰ্শন, মুকলি বক্তৃতা অনুষ্ঠান আদিলৈ হকিং নিমন্ত্ৰিত হ’ল, আলোচনীৰ বেটুপাতত তেওঁ স্থান লাভ কৰিলে। যাৰ ২১ বছৰ বয়সত চিকিৎসকে সন্দেহ কৰিছিল আৰু মাথোঁ দুবছৰহে জীয়াই থাকিব বুলি; সেই দুবছৰতকৈয়ো অধিক তেওঁ জীয়াই থাকিল, কিন্তু হুইলচেয়াৰত আবদ্ধ হৈ। প্ৰায় সম্পূৰ্ণ শৰীৰ অৱস, মাত-কথা অস্পষ্ট। পিটাৰ গুজাৰ্দিয়ে পাণ্ডুলিপিটো সম্পাদনা কৰি থকা কালত হকিঙে সেই সামান্য বাকশক্তিও চিৰদিনৰ বাবে হেৰুৱাব লগা হ’ল। ভাৱ প্ৰকাশৰ বাবে, তেওঁৰ হুইলচেয়াৰখনত বিশেষভাৱে নিৰ্মিত কম্পিউটাৰ সংলগ্ন কৰিব লগা হ’ল। ইমান দুৰ্যোগৰ পাছতো অত্যন্ত উচ্চ স্তৰৰ গৱেষণাৰ বাবে তেওঁ বিশ্বপ্ৰসিদ্ধি অৰ্জন কৰাৰ লগতে ইতিমধ্যে এক আশ্চৰ্যতো পৰিণত হৈছিল। কিন্তু, “বিশ্বপ্ৰসিদ্ধি” কথাটো ওপৰত কেইবাবাৰো উল্লেখ কৰা হৈছে যদিও, “বিশ্বপ্ৰসিদ্ধি”ৰো একোটা পৰিসৰ থাকে। কিতাপখন প্ৰকাশৰ লগে লগেহে হকিঙৰ পৰিচয় জনমানসলৈ বিয়পিবলৈ ধৰিলে। মানুহে দেখিবলৈ পালে, ইমান জটিলতাৰ পাছতো তেওঁৰ অৱস্থিতিত ফুটি উঠে এক জ্যোতিৰ্মান প্ৰশান্তি। সদায় নিৰুদ্বেগ, সপ্ৰতিভ তেওঁৰ কথা-বতৰা। তাৰোপৰি কথা-বতৰা আৰু আচৰণত সঘনাই থকে গম্ভীৰ ৰসিকতা আৰু দুষ্টালি। এটা সদা-সক্ৰিয় মন। তেওঁৰ এইবোৰ ৰূপে, কোনোবা একোটা অংগ নোহোৱা হোৱা মানুহকে কেৱল অনুপ্ৰেৰণা যোগোৱা নাছিল৷ প্ৰয়োজনীয় আটাইবোৰ কোষ, আটাইবোৰ স্নায়ু সক্ৰীয় হৈ থকাৰ পাছতো, আটাইবোৰ হাড়ে ঠিকমতে কাম কৰি থকাৰ পাছতো যিসকল মানুহে মানসিক অৱসাদজনিত বিকলাংগতাৰে লেপেট খাই পৰি থাকে তেওঁলোককো তেওঁৰ এই ৰূপবোৰে জগাই উঠাই দিছিল৷ এনেদৰে তেওঁৰ কাহিনী কোটি কোটি মানুহৰ অন্তৰৰ এটা সম্বলৰ দৰে হৈ পৰিল। জনসমানসত তেওঁ তাৰকাত পৰিণত হ’ল।\nকেইবছৰমান আগৰে তথ্য মতে, কিতাপখন বিক্ৰী হৈছে এক কোটিৰ অধিক ক’পি। এই হিচাপত কোৱা হয়, বিশ্বৰ জনসংখ্যাৰ প্ৰতি ৭৫০জন মানুহৰ ভিতৰত এজনে কিতাপখন কিনিছে। গতিকে, নিশ্চয় বিশ্বৰ প্ৰতি ২০০-৩০০জন মানুহৰ ভিতৰত এজনে কিতাপখনৰ কথা জানে।\nকিতাপখন ইমান মানুহৰ কাষলৈ যোৱাৰ কেইবাটাও কাৰণ আছে। কিন্তু, সেই সম্পাদক দুজনৰ অৱদানৰ কথা এবাৰ ভালকৈ ভাবি চাওকচোন। হকিঙৰ দৰেই তেওঁলোকৰ সেই অৱদানো কিংবদন্তী। হকিঙৰ মৃত্যুৰ পাছত শ্ৰদ্ধা জনাই কেইবাখনো আন্তঃৰাষ্ট্ৰীয় কাকত-আলোচনীয়ে দুয়োজন সম্পাদকৰ সেই অভিজ্ঞতাৰ স্মৃতিচাৰণো প্ৰকাশ কৰিছে।\nসেই কিতাপখনত এটা যাদু আছে। পঢ়ি থাকোঁতে কাঠিন্যই আবৰি ধৰিলেও এটা মুহূৰ্তত শব্দ-বাক্য-বৰ্ণনাই এটা যাদু কৰি চাৰি পৃষ্ঠামান আগুৱাই লৈ যায়; চাৰি পৃষ্ঠামান আগুৱাই যাবলৈ পাঠকক বাধ্য কৰে। আৰু সেইখিনি গৈ গৈ আকৌ কাঠিন্যই আবৰি ধৰা যেন পাওঁতেই পুনৰ সি যাদু কৰি লৈ যায় আন কেইটামান পৃষ্ঠা পাৰ কৰি।\nপাছৰ কালত হকিঙে কেইবাখনো কিতাপ লিখিছিল। তেওঁ এজন বিশ্ববিখ্যাত লেখক। বিশ্ববিখ্যাত লেখক হ’বলৈ এটা নিজত্ব থাকিবই লাগিব। কিন্তু, তেওঁ দৰে লেখক এজনৰ বাবেই একোজন সম্পাদকৰ গুৰুত্ব ইমান বেছি!! কিমান লিখন-পৰীক্ষণ-পুনৰলিখন!! সেই সম্পাদক দুজন নথকাহ’লে আজিৰ হকিঙক পোৱা নগ’লহেঁতেন। বিজ্ঞান জনপ্ৰিয়কৰণৰ কেইবাটাও ঢাপ জগতখন পিছুৱাই থাকিলহেঁতেন। গতিকে, সৰু পৰিসৰৰ একোজন লেখকৰ বাবে একোজন সম্পাদকৰ গুৰুত্ব কিমান বেছি!! এইটো কেৱল বিজ্ঞান লেখা বুলিয়েই নহয়, সকলো লেখাৰ ক্ষেত্ৰতে প্ৰযোজ্য। এই এটা অভাৱৰ বাবে আমাৰ কিমানবা লেখক ধেনা ৰূপতেই পৈণত বুলি চিনাকি হৈ সুস্বাদহীন কাৰণে সহজে হেৰাই গৈছে!! ইয়াৰ কুফল ভোগ কৰে সমাজে। হকিঙৰ মৃত্যুৰ পাছতে ছ’চিয়েল নেটৱৰ্কিং ছাইটত কিছুমান মানুহে কোৰাণ, বেদ-উপনিষদ, হনুমান চালিছা আদিৰ সাধুকথালৈ মনত পেলাইছে। সাধুৰ প্ৰতি মানুহৰ আগ্ৰহ সদায় বেছি, এতিয়াও আমি Game of Thronesৰ দৰে ছিৰিয়েল চাই ভাল পাওঁ, Mission: Impossible চিৰিজৰ চিনেমা চাই ভাল পাওঁ, শ্বেইক্সপীয়েৰৰ ডাইনীৰ কাহিনী পঢ়ি ভাল পাওঁ। সেই বৰ্ণনাবোৰে আমাক সহজে আকৰ্ষণ কৰে। বৈজ্ঞানিক সত্যবোৰ সেইধৰণৰ ৰোমাঞ্চকৰ ৰূপত নাপালে, “কোৰাণত লিপিবদ্ধ ব্যাখ্যাৰ পৰা আজিৰ বিজ্ঞানে চমকপদ ফল দেখুৱাব পাৰিছে”, “বেদতে সকলো আছিল”, “পৃথিৱীৰ পৰা সূৰ্যলৈ দূৰত্ব হনুমান চালিছাতে সঠিকভাৱে দিয়া আছিল” আদি কথা কোৱা মানুহ ওলাবই। সেয়েহে হকিং আৰু সেই সম্পাদকদ্বয়ে মিলি চলোৱা কিংবদন্তীস্বৰূপ প্ৰচেষ্টাটো আমাৰ মাজত ব্যাপক হ’ব লাগিব।\nTags # ARTICLE # PANKAJ JYOTI MAHANTA # পংকজজ্যোতি মহন্ত # প্ৰৱন্ধ\nBy xukhdukh.com on August 26, 2018\nLabels: ARTICLE, PANKAJ JYOTI MAHANTA, পংকজজ্যোতি মহন্ত, প্ৰৱন্ধ\nতাজা খবৰঃ সংঘাতৰ পৰা স্বৰ্ণলৈ স্বপ্না বৰ্মন:: নীলি...\nমনৰ কথাঃ খেলুৱৈৰ প্ৰতিভা, জাতি আৰু হিমা দাস:: শোণি...\nবাতৰিঃ জেএনইউত ‘ইশান উদয়’:: এবিভিপিয়ে উগ্ৰপন্থী সজ...\nমনৰ কথাঃ আমি অসমীয়া নহওঁ দুখীয়া আৰু বিজতৰীয়া সংস্...\nচিন্তনঃ এন আৰ চিৰ খচৰা আৰু বর্ধিত ভিজিলান্টিজিমৰ স...\nমনৰ কথাঃ পাপ্পাৰাজি চেনেলৰপৰা হিমাক বচাব লাগিব:: প...\nমুক্তচিন্তাঃ শিল্পীৰ স্বাধীনতাৰ সীমাৰেখা কি? ডাঃ ...\nভাল খবৰঃ বিশ্বশ্ৰেষ্ঠ চাহৰ খিতাপ আৰ্জিলে অসমৰ থলু...\nপ্ৰৱন্ধঃ ষ্টিফেন হকিং আৰু দুজন অবিস্মৰণীয় সম্পাদক...\nজীৱনৰ অনুভৱঃ ক’তনো হেৰালি অ’ ল’ৰালি:: লীলাকান্ত প...\nমনৰ কথাঃ নিৰ্যাতিতা নাৰী আৰু বিজ্ঞাপনত বেটী বচাও :...\nচিন্তনঃ ইণ্টাৰনেটত অসমীয়া লিপিৰে আমি কিয় লিখিব লাগ...\nপ্ৰৱন্ধঃ এন আৰ চিৰ খচৰা আৰু শ্ৰেণীস্বাৰ্থৰ বিচাৰ::...\nপ্ৰৱন্ধঃ গণতন্ত্ৰৰ প্ৰহৰীলৈ অশনি সংকেতঃ সংবাদ মাধ্...\nচিন্তনঃ আমি ভাৰতত কিয় থাকিব লাগে? ::পৰেশ মালাকাৰ\nমহীৰূহৰ লেখাঃ বিশ্বনাথত গৰু-সম্পর্কিত হত্যা: বৰপেট...\nমনৰ কথাঃ ঈদ এতিয়াৰ, ঈদ তেতিয়াৰ:: ৰেহনা চুলতানা\nমহীৰূহৰ লেখাঃ স্বাধীনতা দিৱস আহিল আৰু গ'ল :: ড° হ...\nকেৰিয়াৰঃ বিদেশৰ চাকৰিৰ মৰীচিকা:: ডাঃ ভূপেন শইকীয়া\nঅসমীয়া চিনেমালৈ নতুন জোৱাৰ আনিব মুভীটোন.কমে\nবিশ্লেষণঃ বাজপেয়ীৰ যুঁজখন... :: বুলন কুমাৰ শইকীয়া\nমনৰ কথাঃ বৰপেটা সত্ৰ, খ্ৰীষ্ট ধৰ্মী, মাজুলীৰ অস্পৃ...\nশ্ৰদ্ধাঞ্জলিঃ অসম-প্ৰেমৰ নিদৰ্শন দেখুৱাই গ'ল ভাৰতৰ...\nবিশ্লেষণঃ নগৰীয় চিন্তাৰ উত্থান বনাম প্ৰাকৃতিক বহনক...\nইতিবাচক-চিন্তাঃ অপৰাজেয়... ছাঁ- পোহৰৰ জীৱন :: কা...\nশিশুৰ দন্ত চিকিৎসাঃ ডাঃ অজিত কুমাৰ পটঙ্গীয়া\nইন্ধনহীন খাদ্যঃ অসমীয়া ‘বোকা চাউল’য়ে লাভ কৰিলে জি....\nড° ভবেন্দ্ৰ নাথ শইকীয়াৰ জনপ্ৰিয় উপন্যাস 'মৰমৰ দেউত...


এদিম ছেদিম বা… - সন্ধান\nYou are at:Home»খেল-ধেমালি»এদিম ছেদিম বা…\nBy অলকেশ শৰ্মা on November 15, 2012 খেল-ধেমালি\nসত্তৰ দশকৰ পৰা নব্বৈ দশকৰ মাজভাগলৈ কণ কণ শিশুবোৰৰ মাজত এক জনপ্ৰিয় খেলত পৰিণত হোৱা এই খেল; “এদিম ছেদিম বা” ৷ অৱশ্যে খেলবিধৰ জনপ্ৰিয়তাৰ আৰত খেলবিধৰ নিয়মেই ঘাই কাৰণ বুলি ধৰিব পাৰি ৷ হাঁহিৰ খোৰাকৰ লেখিয়া এই খেলবিধো খেলুৱৈৰ লগতে দৰ্শকৰ মাজতো হাঁহিৰ সঞ্চাৰ কৰিবলৈ সক্ষম হৈছিল ৷\nএই খেলবিধৰ নিয়ম অলপ ব্যতিক্ৰমী ধৰণৰ ৷ খেলবিধ এক আমোদজনক বিনিময় প্ৰথাৰ ভিত্তিত গঢ় লৈ উঠিছে ৷ প্ৰয়োজনীয় উপাদেয় খিনি..\n১. এখনি নিৰ্দিষ্ট ক্ষেত্ৰফলৰ ঠাই …\n২. দুটা দল ৷ তাৰে এটাত দুজন আৰু আনটোত অতি কমেও দুজন ৷ আনটো দলত যিমানে বেছি হয় সিমানে খেলবিধ আমোদজনক হৈ উঠে ৷\n৩. খেলুৱৈ সমূহ প্ৰায় একে বয়সৰ হোৱা উচিত ৷\nখেলিবলগীয়া ঠাই খিনিক দুটা ভাগত বিভক্ত কৰিবলৈ মাজেৰে এডাল ৰেখা অংকন কৰি লোৱা হয় ৷ তাৰ পিছত দুয়োটা দলকে চিনটোৰ দুয়োফালে ঠিয় হব দিয়া হয় ৷ খেলটো আৰম্ভ হোৱাৰ পৰা শেষ হোৱালৈ দুয়োটি দলৰ প্ৰতি জন খেলুৱৈয়ে এজনে আনজনৰ কঁকালত ধৰি থকাটো প্ৰয়োজনীয় ৷ দুয়োটি দলে এখন এখন ৰেল গাড়ী সদৃশ আকৃতিত ঠিয় হোৱা উচিত ৷ দল দুটা চিনটোৰ পৰা সমান দূৰত্বত থাকিব লাগিব ৷ তাৰ পিছত দুটা খেলুৱৈ থকা দলটোৱে লাহে লাহে আগবাঢ়ি যাব লগিব বিপৰীত দলটোৰ ফালে; কিন্তু এইখিনিতে এইটো উল্লেখ কৰি থোৱাটো অতি আৱশ্যকীয় যে দুয়োটা দলে বিনাকাৰণত চিনটো পাৰ হ’ব নোৱাৰে ৷\nখেলবিধৰ মূল উদ্দেশ্য হ’ল এটি দলে আনটো দলৰ ওচৰত কোনো বস্তুৰ আমদানীৰ নিবেদন জনোৱা ৷ নিয়মানুসৰি কম খেলুৱৈ থকা দলটিয়ে আনটো দলৰ ওচৰত আমদানীৰ বাবে আবেদন জনাব লাগে | ঠিক আবেদন জনোৱাৰ পিছত আনটো দলে তেনে আবেদন গ্ৰাহ্য কৰি ৰপ্তানি পদ্ধতি সম্পন্ন কৰে ৷\nএতিয়া মূল আকৰ্ষণৰ কেন্দ্ৰবিন্দু হ’ল এই বিনিময় প্ৰথা ৷ কাৰণ এই আমদানি বা ৰপ্তানী হয় কিছু সুৰসম্পন্ন গীতৰ মাজেৰে ৷ কণ কণ শিশুৰ কুমলীয়া কণ্ঠত এই গীতবোৰ আৰু অধিক ৰসাল আৰু শ্ৰুতিমধুৰ হৈ পৰিছিল ৷ এক কথাত কব গ’লে খেলবিধৰ বিষয়বস্তু যদিও এক সাধাৰণ “আদান-প্ৰদান” আছিল কিন্তু শিশু বোৰৰ কণ্ঠত ফুটি উঠা গীতবোৰে খেলটিক এক উচ্চপৰ্যায়ৰ মাত্ৰা প্ৰদান কৰিবলৈ সক্ষম হৈছিল ৷\nএতিয়া ধৰাহ’ল; কম খেলুৱৈ থকা দল হ’ল “ক” আৰু আনটো “খ” ৷ গতিকে নিয়মানুসৰি প্ৰথমে ক দলে ৰেলগাড়ীৰ আকৃতিত আহিব খ দলৰ ফালে আৰু ক দলে সুৰীয়া ভাৱে ব্যক্ত কৰিব এনেদৰে …\nক দল :- “ ৰজাই হুকুম দিছে এদিম ছেদিম বা ” !!!\nঠিক ইয়াৰ পিছত খ দলে উত্তৰ দিব …\nখ দল :- “ কি হুকুম দিছে এদিম ছেদিম বা ? ”\nআৰু এনেদৰে আগবাঢ়ি গৈ থাকিব ……\nক দল :- “ মাইনা নামৰ এজনি ছোৱালী লাগে এদিম ছেদিম বা ” ( ইয়াত ছোৱালী জনীৰ নাম আনটো দলত উপস্থিত থকা যিকোনো হব পাৰে আৰু যিকোনো ধৰণৰ খেলুৱৈসুলভ দাবী উত্থাপিত হব পাৰে )\nখ দল :- (মাইনাক লৈ আনি) “মাইনা তুমি যোৱাগৈ ঘৰ পাতি আহাগৈ”\nইয়াৰ পিছত ক দলত খেলুৱৈৰ সংখ্যা বাঢ়িল ৷ এতিয়া ক দলটোৱে আন এজন/এজনী ৰ বাবে খ দলৰ ওচৰত আবেদন জনাব ৷ আকৌ আগৰ দৰেই আৰম্ভ হ’ব আৰু এনেকৈয়ে ক দলৰ খেলুৱৈৰ সংখ্যা বাঢ়ি গৈ থাকিব আৰু তেতিয়ালৈকে খেলখন চলিব যেতিয়ালৈকে বিপৰীত দলত খেলুৱৈৰ সংখ্যা এজনো থাকি নাযায় ৷ তাৰ পিছত খেলখনত প্ৰথমটো ভাগ শেষ হোৱা বুলি কব পাৰি ৷ পিছৰ ভাগ আকৌ আৰম্ভ কৰিব ইচ্ছা কৰিলে ওপৰত উল্লেখ কৰা ধৰণেৰে খেলখন পৰিচালনা কৰিব লাগিব ৷\nএনেধৰণৰ ব্যতিক্ৰমি খেল এতিয়াও বহু ভিতৰুৱা অঞ্চলত দেখা যায় যদিও আজিৰ ব্যস্ত জীৱনবোৰত ঘটা সময়ৰ অভাৱেই ইয়াক প্ৰায় অচিনাকি কৰি পেলাইছে ৷ সাধাৰণ জীৱনধাৰাৰ পৰা নোহোৱা হৈ গৈছে এইবিধ খেল; কিন্তু আমি যেন অন্ধ ৷ বিজ্ঞান আৰু প্ৰযুক্তিবিদ্যাৰ যাক যমকতাত ডুৱ গৈ দেখা নোপোৱা হৈছো নিজৰ মাটিৰে পৰা বিলুপ্ত হোৱা বহুতো ঐতিহ্যৰ নিৰ্মম মৃত্যু ৷\nPrevious Articleপ্ৰথম ছবি : ১৫ নৱেম্বৰ, ২০১২\nNext Article চলচিত্ৰ সংবাদ